
转讜住驻讜转



 讜专讜讗讛 讝讻讜转 诇注谞讬 砖诇讗 讬砖转讜拽. 讘驻''拽 讚住谞讛讚专讬谉 (讚祝 讜:) 谞驻拽讗 诇谉 诪诇讗 转讙讜专讜 讜讻谉 讚专讱 [讛砖''住] 讘讻诪讛 讚讜讻转讬: 砖诇讗 讗转讞讬讬讘 诇讜 砖讘讜注讛 讜诇讗 讬讙诇讙诇 注诇讬 砖讘讜注讛 诪诪拽讜诐 讗讞专. 讜讗诐 转讗诪专 诇诪讛 讬专讗 诪讙诇讙讜诇 砖讘讜注讛 讬讜转专 诪砖讘讜注讛 讝讗转 砖注转讛 转讜讘注讜 讜讬''诇 讻讙讜谉 砖讗讬谉 诇讜 讻讚讬 诇驻专讜注 讻诇 诪讛 砖讬讙诇讙诇 注诇讬讜 讻讙讜谉 砖讞讬讬讘 诇讜 讛专讘讛 诪诪拽讜诐 讗讞专 讜住讘专 讗讻驻讜专 讙诐 讝讛 讜讗砖转诪讬讟谞讗 注讚 讚诇讬讛讜讜 诇讬 讝讜讝讬 讻谞讙讚 讻诇 讛讞讜讘 讜驻专注谞讗 诇讬讛: 砖诇讗 讬砖诪注 讚讘专讬 讘注诇 讚讬谉. 讘驻''拽 讚住谞讛讚专讬谉 (讚祝 讝:) 诪驻讬拽 诇讬讛 诪砖诪讜注 讘讬谉 讗讞讬讻诐: 讝讛 讛讘讗 讘讛专砖讗讛. 讻砖注讜砖讛 讘砖讘讬诇 砖讛讜讗 讗诇诐 讜讘注诇 讟注谞讜转 砖诪转注讘专 注诇 专讬讘 诇讗 诇讜 讗讘诇 讻砖讟讜专讞 诇讛讘讬讗 诇讞讘讬专讜 诪注讜转讬讜 砖讗讬谉 讞讘讬专讜 讬讻讜诇 诇讟专讜讞 诪爪讜讛 拽注讘讬讚: 讜专讘谞谉 讛讜讗 讚驻住诇讜讛讜. 讜讗祝 注诇 讙讘 讚讗诪专 诇拽诪谉 (讚祝 诇讘:) 讛讻诇 诪讜讚讬诐 讘注讚 诪讬转讛 讚讞讬讬讘 诪砖讜诐 讚专讘谞谉 讗讻砖专讜讛 讜讗讝诇讬谞谉 讘转专 讚专讘谞谉 讘转专 转专讜讬讬讛讜 讗讝诇讬谞谉 诇讞讬讬讘讜 讚讛转诐 讻讬讜谉 讚诪讚专讘谞谉 诪讜注诇转 注讚讜转讜 讛专讬 讬砖 讻讗谉 讛驻住讚 诪诪讜谉 讘诪讛 砖诇讗 讛注讬讚 讜讛讻讗 讗注''讙 讚诪讚专讘谞谉 诇讗 诪讛谞讬 注讚讜转讜 诪讬讚讬 讻讬讜谉 讚诪讚讗讜专讬讬转讗 诪讛谞讬 诪讬讞讬讬讘: 

专讘讬谞讜 讞谞谞讗诇

讜讻谉 转诇诪讬讚 砖专讗讛 讝讻讜转 诇注谞讬 (讗讜) 讞讜讘讛 诇注砖讬专 砖诇讗 讬砖转讜拽. 讜讻谉 转诇诪讬讚 砖专讗讛 专讘讜 砖讟讜注讛 讘讚讬谉 砖诇讗 讬谞讬讞谞讜 注讚 砖讬讙诪专 讛讚讬谉 讜讗讞"讻 讬讞讝讬专谞讜 注诇 砖诪讜. 



讜讻谉 转诇诪讬讚 砖讗诪专 诇讜 专讘讜 讛诇讗 讘专讬 诇讱 砖讗讬谞讬 诪砖拽专 讜注讻砖讬讜 讗谞讬 谞讜砖讛 诇驻诇讜谞讬 诪谞讛 讜讻讜驻专 讘讜 讘讜讗 注诪讬 讻讚讬 砖转专讗讛 讻讬 诇讛注讬讚 讘讗转讛 讜诇讗 转讗诪专 讻诇讜诐 砖讗住讜专 诇注砖讜转 讻谉. 讜讻谉 讙' 砖谞讜砖讬诐 讘讗讞讚 诪谞讛 砖诇讗 讬注砖讜 砖谞讬诐 诪讛谉 注讚讬诐 讜讗讞讚 讘注诇 讚讬谉. 



讜讻谉 讛谞讜砖讛 讘讞讘专讜 诪谞讛 砖诇讗 讬讟注谞谞讜 诪讗转讬诐 讻讚讬 砖讬讜讚讛 诇讜 讘诪谞讛 讜讬讙诇讙诇 注诇讬讜 砖讘讜注讛 讙诐 讘讚讘专讬诐 讗讞专讬诐. 讜讻谉 诪讬 砖谞讜砖讬谉 讘讜 诪谞讛 讜讟讜注谞讬谉 讘讜 诪讗转讬诐 砖诇讗 讬讻驻专谞讜 讙诐 讘诪谞讛 砖谞讜砖讛 讘讜 讻讚讬 砖诇讗 讬讙诇讙诇讜 注诇讬谉 砖讘讜注讛. 



讜讻谉 诇砖谞讬诐 砖讘讗讜 诇驻谞讬 讛讚讬讬谉 讗讞讚 诇讘讜砖 住诪专讟讜讟讬谉 讜讗讞讚 诇讘讜砖 讗爪讟诇讗 讘转 诪讗讛 诪谞讛 砖讗讬谉 讚谞讬谉 讘讬谞讬讛谉 注讚 砖讬讛讬讛 诪诇讘讜砖谉 砖讜讛. 讜讻谉 讛讚讬讬谉 砖讗讬谞讜 专砖讗讬 诇砖诪讜注 讚讘专讬 讘注诇 讚讬谉 注讚 砖讬讘讗 讞讘专讜. 讛谞讬 讻讜诇讛讜 讗住诪讻讬谞讛讜 专讘谞谉 讻诇 讞讚 讜讞讚 诪讬谞讬讬讛讜 讗讛讗讬 拽专讗 诪讚讘专 砖拽专 转专讞拽:




诪谞讬谉 诇讘注诇 讚讬谉 砖诇讗 讬讟注讬诐 讚讘专讬讜 诇讚讬讬谉 拽讜讚诐 砖讬讘讜讗 讞讘专讜 转"诇 诪讚讘专 砖拽专 转专讞拽. 专讘 讻讛谞讗 诪转谞讬 讘讚讬讬谉 诇讗 转砖讗 砖诪注 砖讜讗. 讜讘谞讬讚讜谉 诪诇讗 转砖讬讗:




讜讗砖专 诇讗 讟讜讘 注砖讛 讘转讜讱 注诪讬讜. 专讘 讗诪专 讝讛 讛讘讗 讘讞专砖讗讛 讜砖诪讜讗诇 讗诪专 讝讛 讛诇讜拽讞 砖讚讛 砖讬砖 注诇讬讛 注住讬拽讬谉 砖讬拽谞讛 诪专讬讘讜转 诇注爪诪讜:




讜讗讬谞讛 谞讜讛讙转 讗诇讗 讘专讗讜讬谉 诇讛注讬讚 诇诪注讜讟讬 诪讗讬. 专讘 驻驻讗 讗诪专 诇诪注讜讟讬 诪诇讱. 



讗讘诇 诪砖讞拽 讘拽讜讘讬讗 诪讚讗讜专讬讬转讗 诪讞讝讗 讞讝讬. 讜专讘谞谉 讛讜讗 讚驻住诇讜讛讜. 专讘 讗讞讗 讘专 讬注拽讘 讗诪专 诇诪注讜讟讬 诪砖讞拽 讘拽讜讘讬讗 讜讻诇 砖讻谉 诪诇讱:
讜讞讻"讗 讘讬谉 诪驻讬 注爪诪讜 讘讬谉 诪驻讬 讗讞专讬诐 讗讬谉 讞讬讬讘讬谉 注讚 砖讬讻驻专讜 讘讛谉 讘讘"讚 讜讗诪专讜 (专讘讬) [专讘谞谉] 专' 诪讗讬专 住讘专 讚讜谉 诪讬谞讛 讜诪讬谞讛. 讻诇讜诪专 诇诪讬讚讬谉 砖讘讜注转 讛注讚讜转 讜谞驻砖 讻讬 转讞讟讗 诪砖讘讜注转 讛驻拽讚讜谉. 



诪讛 驻拽讚讜谉 诪驻讬 注爪诪讜 讞讬讬讘 砖谞讗诪专 讜讻讞砖 讘注诪转讜 讘驻拽讚讜谉. 讗祝 注讚讜转 谞砖讘注 诪驻讬 注爪诪讜 讞讬讬讘. 讜诪讬谞讛 诪讛 驻拽讚讜谉 讘讬谉 讘讘"讚 讘讬谉 砖诇讗 讘讘"讚 讗诐 讻讞砖 讘注诪讬转讜 讞讬讬讘 讗祝 砖讘讜注转 讛注讚讜转 讻谉. 讜讛谞讬 诪讬诇讬 讘谞砖讘注 诪驻讬 注爪诪讜. 讗讘诇 讘谞砖讘注 诪驻讬 讗讞专讬诐 讗讬谞诐 讞讬讬讘讬诐 注讚 砖讬讻驻专讜 讘讘"讚. 



讜讞讻诪讬诐 住讘专讬 讚讜谉 诪讬谞讛 讜讗讜拽讬 讘讗转专讛 诪讛 驻拽讚讜谉 诪讜砖讘注 诪驻讬 注爪诪讜 讞讬讬讘 砖谞讗诪专 讜讻讞砖. 讗祝 砖讘讜注转 讛注讚讜转 谞砖讘注 诪驻讬 注爪诪讜 [讞讬讬讘] 讜讗讜拽讬 讘讗转专讛 诪讛 诪讜砖讘注 诪驻讬 讗讞专讬诐 讘砖讘讜注转 讛注讚讜转 讗讬谞讜 讞讬讬讘 讗诇讗 讘讘"讚 砖谞讗诪专 讜砖诪注讛 拽讜诇 讗诇讛 讜讛讜讗 注讚 讗诐 诇讗 讬讙讬讚. (讗诇讗) 讻驻专 讘讜 讘诪拽讜诐 砖诪转拽讬讬诪转 讛讛讙讚讛 讞讬讬讘 讗祝 诪讜砖讘注 诪驻讬 注爪诪讜 讘讘"讚 讗讬谉 砖诇讗 讘讘"讚 诇讗.





专砖讘"讗

诪讗谉 讚讗诪专 砖讞拽 讗讘诇 诪砖讞拽 讘拽讜讘讬讗 讜诪讞讝讗 讞讝讬 讜专讘谞谉 讛讜讗 讚驻住诇讜讛. 转诪讬讛讗 诇讬 诪"诪 讻讬讜谉 讚驻住诇讜讛 专讘谞谉 讜讗驻讬诇讜 讬讙讬讚 诇讗 讬转讞讬讬讘 讛诇讛 诪诪讜谉 诇诪讛 讬讙讬讚, 讜讛诇讗 诇讗 讞讬讬讘转讜 讛转讜专讛, 讗诇讗 讘砖诪驻住讬讚 讛转讜讘注 诪诪讜谉 讘讻驻讬专转讜, 讜诪转讜讱 讛讚讞拽 讬砖 诇讬 诇讜诪专 讚诪砖讞拽 讘拽讜讘讬讗 讜驻住讜诇讬谉 讚专讘谞谉 讗注驻"讬 砖讗讬谉 诪讜爪讬讗讬谉 诪诪讜谉 讘注讚讜转谉 诪讛谞讬讗 注讚讜转谉 讚讗讬 转驻住 讜讗驻讬诇讜 讘注讚讬诐 诇讗 诪驻拽讬谞谉 诪讬谞讬讛, 讜诪讛讛讬讗 砖诪注讬谞谉 诇讛讗, 讜讗"谞 讗讬驻砖专 诇讜诪专 讚专讘 驻驻讗 讜专讘 讗讞讗 驻诇讬讙讬 讘驻诇讜讙转讗 讚专' 讗诇注讝专 讘专"砖 讜专讘谞谉 讘讚讘专 讛讙讜专诐 诇诪诪讜谉 讗讬 讻诪诪讜谉 讚诪讬 讗讜 诇讗 讻诪诪讜谉 讚诪讬 (诇拽诪谉 砖讘讜注讜转 诇讘, 讗), 讚专讘 驻驻讗 住讘专 讻诪诪讜谉 讚诪讬, 讜讛诇讻讱 讗诇讜 讛注讬讚 讝讛 砖诪讗 讛讗讞专 讬转讘讬讬砖 砖讗讬谞讜 讬讻讜诇 诇讛注讬讝 驻谞讬讜 讘驻谞讬讜 注讚 讝讛 讜讻讬讜谉 讚诪讚讗讜专讬讬转讗 讻砖专 讛讜讗 讜讛讜讗 讙讜专诐 诇诪诪讜谉 讞讬讬讘 诪砖"讻 讘拽专讜讘讬诐 讜驻住讜诇讬诐 讚讗讜专讬讬转讗 讚讗讬谉 讞讬讬讘讬诐 讘讻讱 诇驻讬 砖讗讬谞谉 讞讬讬讘讬谉 诇讛注讬讚 讚讗讜专讬讬转讗, 讜专讘 讗讞讗 住讘专 诇讗讜 讻诪诪讜谉 讚诪讬, 讜讻讬讜谉 讚驻住诇讜讛 专讘谞谉 讛专讬 讛讜讗 讻驻住讜诇讬谉 讚讗讜专讬讬转讗 讜诇讗 讗诪专讬谞谉 讚讬诇诪讗 诪住转驻讬 讜诪讜讚讛, 讻谞"诇.
讜注讚讬讬谉 讗讬谞讜 诪讬讜砖讘 讘注讬谞讬 讚讛讗 讗诪专讬谞谉 诇拽诪谉 (砖讘讜注讜转 诇讘, 讘) 讛讻诇 诪讜讚讬诐 讘砖讻谞讙讚讜 讞砖讜讚 注诇 讛砖讘讜注讛 讜讗诪专讬谞谉 讞砖讜讚 诪讗谉, 讗讬诇讬诪讗 讞砖讜讚 诇讜讛 讜讻讜', 讜诇讬诪讗 诇讬讛 诪讬 讬讬诪专 讚诪砖转讘注转 讜讛讻讗 谞诪讬 诪讚讬谞讗 讚讗讜专讬讬转讗 讛"诇 诇诪讬砖拽诇 讘诇讗 砖讘讜注讛 讻讻诇 诪讞讜讬讬讘 砖讘讜注讛 砖讗讬谞讜 讬讻讜诇 诇讬砖讘注 讚诪砖诇诐 讜讗讬谉 砖讻谞讙讚讜 爪专讬讱 诇讬砖讘注, 讗诇讗 讚专讘谉 转拽谞讜 诇讞砖讜讚, 讜讗驻讬诇讜 讛讻讬 讻讬讜谉 砖讝讛 讗讬谞讜 诪驻住讬讚讜 诇讛讚讬讗 讚砖诪讗 诇讗 讬砖讘注, 讗驻讬诇讜 讛讻讬 驻讟讜专 讝讛 砖讗讬谉 诪拽讘诇讬诐 注讚讜转讜 讻诇诇 诇讗 讻诇 砖讻谉 砖讬讛讗 驻讟讜专 爪诇"注.





专讬讟讘"讗

讜讬讞诇拽讜 讘讬谞讬讛诐 驻讬' [讚讗讬] 讘砖住诇拽讜 谞驻砖讬讬讛讜 讻专讗讜讬 讛讗 拽讬"诇 讚砖讜转驻讬谉 诪注讬讚讬谉 讝讛 诇讝讛 讜诪讬讛讜 讗驻讬' 讘砖住诇拽讜 注爪诪谉 讻专讗讜讬 爪专讬讱 诇讛讜讚讬注 讻谉 诪砖讜诐 讞砖讚 讚诪讚讘专 砖拽专 转专讞拽. 讻讚讬 砖诇讗 讗转讞讬讬讘 诇讜 砖讘讜注讛 讜诇讗 讬讙诇讙诇 注诇讬 砖讘讜注讛 讜讻讜' 诇专讘讜转讗 谞拽讟讬谞讛讜 讚讗驻讬' 诪砖讜诐 诪驻讟专 谞驻砖讬讛 诪砖转讬 砖讘讜注讜转 诇讬转 诇谉 诇诪注讘讚 讛讻讬: 讗讜 讛诇讘讬砖讛讜 讻诪讜转讱 驻讬' 诇讗讜 讻诪讜转讱 诪诪砖 砖讝讛 讚讘专 专讞讜拽 讛讜讗 讗诇讗 诇讗驻讜拽讬 砖诇讗 讬讛讗 讛讜讗 诇讘讜讚 讗讬爪讟诇讬转 讜讞讘专讜 住诪专讟讜讟. 讝讛 讛讘讗 讘讛专砖讗讛 讗讜诪专 讛讬讛 诪讜专讬 讛专讘 讝"诇 讚讘诪拽讜诐 讚讗讬讻讗 讞砖砖 拽讟讟讗 讘讘注"讚 讝讛 注诐 讝讛 讚诪爪讜讛 谞诪讬 注讘讬讚 诪驻谞讬 讚专讻讬 砖诇讜诐 讜讛讬讬谞讜 讚转拽讜谉 专讘谞谉 讗讜专讻转讗 诇诪讬 砖讛转讜讘注 讘注讬专 [讗讞专转] 讝讛 讛诇讜拽讞 砖讚讛 砖讬砖 注诇讬讜 注住讬拽讬谉 驻讬' 注讜专专讬谉 讚讜拽讗 诇讜拽讞 讗讘诇 讗诐 谞讜转谉 诇讜 讘诪转谞讛 诪讜转专 诇讜 诇拽讘诇 诇诪讗谉 讚讚讞讬拽讗 诇讬讛 砖注转讗 讜讗讬谞讜 讘讻诇诇 砖讜谞讗 诪转谞讜转 讚诇讗 诪讬讞讝讬 讘讛讗 讻诪讗谉 讚讝讘讬谉 讚讬谞讬. 诇诪注讜讟讬 诪诇讱 谞专讗讬谉 讚讘专讬 专讘讜转讬谞讜 讘注诇讬 讛转讜住' 讝"诇 讛讗讜诪专讬诐 讚诪住转诪讗 拽讗诪专 讘讻诇 诪诇讱 讜讗驻讬' 诪诇讻讬 讘讬转 讚讜讚 讜讗注"讙 讚讛讗 讚转谞谉 讘驻专拽 讻"讙 诪诇讱 诇讗 讚谉 讜诇讗 讚谞讬谉 讗讜转讜 诇讗 诪注讬讚 讜诇讗 诪注讬讚讬谉 讗讜转讜 讗讜拽讬诪谞讗 诪讗讬 讚拽转谞讬 诇讗 讚谉 讜诇讗 讚谞讬谉 讗讜转讜 讘诪诇讻讬 讬砖专讗诇 讚讜拽讗 讗讘诇 诇讗 诇诪诇讻讬 讘讬转 讚讜讚 讚讛讗 讻转讬讘 讘讛讜 讚讬谞讜 诇讘拽专 诪砖驻讟 讜讻讬讜谉 讚讻谉 讚讬讬谞讬谞谉 诇讛讜 诪砖讜诐 讛转拽讜砖砖讜 讜拽讜砖讜 讛讬讬谞讜 讚讜拽讗 诇讙讘讬 讚谉 讜讚谞讬谉 讗讜转讜 讜诪讟注诪讗 讚讻转讬讘谞讗 讗讘诇 诇讙讘讬 诪讛 砖讗讬谞讜 诪注讬讚 诪砖讜诐 讻讘讜讚讜 讘讻诇 诪诇讱 讚讛讗 诪讚讗讜专讬讬' 讛讜讗 讜讚讜诪讬讗 讚爪讜专讘讗 诪专讘谞谉 讚诇讗 讗讝讬诇 诇拽诪讬讛 讚讬讬谞讗 讚讘爪讬专 诪讬谞讬讛 诇讗住讛讜讚讬 讜讛讻讬 诪砖诪注 讘住讜讙讬讬谉 讚诪诇讱 砖讗讬谞讜 诪注讬讚 诪讚讗讜专讬讬转讗 讜讻讚讗诪专讬谞谉 诪诇讱 (讚讗讬谉) [讗讘诇] 诪砖讞拽 讘拽讜讘讬讬讗 诪讚讗讜专讬讬转讗 诪讬讞讝讗 讞讝讬 讚讗诇诪讗 诪诇讱 讗驻讬诇讜 诪讚讗讜专讬讬转讗 诇讗 讞讝讬 诇诪讬讝诇 诇讗住讛讜讚讬 讜讛讗 讚诇讗 讗诪专讬谞谉 讛讻讗 诇诪注讜讟讬 讻"讙 砖讗讬谞讜 诪注讬讚 讻讚讗讬转讗 讛转诐 诪砖讜诐 讚诇讗 驻住讬拽' 诪讬诇转讗 讚讛讗 诪注讬讚 诇讘谉 诪诇讱 讻讚讗讬转讗 讛转诐 诇诪注讜讟讬 诪砖讞拽 讘拽讜讘讬讬讗 驻讬' 谞拽讟 讞讚讗 诪讬谞讬讬讛讜 讜讛"讛 诇讻诇 砖讗专 驻住讜诇讬 注讚讜转 讚专讘谞谉:





讛诪讗讬专讬

诪谞讬谉 诇转诇诪讬讚 砖讬讜砖讘 诇驻谞讬 专讘讜 讜专讗讛 讝讻讜转 诇注谞讬 讜讞讜讘讛 诇注砖讬专 砖诇讗 讬砖转讜拽 (诪讬讚 讗转) [诪讗讬诪转] 讛注砖讬专 转"诇 诪讚讘专 砖拽专 转专讞拽 讜讻谉 转诇诪讬讚 砖专讗讛 讘专讘讜 砖讟讜注讛 讘讚讬谉 讗诇 讬讗诪专 讗谞讬讞 诇讜 注讚 砖讬讞转讻谞讜 讜讗住转专谞讜 讜讗讘谞谞讜 诪砖诇讬 讜讬拽专讗 讛讚讬谉 注诇 砖诪讬 讗诇讗 讬讗诪专 诇讜 诪讬讚 砖谞' 诪讚讘专 砖拽专 转专讞拽:



转诇诪讬讚 砖讗诪' 诇讜 专讘讜 讬讜讚注 讗转讛 讘讬 砖讗诐 谞讜转谞讬谉 诇讬 诪讗讛 诪谞讛 讗讬谞讬 诪讻讝讘 诪谞讛 讬砖 诇讬 注诇 驻诇谞讬 讜讗讬谉 诇讬 注诇讬讜 讗诇讗 注讚 讗讞讚 讘讗 讜讛讝讚讜讜讙 注诪讜 讻砖讗讘讬讗谞讜 诇驻谞讬 讛讚讬讬谉 讜诇讗 砖转注讬讚 砖讜诐 讚讘专 砖诇讗 转注讘讜专 注诇 诇讗 转注谞讛 讗诇讗 砖转讘讗 注诪讜 讜讘注诇 讚讬谞讬 专讜讗讛 讜讞讜砖讘 注诇讬讱 砖转注讬讚 讜讬讜讚讛 讗诇 讬注砖讛 讻谉 砖谞' 诪讚讘专 砖拽专 转专讞拽:



讛讬讛 谞讜砖讛 讘讞讘专讜 诪谞讛 讗诇 讬讗诪专 讗讟注谞谞讜 诪讗转讬诐 讻讚讬 砖讬讜讚讛 讘诪谞讛 讜讬转讞讬讬讘 诇讬 砖讘讜注讛 讜讗讙诇讙诇 诇讜 砖讘讜注讛 诪诪拽讜诐 讗讞专 砖谞' 诪讚讘专 砖拽专 转专讞拽 讜讻谉 讗诐 讛讬讜 谞讜砖讬诐 讘讜 诪谞讛 讜讟注谞讜讛讜 讘诪讗转讬诐 诇讗 讬讗诪专 讗讻驻讜专 讗转 讛讻诇 讘讘讬转 讚讬谉 讜讗讜讚讛 诇讜 诪谞讛 讞讜抓 诇讘讬转 讚讬谉 讻讚讬 砖诇讗 讗转讞讬讬讘 诇讜 砖讘讜注讛 讜讬讙诇讙诇 注诇讬 砖讘讜注讜转 诪诪拽讜诐 讗讞专 砖谞' 诪讚讘专 砖拽专 转专讞拽:



讛讬讜 砖诇砖讛 砖讛诇讜讜 诪谞讛 诇讗讞讚 讜讻驻专 讘讛诐 诇讗 讬注砖讜 注爪诪诐 讗讞讚 讘注诇 讚讬谉 讬砖谞讬诐 注讚讬诐 讜讬讜爪讬讗讜 诪诪谞讜 讛诪谞讛 诇讞诇讜拽 讗讜转讜 讘讬谞讬讛诐 讗注"驻 砖讛讜讗 讗诪转 讛讜讗讬诇 讜讚讘讜专诐 砖拽专 砖谞' 诪讚讘专 砖拽专 转专讞拽:



讗住讜专 诇讚讬讬谉 诇砖诪讜注 讚讘专讬 讘注诇 讚讬谉 讗讞讚 拽讜讚诐 砖讬讘讗 讘注诇 讚讬谉 讞讘专讜 砖谞' 诇讗 转砖讗 砖诪注 砖讜讗 讜讻谉 讛讘注诇 讚讬谉 诪讜讝讛专 砖诇讗 讬讟注讬诐 讚讘专讬讜 诇讚讬讬谉 拽讜讚诐 砖讬讘讗 讘注诇 讚讬谉 讞讘专讜 砖谞' 诇讗 转砖讗 拽专讬 讘讬讛 诇讗 转砖讬讗:



诇注讜诇诐 讬讝讛专 讗讚诐 砖诇讗 讬讘讗 诇讚讬谉 讗诇讗 讘讛讻专讞 讜诇讗 讬注砖讛 注爪诪讜 讻注讜专讻讬 讛讚讬讬谞讬谉 诇讛讬讜转讜 诪转注讘专 注诇 专讬讘 诇讗 诇讜 砖注专讬讻转 讛讚讬讬谞讬谉 诪讞讚砖转 砖谞讗讜转 讘讬谉 讘谞讬 讗讚诐 讜讻诇 砖讻谉 讘诪讬 砖谞讻谞住 讘讛 诪爪讚 讛专爪讜谉 讜砖诇讗 诪讞诪转 注谞讬谞讬 注爪诪讜 讚专讱 注爪讛 讗诪专讜 讜讗砖专 诇讗 讟讜讘 注砖讛 讘转讜讱 注诪讬讜 讝讛 讛讘讗 讘讛专砖讗讛 讜讻讙讜谉 砖讛诐 讘注讬专 讗讞转 讛讗 讗诐 讛讬讛 砖诐 讚专讱 专讞讜拽讛 讜讗讬谞讜 专讜爪讛 诇讟专讜讞 讜讝讛 讛讜诇讱 讜诪讘讬讗 讛诇讜讗转讜 讗讜 驻拽讚讜谞讜 讗讬谞讜 讘讻诇诇 诇讗 讟讜讘 注砖讛 讗讚专讘讗 诪爪讜讛 讛讜讗 注讜砖讛 讜讻谉 谞讻谞住 讘讻诇诇 诇讗 讟讜讘 注砖讛 诇讜拽讞 砖讚讛 砖讬砖 注诇讬讜 注住讬拽讬谉 讜注专注专讬谉 讜讛讜讗 住讜诪讱 注诇 转拽驻讜 讜讗诇诪讜转讜 砖诇讗 讬注专注专 讗讚诐 注诇讬讜 讜讻谉 讻诇 讻讬讜爪讗 讘讗诇讜 讛讚讘专讬诐:



诪诪讛 砖讻转讘谞讜 诇诪讚转 砖讛注讚讬诐 爪专讬讱 砖讬讛讗 注讚讜转诐 诪注讜诪讚 讜讘讚讬注讘讚 讗诐 讛注讬讚讜 诪讬讜砖讘 讬"讗 砖讗讬谉 注讚讜转诐 讻诇讜诐 讗讗"讻 讛讜讗 转诇诪讬讚 讞讻诐 砖诪讜砖讬讘讬谉 讗讜转讜 讗祝 讘砖注转 注讚讜转讜 讻诪讜 砖讘讬讗专谞讜 讜讛讘讬讗讜讛 诪诪讛 砖讗诪专讜 讘砖谞讬 砖诇 砖讞讬讟转 拽讚砖讬诐 讟"讝 讗' 诪讛 诇讬讜砖讘 砖讻谉 驻住讜诇 诇注讚讜转 讜转讬专抓 诪讬讜砖讘 转诇诪讬讚 讞讻诐 砖讗讬谞讜 驻住讜诇 讜诇诪讚讜 诪讝讜 砖讘注诐 讛讗专抓 驻住讜诇 讜讘转诇诪讬讚 讞讻诐 讻砖专 讘讚讬注讘讚 讗诇讗 砖诇讻转讞诇讛 讗讬谉 诪讜砖讬讘讬谉 诪讬讛讗 讘砖注转 注讚讜转 讜诪"诪 谞专讗讛 砖讘讚讬注讘讚 讘讻诇谉 讻砖专 砖讗诇讜 讘讚讬注讘讚 驻住讜诇 诇讗 讜讬转专讜 讻诇 讻讱 诇讻转讞诇讛 诇转诇诪讬讚 讞讻诐 诇讬砖讘 诇讻转讞诇讛 诪砖讜诐 讻讘讜讚 转讜专讛 讗诇讗 讜讚讗讬 驻住讜诇 诇讻转讞诇讛 拽讗诪' 讛讗 讘讚讬注讘讚 讻砖专 诇讗 谞讗诪专 讜注诪讚讜 讗诇讗 诇诪爪讜讛 讜诇讛讚讜专 讛讚讬讬谞讬谉 讜诇讗 诇注讘讜专 讜讻诪讜 砖讗诪专讜 砖诐 讻"讙 讗' 讘讬讜砖讘 诇注讘讚 讬注诪讜讚 诇砖专转 诪爪讜讛 讻砖讛讜讗 讗讜诪专 讛注讜诪讚讬诐 砖诐 砖谞讛 注诇讬讜 诇注讘讜专 讜诇讗 讗诪专讜 砖诐 驻住讜诇 讗诇讗 讚专讱 诪砖讗 讜诪转谉 讜讚讞讬讛 讘注诇诪讗 讜讗祝 诪讛 砖讻转讘谞讜 讘讘注诇讬 讚讬谉 砖讘砖注转 讙诪专 讚讬谉 爪专讬讻讬谉 注诪讬讚讛 讚讜拽讗 诇讻转讞诇讛 讗讘诇 讘讚讬注讘讚 讛讚讬谉 讚讬谉 讜讗祝 讛讚讬讬谞讬谉 砖讚讬谞诐 讘讬砖讬讘讛 讗诐 拽讘诇讜 注讚讜转诐 注讜诪讚讬诐 诪讛 砖注砖讜 注砖讜 讜讻谉 讛讬讗 砖谞讜讬讛 讘转诇诪讜讚 讛诪注专讘 砖讘转诇诪讜讚 住谞讛讚专讬谉 驻专拽 讗专讘注 诪讬转讜转:



诪讛 砖讘讬讗专谞讜 诇诪注诇讛 讘讚讬讬谉 砖诇讗 讬注砖讛 讗转 讚讘专讬讜 住谞讬讙讜专 讬砖 讘讜 专诪讝 诇讚讘专 讗讞专 讜讛讜讗 砖诇讗 讬讜爪讬讗 讚讘专讬讜 讘爪讚 砖讬专讗讛 诪讛诐 注讝专 讜住注讚 诇讗讞讚 诪讘注诇讬 讛讚讬谉 砖诇讗 讬诇诪讚 诇砖拽专 诪转讜讱 讚讘专讬讜 讜讛讜讗 砖讗诪专讜 砖讗诐 讛讘讬讗 讘注诇 讚讬谞讜 注讚 讗讞讚 诇讗 讬讗诪专 诪讛 注谞讬谉 诇注讚 讗讞讚 讜讗讬谉 诪讙讘讬谉 诪诪讜谉 注诇 驻讬 注讚 讗讞讚 讜讻讬讜爪讗 讘讚讘专讬诐 讗诇讜 讗诇讗 讬讗诪专 诇谞讟注谉 讛专讬 讝讛 诪注讬讚 讻讚讘专讬 讘注诇 讚讬谞讱 讜讗诐 讬讜讚讛 讬讜讚讛 讜诇讗 讬讗诪专 讛讜讗 砖讗讬谉 注讚 讗讞讚 讻诇讜诐 注讚 砖讬讟注讜谉 讛诇讛 砖讗讬谞讜 讞讬讬讘 诇讜 讻诇讜诐 讜砖讝讛 讛注讚 砖拽专 讛讜讗 诪注讬讚 讜讻谉 讻诇 讻讬讜爪讗 讘讝讛 讜诪"诪 讻诇 砖讛讜讗 诪讻讬专 讘讘注诇 讚讬谞讜 讟注谞讛 砖讛讜讗 专讜爪讛 诇讗诪专讛 讜注诇讙讜转 砖驻讛 讗讜 讘诇讘讜诇 讚讘专讬诐 诪注讻讘转讜 诪讜转专 诇住注讚讜 诪注讟 讘专讗砖讬 驻专拽讬诐 讗讬谉 讝讛 讗诇讗 讙诇讜讬讬 诪诇转讗 讘注诇诪讗 讜驻转讞 驻讬讱 诇讗诇诐 讜讬讝讛专 讘讝讛 砖诇讗 诇讛专讘讜转 注讚 砖讬注砖讛 讻注讜专讻讬 讛讚讬讬谞讬谉 讜注诇讬讜 谞讗诪专 讜讬专讗转 诪讗诇讛讬讱:





专"讬 诪讬讙讗砖

讛讗 讚拽转谞讬 讘诪转谞讬' 讜讗讬谞讛 谞讜讛讙转 讗诇讗 讘专讗讜讬谉 诇讛注讬讚 讚讬讬拽讬谞谉 注诇讛 讘讙诪专讗 诇讗驻讜拽讬 诪讗讬 讻诇讜诪专 讗讬 诇讗驻讜拽讬 拽专讜讘 讜驻住讜诇 讛讗 拽转谞讬 诇讛 讘讛讚讬讗 砖讘讜注转 讛注讚讜转 谞讜讛讙转 讘讗谞砖讬诐 讜诇讗 讘谞砖讬诐 讘专讞讜拽讬诐 讜诇讗 讘拽专讜讘讬诐 讘讻砖专讬诐 讜诇讗 讘驻住讜诇讬诐 讜诪讛讚专讬谞谉 专讘 驻驻讗 讗诪专 诇讗驻讜拽讬 诪诇讱 砖讗讬谞讜 专讗讜讬 诇讛注讬讚 诇讗 诪讞诪转 砖讛讜讗 拽专讜讘 讜诇讗 诪讞诪转 砖讛讜讗 驻住讜诇 讗诇讗 诪讚讻转讬讘 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 讜诇讗讜 讗讜专讞 讗专注讗 诇讝诇讝讜诇讬 讘诪诇讻讗 诇讗住讛讜讚讬 讘讘讬 讚讬谞讗.



专讘 讗讞讗 讘专 讬注拽讘 讗诪专 诇讗驻讜拽讬 诪砖讞拽 讘拽讜讘讬讗 讜讻讜'.



讛讗 讚拽转谞讬 讘诪转谞讬' 讘驻谞讬 讘讬转 讚讬谉 讜砖诇讗 讘驻谞讬 讘讬转 讚讬谉 讚讬讬拽讬谞谉 注诇讛 讘讙诪' 讘诪讗讬 拽讗 诪讬驻诇讙讬 讗诪专讜讛 专讘谞谉 拽诪讬 讚专讘 驻驻讗 讘讚讜谉 诪讬谞讛 拽讗 诪讬驻诇讙讬 专"诪 住讘专 讚讜谉 诪讬谞讛 讜诪讬谞讛 驻讬' 讚砖讘讜注转 讛注讚讜转 诇讗 诪讬驻专砖 讘讛 讛诪讜砖讘注 诪驻讬 注爪诪讜 讗诇讗 讛诪讜砖讘注 诪驻讬 讗讞专讬诐 讛讜讗 讚诪讬驻专砖 讚讻转讬讘 讜砖诪注讛 拽讜诇 讗诇讛 讜注讚 砖讬讛讗 讘驻谞讬 讘讬转 讚讬谉 诪讚讻转讬讘 讜讗诐 诇讗 讬讙讬讚 讜谞砖讗 注讜谞讜 讜诇讗 讗诪专转讬 讗诇讗 讘诪拽讜诐 砖讗诐 诪讙讬讚 讝讛 诪转讞讬讬讘 讝讛 诪诪讜谉 讜砖讘讜注转 讛驻拽讚讜谉 诇讗 诪讬驻专砖 讘讛 诪讜砖讘注 诪驻讬 讗讞专讬诐 讚讛讗 诇讗 讻转讬讘 讘讛 讜砖诪注讛 拽讜诇 讗诇讛 讗诇讗 讜诪注诇讛 诪注诇 讘讛' 讻转讬讘 讚讛讜讗 诪讜砖讘注 诪驻讬 注爪诪讜 诇讗 砖谞讗 讘讘讬转 讚讬谉 讜诇讗 砖谞讗 砖诇讗 讘讘讬转 讚讬谉 讜讻讬讜谉 讚讻转讬讘 讘讬讛 讘砖讘讜注转 讛注讚讜转 谞驻砖 讻讬 转讞讟讗 讜讻转讬讘 讘讛 谞诪讬 讘砖讘讜注转 讛驻拽讚讜谉 谞驻砖 讻讬 转讞讟讗 讬诇驻讬谞谉 诇讬讛 诇砖讘讜注转 讛注讚讜转 讚诪讜砖讘注 诪驻讬 注爪诪讜 讞讬讬讘 诪砖讘讜注' 讛驻拽讚讜谉 讜讬诇驻讬谞谉 诇讛 诇砖讘讜注转 讛驻拽讚讜谉 讚诪讜砖讘注 诪驻讬 讗讞专讬诐 讞讬讬讘 诪砖讘讜注转 讛注讚讜转 讜拽讗 诪讬驻诇讙讬 讛砖转讗 专"诪 讜专讘谞谉 讘讚讜谉 诪讬谞讛 讜诪讬谞讛 讜讘讚讜谉 诪讬谞讛 讜讗讜拽讬 讘讗转专讗 拽讗 诪讬驻诇讙讬 专"诪 住讘专 讻讬讜谉 讚诪讜砖讘注 诪驻讬 注爪诪讜 讘砖讘讜注转 讛注讚讜转 诪驻拽讚讜谉 讬诇驻讬谞谉 诇讛 讜讗诪专讬谞谉 诪讛 砖讘讜注转 讛驻拽讚讜谉 讘讬谉 讘讘讬转 讚讬谉 讘讬谉 砖诇讗 讘讘讬转 讚讬谉 讗祝 诪讜砖讘注 诪驻讬 注爪诪讜 讚砖讘讜注转 讛注讚讜转 谞诪讬 讘讬谉 讘讘讬转 讚讬谉 讘讬谉 砖诇讗 讘讘讬转 讚讬谉 讬讛讗 讞讬讬讘 讜专讘谞谉 住讘专讬 讚讜谉 诪讬谞讛 讜讗讜拽讬 讘讗转专讗 讻讬讜谉 讚拽诐 诇谉 讞讬讜讘 诪讜砖讘注 诪驻讬 注爪诪讜 砖讘讜注转 讛注讚讜转 诪砖讘讜注转 讛驻拽讚讜谉 诪讜拽诪讬谞谉 诇讛 讘讗转专' 讜诇讗 诪讞讬讬讘讬谞谉 诇讛 讗诇讗 讘讘讬转 讚讬谉 讻讚讬谞讛 讚砖讘讜注转 讛注讚讜' 讘诪讜砖讘注 诪驻讬 讗讞专讬诐 讜讻讜' 驻砖讜讟 讛讜讗.





诪讛专砖"讗 - 讞讬讚讜砖讬 讛诇讻讜转

讘讚"讛 砖诇讗 讗转讞讬讬讘 讻讜' 讜讗"转 诇诪讛 讬专讗 诪讙诇讙讜诇 砖讘讜注讛 讬讜转专 讻讜' 注讻"诇 诪砖诪注 诇讛讜 讚诇讗 讗讬讬专讬 讘诪讬 砖讟讜注谉 讻谉 讜专讜爪讛 诇讙讝讜诇 讜诇注讻讘 诪诪讜谉 讞讘讬专讜 讗诇讗 诪砖讜诐 诪诇转讗 讚诪讚讘专 砖拽专 转专讞拽 谞讙注讜 讘讛 讛讻讗 讜诇讻讱 诇讗 拽砖讛 诇讛讜 讘专讬砖讗 讙讘讬 转讜讘注 讚诪讬讬专讬 砖讛转讜讘注 讬讜讚注 砖讟注谞转 讛讙诇讙讜诇 讛讜讗 讗诪转 讜诇讗 讬砖讘注 诇讜 讘砖拽专 讜讬讜讚讛 诇讜 讘讙诇讙讜诇 讗讘诇 讛讻讗 讙讘讬 谞转讘注 讗诐 讛讜讗 讬专讗 诪讙诇讙讜诇 砖诇讗 讬砖讘注 讗驻讬' 讘讗诪转 诇诪讛 诇讗 讬专讗 讻谉 诪砖讘讜注讛 讝讗转 讗祝 砖讛讬讗 讘讗诪转 砖讗讬谞讜 讞讬讬讘 诇讜 专拽 诪谞讛 讜拽"诇:





诪讛专砖"讗 - 讞讬讚讜砖讬 讗讙讚讜转

讜专讜讗讛 讝讻讜转 诇注谞讬 讜讞讜讘讛 诇注砖讬专 讻讜'. 诇讗讜 讚讜拽讗 讜谞拽讟 讛讻讬 诪砖讜诐 讚诪驻谞讬 讻讘讜讚讜 砖诇 注砖讬专 注讘讬讚 诇砖转讜拽 诪诇讛讙讬讚 讞讜讘转讜 讜讛讬讬谞讜 讚讘驻"拽 讚住谞讛讚专讬谉 讬诇讬祝 诇讬讛 诪诇讗 转讙讜专讜 诪驻谞讬 讗讬砖 讜讙讜' 讚讛讬讬谞讜 诪讬专讗转 讛注砖讬专 讜拽"诇: 


讗住转专谞讜  讜讗讘谞谞讜 诪砖诇讬 讻讚讬 讻讜'. 讘诇讗讜 讛讻讬 诇讗 讬注砖讛 讻谉 诪砖讜诐 讻讘讜讚 专讘讜 讜讻谉 谞专讗讛 诪讚讘专讬 讛讟讞"诪 住讬' 讟' 注"砖: 


诪谞讬谉  诇谞讜砖讛 讘讞讘讬专讜 诪谞讛 讻讜' 讗讟注谞讜 讘诪讗转讬诐 讻讜' 讜讗讙诇讙诇 注诇讬讜 砖讘讜注讛 讻讜'. 讜讛住讬诪谉 注"讝 诪讚讘专 砖拽"专 讜讙讜' 讗讜转讬讜转 拽' 诪谞讛 专' 诪讗转讬诐 砖' 砖讘讜注讛 讜讻谉 讘讗讬讚讱 砖诇讗 讬讗诪专 讗讻驻专谞讜 讻讜': 


讘转讜住'  讘讚"讛 砖诇讗 讗转讞讬讬讘 砖讘讜注讛 讻讜' 讜讗"转 诇诪讛 讬专讗 诪讙诇讙讜诇 砖讘讜注讛 讻讜' 注"砖 讘讞讚讜砖讬谞讜 讘讛诇讻讜转 注诇 讚讘专讬讛诐 讜注讜讚 谞专讗讛 讘讝讛 注"驻 讚讘专讬 讛专诪"讛 讘讟讜专 讞"诪 住讬诪谉 注"讛 讘讟讜注谉 讗讬谞讬 讬讜讚注 注诇 讛讙诇讙讜诇讬诐 讚拽专讬谞谉 讘讬讛 诪讞讜讬讘 砖讘讜注讛 讜讗讬谞讜 讬讻讜诇 诇讬砖讘注 讜诪砖诇诐 讜讘讻讛"讙 诪讬讬专讬 讛讻讗 讚讛谞转讘注 讟讜注谉 讗讬谞讜 讬讜讚注 注诇 讛讙诇讙讜诇讬诐 讜讗诐 谞转讞讬讬讘 砖讘讜注讛 讬转讞讬讬讘 诇砖诇诐 讛讙诇讙讜诇讬诐 讜讚讜"拽: 


讘讙诪专讗  诪诇讗 转砖讗 诇讗 转砖讬讗 讻讜' 诪驻讜专砖 讘驻专拽 讗诇讜 讛谉 讛诇讜拽讬谉: 


讜讗砖专  诇讗 讟讜讘 注砖讛 讜讙讜' 讝讛 讛讘讗 讘讛专砖讗讛 讻讜'. 专讬砖讗 讚讛讗讬 拽专讗 讗讘讬讜 讻讬 注砖拽 注砖拽 讙讝诇 讙讝诇 讗讞 讜讙讜' 砖讻谉 讚专讱 讗讘 注诐 讘谞讜 讜讛讗讞讬诐 讗诐 讬砖 诇讝讛 注诇 讝讛 砖讙讝诇讜 讜注砖拽讜 讗讬谉 讛讜讗 讘注爪诪讜 转讜讘注讜 讘驻谞讬 讛讚讬讬谞讬诐 诪驻谞讬 砖讛讜讗 讘讜砖 讘讚讘专 讘驻谞讬 讛讚讬讬谞讬诐 讜诪专砖讛 讗转 讗讞专 诇转讜讘注讜 讜讗诪专 砖讝讛 讛诪讜专砖讛 诇讗 讟讜讘 注砖讛 讘转讜讱 注诪讬讜 诇注砖讜转 诪专讬讘讛 讘讬谞讬讛诐 讜讝讛 诪转注讘专 注诇 专讬讘 诇讗 诇讜 讻讬 诇讜诇讗 讛讜讗 讗驻砖专 砖讬诪讞讜诇 诇讜 讛转讜讘注 讗讜 砖讬讜讚讛 诇讘注诇 讚讬谞讜 砖讗讬谞讜 讞讬讬讘 诇讜 讻讙讜谉 砖讙诐 讛讜讗 讙讝诇 诪诪谞讜 讻"讻 讜讛讜讗 砖讻驻诇 诇讻转讜讘 注砖拽 注砖拽 讙讝诇 讙讝诇 专"诇 砖讛讜讗 注砖拽讜 注诇 砖讻讘专 讙诐 讛讜讗 注砖拽讜 讜讙讝诇讜 注诇 砖讻讘专 讙诐 讛讜讗 讙讝诇讜 讚诪讝讛 讛讟注诐 讗讞讝"诇 讚讗讬谉 讛谞转讘注 讬讻讜诇 诇注砖讜转 诪讜专砖讛 讜讚讜"拽 讜讻谉 讬砖 诇驻专砖 讙讘讬 讛诇讜拽讞 砖讚讛 砖讬砖 注诇讬讛 注住讬拽讬谉 讛讬讬谞讜 诪讗讘 注诐 讘谉 讗讜 诪讛讗讞讬诐 讝讛 注诐 讝讛 讜拽"诇:





讞讻诪转 砖诇诪讛

讙诪' 讜诪谞讬谉 诇转诇诪讬讚 砖讬讜砖讘 讻讜' 讻爪"诇 讜讻谉 讘讻诇 讛注诪讜讚 爪"诇 讜诪谞讬谉:


专砖"讬 讘讚"讛 诪砖讞拽 讘拽讜讘讬讗 讘注讬专讘讜谉 讜讛诪专讗讛 讻讜' 谞"讘 谞专讗讛 砖讛讜讗 诪诇砖讜谉 诪诪讬专讬谉 讛讬讜谞讬诐 讚住谞讛讚专讬谉 驻' 讝讛 讘讜专专 讜讞讘讬专讜 驻专拽 讘诪讛 诪讚诇讬拽讬谉 砖讛诪专讜 讝讛 讘讝讛 讘讛诇诇 注"砖 谞"诇:





专砖"砖

讙诪专讗 讚诪"住 讚讜谉 诪讬谞讛 讜诪讬谞讛 讻讜'. 诇讻讗讜专讛 讗"讻 诪驻讬 注爪诪谉 讗驻讬' 谞砖讬诐 讜拽专讜讘讬谉 讜驻住讜诇讬谉 谞诪讬 讜讬"诇 讻诪砖"讻 讛专"谉 讘诪转谞讬转讬谉 讚诇拽诪谉 讚讗驻讬' 诇专"诪 讗诐 讘讗讜 讗讞"讻 诇讘"讚 讜讛讜讚讜 驻讟讜专讬谉 诪砖讜诐 讚讘注讚讜转 讻讛"讙 讻驻讬专转 讚讘专讬诐 讘注诇诪讗 讛讬讗 注"砖 讜讛谞讱 谞诪讬 讚讻讜讜转讬':



转讚"讛 砖诇讗 讗转讞讬讬讘. 讜讬"诇 讻讙讜谉 讻讜'. 诇讻讗讜专讛 诪"诪 讬拽砖讛 讚转讬驻讜拽 诇讬讛 讚讘讻驻讬专转 讛讟注谞讛 讛讙讚讜诇讛 注讜讘专 注诇 诪讚讘"砖 转专讞拽:



专砖"讬 讚"讛 讻砖"讻 诪诇讱. 讜讛讘讗 诇讛注讬讚 爪专讬讱 诇注诪讜讚 讻讜'. 讝讛 砖诇讗 讻转讬专讜抓 讛专讗砖讜谉 砖讘转讜住' 诇注讬诇 讚"讛 注砖讛 讚讻"转:





讘谉 讬讛讜讬讚注

诪执谞旨址讬执谉 诇职讚址讬旨指谉 砖讈侄讬旨讜止讚值注址 讘旨址讚旨执讬谉 砖讈侄讛讜旨讗 诪职专只诪侄讛, 砖讈侄诇旨止讗 讬止讗诪址专: 讛讜止讗执讬诇 讜职讛指注值讚执讬诐 诪职注执讬讚执讬诐, 讗侄讞职转旨职讻侄谞讜旨 讜执讬讛值讗 拽讜止诇指专 转旨指诇讜旨讬 讘旨职爪址讜旨指讗专 注值讚执讬诐? (砖诪讜转 讻讙, 讝). 讬砖 诇讛拽砖讜转 诇诪讛 谞拽讬讟 诇砖讜谉 '拽讜止诇指专' 讜讛讜讛 诇讬讛 诇诪讬诪专 讜执讬讛值讗 '注指讜止谉' 转旨指诇讜旨讬 讘旨职爪址讜旨指讗专 注值讚执讬诐?
讜谞专讗讛 诇讬 讘住"讚 讚专砖"讬 驻讬专砖 '拽讜止诇指专'  砖诇砖诇转 讛注讜谉, 讜讛讻讜谞讛 讚讻讗谉 讗讬讻讗 砖诇砖讛 注讜谞讜转 砖谞讬诐 讘讬讚 砖谞讬 注讚讬诐 讜讗讞讚 讘讬讚 讘注诇 讚讬谉 讛砖讜讻专谉 讜讻诇 讗讞讚 诪住讬讬注 诇讞讘讬专讬讜 讘注讜谉 砖诇讛诐 谞诪爪讗 砖讬砖 讘讬讚 讻诇 讗讞讚 砖诇砖讛 注讜谞讜转 讗讞讚 砖诇讜 讜砖谞讬诐 诪爪讚 砖谞讬 讞讘讬专讬讜 讜讛专讬 讬砖 讘讬讚 讻诇 讗讞讚 讙' 注讜谞讜转 砖讛诐 砖诇砖诇转 讗讞转 讜诇讻谉 讗诪专 '拽讜止诇指专 转旨指诇讜旨讬' 专爪讜谞讜 诇讜诪专 砖诇砖诇转 讛注讜谉 讻诪讜 砖驻讬专砖 专砖"讬 讝"诇.
讜诪讛 砖讗诪专讜 注诇 讝讛 转旨址诇职诪讜旨讚 诇讜止诪址专 '诪执讚旨职讘址专 砖讈侄拽侄专 转旨执专职讞指拽' 诪住转诪讜转 讛诪讗诪专 诪砖诪注 讚讗讜诪专 诇讜 讛讻转讜讘 砖讬住诇拽 注爪诪讜 诪讚讬谉 诪专讜诪讛 讜讻诪讜 砖驻讬专砖 诪讛专砖"讗 讝"诇. 讜爪专讬讱 诇讛讘讬谉 诇诪讛 讗诪专 '转旨执专职讞指拽' 讜诇讗 讗诪专 '转旨执讘职专址讞'? 讜谞专讗讛 诇讬 讗诪专 '转旨执专职讞指拽' 讘讛驻讜讱 讗转讜讜谉 '转旨址讞职拽止专' 讻诇讜诪专 诇讗 转专讞拽 讘诪讛专讛 讗诇讗 转讞诇讛 转讞拽专 注诇讬讜 讜讬转讗诪转 讗爪诇讱 砖讛讜讗 讚讬谉 诪专讜诪讛 讗讝 转专讞拽 诪诪谞讜 砖讗诐 讛讜讗 谞专讗讛 诇讱 讘讛砖拽驻讛 专讗砖讜谞讛 砖讛讜讗 诪专讜诪讛 讜转专讞拽 诪诪谞讜 讛专讬 讗转讛 诪讝讬拽 诇讘注诇 讚讬谉 讻讬 讗驻砖专 讗转讛 讟讜注讛 讘讚诪讬讜谞讱 讗诇讗 爪专讬讱 砖转讞拽讜专 讘讜 讜讬转讘专专 诇讱 注诇 讬讚讬 讞拽讬专讛 砖讛讬讗 讚讬谉 诪专讜诪讛 讗讝 转专讞拽 诪诪谞讜.



诪执谞旨址讬执谉 诇职转址诇职诪执讬讚 砖讈侄讗指诪址专 诇讜止 专址讘旨讜止: 讬讜止讚值注址 讗址转旨指讛 讘旨执讬, 砖讈侄讗执诐 谞讜止转职谞执讬谉 诇执讬 诪值讗指讛 诪指谞侄讛 讗值讬谞执讬 诪职讘址讚旨侄讛. 讬砖 诇讛讘讬谉 诇诪讛 谞拽讬讟 '诪值讗指讛 诪指谞侄讛'? 讜谞专讗讛 诇讬 讘住"讚 讘讗 诇讛驻诇讬讙 讘爪讚拽讜转讜 砖讛讜讗 诪谉 讛爪讚讬拽讬诐 讛讙讚讜诇讬诐 砖讻转讜讘 讘讛诐 讬执驻止旨诇 诪执爪执旨讚职旨讱指 讗侄诇侄祝 讜旨专职讘指讘指讛 诪执讬诪执讬谞侄讱指 (转讛诇讬诐 爪讗, 讝) 谞诪爪讗 讬砖 诇讛诐 讻讞 砖诇 专讘讘讛 砖讛讬讗 注砖专转 讗诇驻讬诐 砖讛诐 诪讗讛 诪谞讛 讻讬 诪谞讛 讛讜讗 诪住驻专 诪讗讛, 讜诪讗讛 驻注诪讬诐 诪讗讛 讛讜讗 注砖专转 讗诇驻讬诐 砖讛讜讗 诪住驻专 专讘讘讛, 讜诇讻谉 讘诪讗讛 诪谞讛 砖讛讜讗 诪住驻专 专讘讘讛 专诪讝 诇讜 注诇 讻讞 爪讚拽转讜 砖讛讜讗 砖讜诇讟 讘专讘讘讛 讜讘讜讚讗讬 讗讬谞讜 诪讘讚讛 讜诇讗 讞砖讜讚 诇砖拽专.



诪执谞旨址讬执谉 诇执砖讈职谞址讬执诐 砖讈侄讘旨指讗讜旨 诇址讚旨执讬谉, 讗侄讞指讚 诇指讘讜旨砖讈 住职诪址专职讟讜旨讟执讬谉 讜职讗侄讞指讚 诇指讘讜旨砖讈 讗执讬爪职讟职诇执讬转讘旨址转 诪值讗指讛 诪指谞侄讛. 讬砖 诇讛讘讬谉 诇诪讛 谞拽讬讟 讛转谞讗 诇讜讘砖 住诪专讟讜讟讬谉 讘专讬砖讗? 讜谞专讗讛 诇讬 讘住"讚 讻讬 讛转讜讘注 讛讜讗 讛诪拽讚讬诐 诇讘讗 诇讘讬转 讚讬谉 诇拽讘讜诇 注诇 讛谞转讘注 讜诇讝讛 讗诪专 讗驻讬诇讜 讛转讜讘注 讛讜讗 讛注谞讬 砖诇讜讘砖 住诪专讟讜讟讬谉 讜讗讞讚 讛讜讗 讛谞转讘注 诇讜讘砖 讗爪讟诇讬转 讗驻讬诇讜 讛讻讬 讙讝专讬谞谉 注诇 讛谞转讘注 讜讗诪专讬谞谉 诇讬讛 诇讘讜砖 讻诪讜 讛转讜讘注 讗讜 讛诇讘砖 讗讜转讜 讻诪讜转讱 讜讻诇 砖讻谉 讗诐 讛转讜讘注 讛讜讗 讛注砖讬专 讜讛谞转讘注 讛讜讗 讛注谞讬 讚讗诪专讬谞谉 诇转讜讘注 讗讬谉 讗谞讞谞讜 谞讝拽拽讬谉 诇转讘讬注转讱 讗诇讗 讗诐 讻谉 转诇讘讜砖 讻诪讜 讛谞转讘注 讗讜 转诇讘讬砖讜 讻诪讜转讱.



砖讈侄讗讜止诪职专执讬诐 诇讜止: 诇职讘址砖讈 讻旨职诪讜止转讜止, 讗讜止 讛址诇职讘旨执讬砖讈值讛讜旨 讻旨职诪讜止转职讱指. 讬砖 诇讛拽砖讜转 诇诪讛 谞拽讬讟 讞诇讜拽讛 砖诇 诇讘讜砖 讻诪讜转讜 讘专讬砖讗? 讜谞专讗讛 诇讬 讘住"讚 讚转拽谞讛 砖讬诇讘讜砖 讻诪讜转讜 注讚讬驻讛 诪转拽谞讛 砖讬诇讘讬砖讛讜 讻诪讜转讜 讻讬 讛注砖讬专 讗诐 讬诇讘讜砖 住诪专讟讜讟讬谉 讬转讘讝讛 讘注讬谞讬 专讜讗讬讜 讗祝 注诇 驻讬 砖讬讜讚注讬诐 砖讛讜讗 注砖讬专 讜诇讻谉 讗讜驻谉 讝讛 讛讜讗 转拽谞讛 讬驻讛 诇讘讬转 讚讬谉 砖诇讗 讬砖讗讜 诇讜 驻谞讬诐 讻讬 讘讝讛 讬讛讬讜 讛讜讗 讜讛注谞讬 砖讜讬诐 讘注讬谞讬 讘讬转 讚讬谉 讗讘诇 转拽谞讛 讛砖谞讬转 砖讬诇讘讬砖 讗转 讛注谞讬 讻诪讜转讜 讗讬谉 讝讜 转拽谞讛 讬驻讛 讻诇 讻讱 诇讛砖讜讜转诐 讝讛 讘讝讛 讘注讬谞讬 讘讬转 讚讬谉 讻讬 讛注谞讬 讗驻讬诇讜 讬诇讘砖 讘讙讚讬 诪诇讻讬诐 讻讬讜谉 砖讬讜讚注讬诐 讘讜 砖讛讜讗 注谞讬 讗讬谞讜 诪转讻讘讚 讻诇 讻讱 讘诇讘讜砖 讛讬拽专 讜讛讞砖讜讘.



"讜址讗植砖讈侄专 诇止讗 讟讜止讘 注指砖讉指讛 讘旨职转讜止讱职 注址诪旨指讬讜". 专址讘 讗指诪址专: 讝侄讛 讛址讘旨指讗 讘旨职讛址专职砖讈指讗指讛 (讬讞讝拽讗诇 讬讞, 讬讞). 谞专讗讛 讗讬谉 讚讘专 讝讛 讞诇讜讟 诇讻诇 诪讬 砖讘讗 讘讛专砖讗讛 讚讬砖 讘讗 讘讛专砖讗讛 讜注砖讛 讟讜讘 讻讙讜谉 砖讟专 砖砖诐 讛诪诇讜讛 讬讜住祝 讘谉 砖诪注讜谉 讜讗讬讻讗 注讜讚 讬讜住祝 讘谉 砖诪注讜谉 讗讞专 讘注讬专 讜讝讛 讛诇讜讛 砖讛讜爪讬讗 注诇讬讜 讗转 讛砖讟专 专讜爪讛 诇讗讻讜诇 讛诪注讜转 讜讗讬谞讜 驻讜专注 诇讜 讘讗诪专讜 诇讗讜 讘注诇 讚讘专讬诐 讚讬讚讬 讗转 讚讗讬谉 讗转讛 砖讛诇讜转谞讬 讗诇讗 讬讜住祝 讘谉 砖诪注讜谉 讗讞专 讜讝讬诇 讛讻讗 诪讚讞讬 诇讬讛 讜讝讬诇 讛讻讗 诪讚讞讬 诇讬讛 讚讗讬谉 转拽谞讛 诇讝讛 讛讚讘专 讗诇讗 讗诐 讻谉 讬讻转讜讘 讗讞讚 诪讛诐 讛专砖讗讛 诇讞讘讬专讜 讜讗讝 讬转讘注谞讜 讜讬讛讬讛 诪讜讻专讞 诇砖诇诐.
讜讻谉 谞诪讬 讘讻讜专 讜驻砖讜讟 砖谞讬讻专讜 讜谞讜讚注讜 转讞诇讛 讜讗讞专 讻讱 谞转注专讘讜 讗讬谉 讗讞讚 诪讛诐 谞讜讟诇 讞诇拽 讘讻讜专讛 诪砖讗专 讗讞讬谉 诪讛 转拽谞转诐 讬讻转讘讜 讛专砖讗讛 讝讛 诇讝讛 讜讻谞讝讻专 讘砖讜诇讞谉 注专讜讱 (讞讜砖谉 诪砖驻讟 住讬诪谉 注讝"专 住注讬祝 讬状讗) 注讬讬谉 砖诐. 讜讻谉 谞诪讬 讻讬讜爪讗 讘讝讛 讘注谞讬谉 驻讚讬讜谉 讘讻讜专 讜讻谞讝讻专 讘砖讜诇讞谉 注专讜讱 (讬讜专讛 讚注讛 住讬诪谉 砖状讛 住注讬祝 讻状讟) 注讬讬谉 砖诐.
讜注讜讚 讬砖 注谞讬讬谞讬诐 讻讬讜爪讗 讘讝讛 讚讛讘讗 讘讛专砖讗讛 注讜砖讛 讟讜讘 讜诇讻谉 诇讗 讗诪专 '讜址讗植砖讈侄专 专址注 讬址注植砖讉侄讛 讘旨职注址诪旨指讬讜' 讝侄讛 讛址讘旨指讗 讘旨职讛址专职砖讈指讗指讛 讻讬 讬砖 讘讗 讘讛专砖讗讛 讜注讜砖讛 讟讜讘 讜诇讻讱 诇讗 专爪讛 诇讛讝讻讬专 砖诐 专注 注诇 讛讘讗 讘讛专砖讗讛 讘住转诐 讗诇讗 讗诪专 '诇止讗 讟讜止讘 注指砖讉指讛'.





讞讬讚讜砖讬 讞转"住

转讜住' 讚"讛 讜专讘谞谉 讻讜' 注讬' 讬讬砖讜讘 诇拽讜' 诪"砖 诇拽诪谉 诇"讘 注"讘 讚"讛 诪讬 讬讬诪专 讻讜' 注"砖 讜讛讚讘专 谞讻讜谉:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 诪讚讘专 砖拽专 转专讞拽. 诪讛讗讜驻谞讬诐 砖爪讬讬专讛 讛讙诪' 讘谞讜讙注 诇讘注诇讬 讚讘专讬诐, 诇讚讬讬谞讬诐, 讜诇注讚讬诐 注讜诇讛 砖讛讗讬住讜专 "诪讚讘专 砖拽专 转专讞拽" 诪讛讜讜讛 讗讬住讜专 诇注讜讜转 讗转 讛讚讬谉 讜讻诇 讛诪砖转转祝 讘讚讬谉 转讜专讛 注诇讬讜 诇讛转专讞拽 诪砖拽专 讜诪注讬讜讜转 讛讚讬谉. 讗祝 诪讛讛诇讻讛 砖讛讙诪' 诪讘讬讗讛 讘谞讜讙注 诇转诇诪讬讚 砖讬讜砖讘 诇驻谞讬 专讘讜 讜讻讜' 专讜讗讬诐 讘注诇讬诇 砖注拽讘 讛砖转转驻讜转 讛转诇诪讬讚讬诐 讘讚讬谉 讞诇 注诇讬讛诐 讛讞讬讜讘 诇讛转专讞拽 诪砖拽专 讜诪注讬讜讜转 讛讚讬谉, 讜讻"讝 诪讘讜讗专 讛讬讟讘 注"驻 砖讬讟转 讛专诪讘"诐 讘讚讬谉 讛转诇诪讬讚讬诐 讘讘"讚 讜讻谞"诇.43
讛讗讬住讜专 "诪讚讘专 砖拽专 转专讞拽" 讞诇 讗讬驻讜讗 讘讛转讛讜讜转 讜转讛诇讬讱 讛诪砖驻讟 讜讗讬谞讜 讗讬住讜专 砖拽专 讘注诇诪讗, 讜讚讜诪讛 诇讚讬谉 讚讘专讬诐 砖讬砖 讘讛诐 诪砖讜诐 诪讞讜住专讬 讗诪谞讛 讛谞诇诪讚 诪拽专讗 讛讬谉 爪讚拽 砖讬讛讗 讛谉 砖诇讱 爪讚拽 讜讻讜' (讘"诪 诪讟.). 讜讗诪谞诐 讛专诪讘"诐 诪讘讬讗 讗转 讛讚讬谉 诇讚讘专 讗诪转 讜砖诇讗 诇讚讘专 讗讞讚 讘驻讛 讜讗讞讚 讘诇讘 讘讬谉 讘讛诇讻讜转 讚讬注讜转 (驻"讘 讛诇"讜) 讘讬谉 讘讛诇' 诪讻讬专讛 (驻"讝 讛诇"讟). 讛专讬 砖讬砖 砖谞讬 讚讬谞讬诐: 讗) 讗讬住讜专 讙谞讬讘转 讚注转 讘注诇诪讗, 讘) 讚讬谉 诪住讜讬诐 讘讛诇讻讜转 拽谞讬讬谞讬诐 砖讚讘专讬诐 诪讞讬诇讬诐 讝讻讜讬讜转 诪诪讜谉 讘讗讜驻谉 诪讬讜讞讚. 讜讛"讛 讘讗讬住讜专讬 砖拽专 砖讘住讜讙讬讗 砖讞诇讬诐 讘注爪诐 讛讚讬谉 讜诇讛讜驻讻讜 诇讚讬谉 诪注讜讜转.44
讗讬住讜专 砖诇讗 诇砖拽专 讘注诇诪讗 谞诇诪讚 诪诪爪讜转 讜讛诇讻转 讘讚专讻讬讜 诪讛 讛讜讗 谞拽专讗 讞谞讜谉 讗祝 讗转讛 讛讬讛 讞谞讜谉 讜讻讜', 讬注讜讬讬谉 讘专诪讘"诐 驻"讗 诪讛诇' 讚讬注讜转 (讛诇"讛 - 讜'). 讜讗祝 讘诪讚转 讛讗诪转 讛讜讗讬诇 讜讞讜转诪讜 砖诇 讛拽讘"讛 讗诪转 (砖讘转 谞讛.) 注诇讬谞讜 诇讛讬讚诪讜转 讗诇讬讜 讜诇讚讘专 讗诪转 讘诇讘讚. 讗诪谞诐 诇注转讬诐 讛诪讚讜转 讛讟讜讘讜转 注讜诪讚讜转 讘讛转谞讙砖讜转 讻讙讜谉 讘讬谉 诪讬讚转 讛讗诪转 诇讘讬谉 诪讬讚转 讛注谞讜讜讛 讜讞讬讬讘讬诐 诇讘讻专 诪讬讚讛 讗讞转 注诇 讞讘讬专转讛. 讜讻谉 诪爪讬谞讜 讘诪住' 讘"诪 (讻讙:) 讗诪专 专讘 讬讛讜讚讛 讗诪专 砖诪讜讗诇 讘讛谞讬 转诇转 诪讬诇讬 注讘讬讚讬 专讘谞谉 讚诪砖谞讜 讘诪诇讬讬讛讜 讘诪住讻转 讜讻讜' 讜驻讬专砖"讬 讬砖 讘讬讚讱 诪住讻转 驻诇讜谞讬 住讚讜专讛 讘讙讬专住讗 讗讜 诇讗讜 讜讗注"讙 砖住讚讜专讛 讛讬讗 诇讜 讬讗诪专 诇讜 诇讗讜 讜诪讚转 注谞讜讛 讛讜讗 注讻"诇 讻诇讜诪专 砖诪讚转 讛注谞讜讜讛 诪讘讜讻专转 注诇 驻谞讬 诪讚转 讛讗诪转 讜诪砖谞讜 专讘谞谉 诪讛讗诪转 注拽讘 诪讚转 讛注谞讬讜讜转 砖诇讛诐.45
讜讛谞讛 讘诪讚专砖讬诐 (注讬讬谉 讘讘专讗砖讬转 专讘讛 驻"讞 讜讘讬诇拽讜讟 砖诪注讜谞讬 讘专讗砖讬转 讬"讙) 诪转讜讗专 讚讬讜谉 专讞讘 砖讛转谞讛诇 诇驻谞讬 讛拽讘"讛 讘砖注转 讘专讬讗转 讛讗讚诐 讜讝"诇 讛讬诇拽讜讟: 讞住讚 讜讗诪转 谞驻讙砖讜 爪讚拽 讜砖诇讜诐 谞砖拽讜, 讞住讚 讗讜诪专 讬讘专讗 砖讛讜讗 讙讜诪诇 讞住讚讬诐, 讗诪转 讗讜诪专 讗诇 讬讘专讗 讚讻讜诇讜 砖拽专, 爪讚拽 讗讜诪专 讬讘专讗 砖讛讜讗 注讜砖讛 爪讚拽讜转, 砖诇讜诐 讗讜诪专 讗诇 讬讘专讗 砖讻讜诇讜 拽讟讟讛 讜讻讜' 讘专讗讜 讛拽讘"讛 讗"诇 诪讛 讗转诐 诪讚讬讬谞讬谉 讻讘专 谞注砖讛 讗讚诐 注讻"诇. 讻诇讜诪专 砖讛拽讘"讛 讛讻专讬注 讘讬谉 讛诪讬讚讜转 讛砖讜谞讜转 讻讚讬 砖讞住讚 讬转讙讘专 注诇 讛讗诪转. 讜谞专讗讛 诇讛讜住讬祝 砖讻诇 讝讛 讘讬讞住 诇讛砖讙讜转讬谞讜 讜诇讛转谞讛讙讜转讬谞讜 讘注讜诇诐 讛讝讛. 讜讗讬诇讜 讻讘讬讻讜诇 讘谞讜讙注 诇讛拽讘"讛 讘讻讘讜讚讜 讜讘注爪诪讜 讗讬谉 住转讬专讛 讜讛转谞讙砖讜转 讻诇诇 讘讬谉 诪讬讚讜转讬讜. 注讜砖讛 砖诇讜诐 讘诪专讜诪讬讜 - 讻诇 讛诪讬讚讜转 讘砖诇讜诐 讘诇讬 讛转谞讙砖讜转 讜住转讬专讛 讻诇诇 - 诪讛 砖讗讬谞讜 讻谉 讗爪诇 讛砖讙讜转 讘谞讬 讘砖专 讜讚诐.46
砖诐. 讙诪'. 砖诇讗 讬讗诪专 讗讻驻专谞讜 讘讘"讚 讜讻讜'. 拽' 诇"诇 拽专讗 讚诪讚讘专 砖拽专 转专讞拽 诇讜诪专 砖诇讗 讬讻驻专谞讜 讘讘"讚 讜讬讜讚讛 诇讜 诪讞讜抓 诇讘"讚 讜讛诇讗 讻驻讬专转 砖拽专 讘讘"讚 讗住讜专讛 诪诇讗讜 诪讬讜讞讚 讚诇讗 转讻讞砖讜 - 讝讜 讗讝讛专讛 诇讻驻讬专转 诪诪讜谉 (专诪讘"诐 驻"讗 诪讛诇' 砖讘讜注讜转 讛诇"讞). 讜讗讜诇讬 讻讬讜谉 砖讛讜讗 专拽 诪砖转诪讟 讜讘讚注转讜 诇讛讜讚讜转 讗讞"讻 讞讜抓 诇讘"讚 讗讬谞讜 注讜讘专 讘诇讗讜 讛讛讜讗 讻讬 讗诐 讘讗讬住讜专 讛注砖讛 讚诪讚讘专 砖拽专 转专讞拽 讘诇讘讚.
砖诐. 讙诪' 诇讗驻讜拽讬 诪诇讱. 讻转讘 专砖"讬 (讘讚"讛 讻诇 砖讻谉 诪诇讱) 讜讝"诇 讚诪讚讗讜专讬讬转讗 诇讗 讞讝讬 讚讻转讬讘 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 讜讛讘讗 诇讛注讬讚 爪专讬讱 诇注诪讜讚 诇驻谞讬 讛讚讬讬谉 讻讚讗诪专谉 诇注讬诇 讜讚专讱 讘讝讬讜谉 讛讜讗 诇讜 注讻"诇. 注诇讬谞讜 诇讛转讘讜谞谉 - 讛讗诐 讛讚讬谉 讛讜讗 砖诪诇讱 驻讟讜专 诪诇讛注讬讚 讗讜"讚 讗祝 驻住讜诇 诇讛注讬讚. 讜讛谞讛 诪讚讘专讬 讛诪砖谞讛 "讗讬谞讛 谞讜讛讙转 讗诇讗 讘专讗讜讬谉 诇讛注讬讚" 讜诪诇砖讜谞讜 砖诇 专砖"讬 "诇讗 讞讝讬" 注讜诇讛 砖诪诇讱 驻住讜诇 诇注讚讜转 诪谉 讛转讜专讛. 讜诇驻讬"讝 讬砖 诇讘专专 讬住讜讚 驻住讜诇讜 - 砖讛专讬 专砖"讬 讘讬讗专 砖谞诇诪讚 诪讙讝讬讛"讻 砖讜诐 转砖讬诐 砖转讛讗 讗讬诪转讜 注诇讬讱 讜讚专讱 讘讝讬讜谉 讛讜讗 诇讜 诇讛注讬讚 - 讜诇讻讗讜专讛 诪讟注诐 讝讛 诪诇讱 驻讟讜专 诪诇讛注讬讚, 讜讛讬讗讱 讬讜爪讗 诪讻讱 砖诪诇讱 驻住讜诇, 驻讬' 砖讗诐 讛注讬讚, 讗讬谉 注讚讜转讜 诪讜注诇转.
讜谞专讗讛 砖注讬拽专 讞诇讜转 驻住讜诇 讛诪诇讱 诇注讚讜转 讞诇讛 讘谞讜讙注 诇拽讘诇转 注讚讜转讜 讘讘"讚 - 讻诇讜诪专 砖讗讬谉 诇讘"讚 专砖讜转 诇拽讘诇 讗转 注讚讜转讜. 驻住讜诇 讝讛 讛讜讗 讚讬谉 讘诪注砖讛 讛讙讚转 讛注讚讜转 讜讗讬谞讜 驻住讜诇 讙讘专讗. 诪诇讱 诇讗 讞讝讬 诇讛讙讬讚 注讚讜转 讘驻谞讬 讘"讚 讻讬 讗讬谉 诪拽讘诇讬诐 讗转 注讚讜转讜, 讜诇讝讛 讛转讻讜讜谉 专砖"讬 讘讗讜诪专讜 "诇讗 讞讝讬".
讗讱 诇驻讬"讝 诪讛专讗讜讬 砖讛诪诇讱 讬讛讬讛 讻砖专 诇注讚讜转 砖讘砖讟专, 砖讻谉 讛讙专"讞 讝爪"诇 讛注诇讛 (讘住' 讞讚讜砖讬 专讘谞讜 讞讬讬诐 讛诇讜讬 注诇 讛专诪讘"诐 驻"讙 诪讛诇' 注讚讜转 讛诇"讚) 讜讝"诇 讚讝讛 讚拽讗诪专 讛讙诪' 注讚讬诐 讛讞转讜诪讬谉 注诇 讛砖讟专 谞注砖讛 讻诪讜 砖谞讞拽专讛 注讚讜转谉 讘讘"讚, 讝讛讜 讻诇 注讬拽专 讙讝讛"讻 讚砖讟专讜转, 讚诇讗 砖讬讬讻讬 讙讘讬讬讛讜 讻诇 讚讬谞讬 拽讘诇转 注讚讜转 讜讛讙讚转 注讚讜转, 讜讛专讬 注讬拽专 讬住讜讚 拽讘诇转 注讚讜转 讛讬讗 讚讜拽讗 讘驻谞讬 讘"讚, 讜讛讻讗 讘砖讟专讜转 诇讗 讘注讬谞谉 讘"讚 讻诇诇, 讜诪诪讬诇讗 讻讬讜谉 讚诇讗 讘注讬谞谉 讘"讚 诇讗 讘注讬谞谉 讚专讬砖讛 讜讞拽讬专讛 讜诇讗 讘注讬谞谉 讚讜拽讗 讘讬讜诐, 讘讻诇 讝讛 诇讗 谞讗诪专 讗诇讗 讘讘"讚 讗讬讱 讬拽讘诇讜 注讚讜转, 讗讘诇 诪讗讞专 讚讘砖讟专讜转 诇讗 讘注讬谞谉 讘"讚, 诇讗 讘注讬谞谉 讻诇 讛讚讬谞讬诐 讛谞讗诪专讬诐 讘拽讘诇转 注讚讜转, 讜讝讛讜 讛讚讬谉 讚注讚讬诐 讛讞转讜诪讬谉 注诇 讛砖讟专 谞注砖讛 讻诪讜 砖谞讞拽专讛 注讚讜转谉 讘讘"讚, 讚诇讗 讘注讬谞谉 讘砖讟专讜转 讻诇 讚讬谞讬 拽讘诇转 讜讛讙讚转 注讚讜转 注讻"诇. 讜诪讗讞专 砖讛诪诇讱 诪讜驻拽注 专拽 诪拽讘诇转 注讚讜转 讘讘"讚 讜讗诇讬讘讗 讚讛讙专"讞 讝爪"诇 讗讬谉 注讚讜转 砖讘砖讟专 讝拽讜拽讛 诇拽讘诇转 注讚讜转 讘讘"讚, 诪住转讘专 砖讛诪诇讱 讻砖专 诇注讚讜转 砖讘砖讟专.
讜讗讜诇讬 转讛讬讛 注讜讚 谞"诪 讘谞讜讙注 诇谞诪爪讗 讗' 诪讛谉 拽专讜讘 讗讜 驻住讜诇 砖注讚讜转 讻讜诇谉 讘讟诇讛. 诪讗讞专 砖讛诪诇讱 讗讬谞讜 驻住讜诇 讻讬 讗诐 诇拽讘诇转 注讚讜转 讜讛讙讚讛 讘讘"讚, 讜诇讻谉 讻砖专 诇注讚讜转 讘砖讟专, 讬转讻谉 砖讗讬谞讜 驻讜住诇 砖讗专 讛注讚讬诐 砖讘讻转. 专拽 驻住讜诇 讙讘专讗 讛驻住讜诇 诇讻诇 诪讬谉 注讚讜转 - 讘讬谉 诇注讚讜转 讘注诇 驻讛 讜讘讬谉 诇讘砖讟专 - 驻讜住诇 讻诇 讛注讚讜转 砖讘讻转, 讜诇讗 诪诇讱 讻讬讜谉 砖讗讬谞讜 讙讘专讗 讛驻住讜诇 诇注讚讜转 讗诇讗 砖讗讬谞谞讜 讘专 拽讘诇转 注讚讜转 讘讘"讚.
讗诪谞诐 讛转讜住' 讘诪住' 住谞讛讚专讬谉 (讟: 讚"讛 诇专爪讜谞讜 讜讻讜') 讻转讘讜 砖讟专驻讛 讛讜讗讬诇 讜讛讜讗 驻住讜诇 诇注讚讜转 驻讜住诇 注讚讜转 讛讻转. 讜讛专讬 讟专讬驻讛 讗讬谞讜 驻住讜诇 讗诇讗 诪讟注诐 注讚讜转 砖讗讬 讗转讛 讬讻讜诇 诇讛讝讬诪讛 砖讝讛 诇讻讗讜专讛 讞诇讜转 讚讬谉 专拽 讘拽讘诇转 注讚讜转 讘讘"讚, 讜讛谞讛 注讚讜转 砖讘砖讟专 讻砖专讛 诪谉 讛转讜专讛 讘诇讬 讝诪谉 讗祝 砖讛讬讗 注讚讜转 砖讗讬 讗转讛 讬讻讜诇 诇讛讝讬诪讛 - 讗讱 诪讗讞专 砖注讚讬 讛砖讟专 讗讬谞诐 讝拽讜拽讬诐 诇拽讘诇转 注讚讜转 讘讘"讚 讜诇讗 诇讚专讬砖讛 讜诇讞拽讬专讛 讻砖专讬诐 讗祝 砖讗讬 讗转讛 讬讻讜诇 诇讛讝讬诪诐 (注讬讬"砖 讘讞讬讚讜砖讬 讛讙专"讞 讝爪"诇). 讜诪讜讻讞, 讗讬驻讜讗, 砖讛驻住讜诇 诇拽讘诇转 注讚讜转 驻讜住诇 讗转 讛讻转, 讜讛"讛 诇诪诇讱.
讗诪谞诐 谞讬转谉 诇讞诇拽 讘讬谉 驻住讜诇 讟专驻讛 诇驻住讜诇 诪诇讱, 讛讝诪讛 讛讬讗 讞诇讜转 讚讬谉 讘注讬拽专 讻砖专讜转 讛注讚讜转 讜讬"诇 砖驻讜住诇转 讗转 讛讟专驻讛 诇注讚讜转 讘驻住讜诇 讙讘专讗 诪砖讜诐 砖讗讬谞讜 讘专 讛讝诪讛. 讚讬谉 讬专讗转 讛诪诇讱 诇注讜诪转 讝讛, 讗讬谞讜 讞诇 讘注爪诐 讛注讚讜转 讗诇讗 诪注讻讘 讛讜讗 讘诪爪讬讗讜转 讗转 拽讘诇转 注讚讜转 讛诪诇讱 讘讘"讚. 讘讛转讗诐 诇讻讱 讗讬谉 讛讙讘专讗 砖诇 讛诪诇讱 谞驻住诇 讘驻住讜诇 讙讘专讗 诇注讚讜转 讜讗讬谞讜 驻讜住诇 讗转 砖讗专 讛注讚讜转 砖诇 讛讻转 - 砖诇讗 讻讚讬谉 讛讟专驻讛, 讜讚讜"拽 讛讬讟讘.
讘

驻砖讟讜转 讛讙诪专讗 诪讜专讛 砖诪诇讱 谞驻住诇 诇注讚讜转 讘驻住讜诇 讚讗讜专讬讬转讗. 讜讚专讜砖 注讬讜谉, 讗讬驻讜讗, 讘诪讛 砖讻转讘 讛专诪讘"诐 讘驻"讙 诪讛诇' 诪诇讻讬诐 (讛诇"讝) 讜讝"诇 讻讘专 讘讬讗专谞讜 砖诪诇讻讬 讘讬转 讚讜讚 讚谞讬谉 讗讜转谉 讜诪注讬讚讬谉 注诇讬讛谉 讗讘诇 诪诇讻讬 讬砖专讗诇 讙讝专讜 讞讻诪讬诐 砖诇讗 讬讚讜谉 讜诇讗 讚谞讬谉 讗讜转讜 讜诇讗 诪注讬讚 讜诇讗 诪注讬讚讬谉 注诇讬讜 诪驻谞讬 砖诇讘谉 讙住 讘讛谉 讜讬讘讗 诪谉 讛讚讘专 转拽诇讛 讜讛驻住讚 注诇 讛讚转 注讻"诇, 讜讛谞讛 砖讗祝 讛讚讬谉 砖诪诇讱 讬砖专讗诇 诇讗 讬注讬讚 讛讜讗 讙讝讬专转 讞讻诪讬诐 讜爪"注. 讘专诐 诪讚拽讚讜拽 诇砖讜谉 讛专诪讘"诐 讬讜爪讗 砖诪诇讱 诪诪诇讻讬 讘讬转 讚讜讚 讗讬谞讜 诪注讬讚 诪讚讗讜专讬讬转讗 砖讻谉 讻转讘 讚讜拽讗 砖诪注讬讚讬谉 注诇讬讛诐 讜诪砖诪注 砖讛诐 讗讬谞诐 诪注讬讚讬诐 诪谉 讛转讜专讛. 讜谞专讗讛 砖讗祝 诇讚注转 讛专诪讘"诐 讗讬谉 讛诪诇讻讬诐 诪注讬讚讬诐 诪讚讬谉 转讜专讛 讜讻谞"诇 诪砖讜诐 砖讘"讚 讗讬谞讜 诪拽讘诇 讗转 讛讙讚转诐. 讗诪谞诐 讛讞讻诪讬诐 讛讜住讬驻讜 讗讬住讜专 砖诇讗 讬注讬讚讜 诪讞诪转 讛诪注砖讛 砖诇 讬谞讗讬 讛诪诇讱 讜讗讬住讜专 讝讛 讞诇 讚讜拽讗 讘诪诇讻讬 讬砖专讗诇 讜诇讗 讘诪诇讻讬 讘讬转 讚讜讚. (讜注讬讬谉 讘砖讬注讜专讬诐 诇诪注诇讛 讚祝 诇: 讚"讛 讜讻谉 注讚 砖讬讜讚注 讘讞讘讬专讜 砖讛讜讗 讙讝诇谉)47
讙

讻转讘 讛专诪讘"诐 讘驻"讬 诪讛诇' 砖讙讙讜转 (讛诇"讝) 讜讝"诇 讛诪诇讱 讜讻讛谉 诪砖讬讞 诪讘讬讗讬谉 拽专讘谉 注诇 砖讘讜注转 讛注讚讜转 讜讻讜' 讻砖讗专 讛讚讬讜讟讜转 讜讻讜' 注讻"诇. 讜讛砖讬讙 注诇讬讜 讛专讗讘"讚 (砖诐) 讜讝"诇 讗"讗 讗讬谉 讛诪诇讱 讞讬讬讘 讘砖诪讬注转 拽讜诇 讜讻讜' 注讻"诇. 讜讗诪谞诐 驻住拽 讛专诪讘"诐 转诪讜讛 砖讛专讬 讛讜讗 注爪诪讜 拽讘注 讘驻"讬 诪讛诇' 砖讘讜注讜转 (讛诇"讗) 砖诪诇讱 驻讟讜专 诪砖讘讜讛"注 讜讝"诇 讛讬讜 注讚讬讜 讗讜 讗讞讚 诪讛谉 驻住讜诇 讗讜 拽专讜讘 讜讗驻讬诇讜 诪驻住讜诇讬 注讚讜转 砖诇 讚讘专讬讛诐 讗讜 砖讛讬讛 讛诪诇讱 讗讞讚 诪注讚讬讜 砖讗讬谞讜 专讗讜讬 诇讛注讬讚 讜讻讜' 讜讻驻专讜 讜谞砖讘注讜 驻讟讜专讬谉 诪砖讘讜注转 讛注讚讜转 砖讗讬诇讜 讛注讬讚讜 诇讗 讛讬讜 诪讞讬讬讘讬谉 讘注讚讜转谉 诪诪讜谉 注讻"诇. 讜讬转讻谉 诇讬讬砖讘 讗转 讛住转讬专讛 砖讘讛诇讻讜转 讛专诪讘"诐 注"驻 砖谞讬 讚讬谞讬诐 砖讬砖谞诐 讘诪诇讱:
讗) 讞诇讜转 砖诐 诪讬谞讜讬 讘讙讘专讗 砖讬拽专讗 诪诇讱 讜砖讬转拽讚砖 讘拽讚讜砖转 诪诇讱;
讘) 讞诇讜转 讚讬谉 砖专专转 讛诪诇讻讜转 讛谞讬转谞转 讘讬讚讬 讛诪诇讱.
讛谞讛 讛专诪讘"诐 讘驻"讗 诪讛诇' 诪诇讻讬诐 (讛诇"讗) 讜讝"诇 砖诇砖 诪爪讜讜转 谞爪讟讜讜 讬砖专讗诇 讘砖注转 讻谞讬住转谉 诇讗专抓 诇诪谞讜转 诇讛诐 诪诇讱 砖谞讗' 砖讜诐 转砖讬诐 注诇讬讱 诪诇讱 讜讻讜' 注讻"诇. 讜拽砖讛 砖讛专讬 讗驻讬诇讜 诇驻谞讬 讻谞讬住转谉 诇讗专抓 谞转诪谞讛 讬讛讜砖注 诇诪诇讱 讜讻诪讜 砖讻转讘 讛专诪讘"诐 (砖诐 讛诇"讙) 讜讝"诇 讗讬谉 诪注诪讬讚讬谉 诪诇讱 讘转讞讬诇讛 讗诇讗 注诇 驻讬 讘讬"讚 砖诇 砖讘注讬诐 讝拽谞讬诐 讜注诇 驻讬 谞讘讬讗 讻讬讛讜砖注 砖诪讬谞讛讜 诪砖讛 专讘讬谞讜 讜讘讬转 讚讬谞讜 讜讻讜' 注讻"诇 讜讗"讻 讗讬讝讜 诪爪讜转 诪诇讱 谞转讞讚砖讛 讘注转 讻谞讬住转谉 诇讗专抓.
注讜讚 讚专讜砖 注讬讜谉 诪砖"讻 讛专诪讘"诐 讘驻"讗 诪讛诇' 诪诇讻讬诐 (讛诇"讝) 讜讝"诇 讻砖诪注诪讬讚讬谉 讛诪诇讱 诪讜砖讞讬谉 讗讜转讜 讘砖诪谉 讛诪砖讞讛 砖谞讗诪专 讜讬拽讞 砖诪讜讗诇 讗转 驻讱 讛砖诪谉 讜讬爪拽 注诇 专讗砖讜 讜讬砖拽讛讜 讜诪讗讞专 砖诪讜砖讞讬谉 讛诪诇讱 讛专讬 讝讛 讝讜讻讛 诇讜 讜诇讘谞讬讜 注讚 注讜诇诐 砖讛诪诇讻讜转 讬专讜砖讛 砖谞讗诪专 诇诪注谉 讬讗专讬讱 讬诪讬诐 注诇 诪诪诇讻转讜 讛讜讗 讜讘谞讬讜 讘拽专讘 讬砖专讗诇 讜讻讜' 注讻"诇. 讜拽砖讛, 讛专讬 诇讗 诪爪讬谞讜 砖讬讛讜砖注 谞诪砖讞. 讜注讜讚, 诇诪讛 诇讗 讛讜专讬砖 讬讛讜砖注 讗转 诪诇讻讜转讜 诇讬讜专砖讬讜.48
讙诐 诪砖讛 专讘讬谞讜 讛讬讛 谞讞砖讘 诇诪诇讱 讻诪讘讜讗专 讘诪住' 砖讘讜注讜转 (注讬讬"砖 讘讚祝 讟讝. 讘专砖"讬 讚"讛 讜讻谉 转注砖讜 讜讘转讜住' 砖诐 讚"讛 讜讻谉 讜讻讜' 讘谞讜讙注 诇讚讬谉 砖讗讬谉 诪讜住讬驻讬谉 注诇 讛注讬专 讜讛注讝专讜转 讗诇讗 讘诪诇讱 讜谞讘讬讗 讜讻讜'). 讜讘讻谉 注诇讬谞讜 诇讛讘讬谉 讛专讬 诪砖讛 专讘讬谞讜 诇讗 谞诪砖讞 诇诪诇讱 讜讙诐 诇讗 讛讜专讬砖 讗转 诪诇讻讜转讜 诇讘谞讬讜, 讜诪"砖 讚讬谉 诪砖讛 专讘讬谞讜 诪讚讬谉 砖讗专 讛诪诇讻讬诐.
讜谞专讗讛 讻讬 讻诇 讛诪砖专讜转 讜讛诪讬谞讜讬讬诐 砖讛讬讜 讘讬砖专讗诇 讞诇讜 诪讗诇讬讛诐 讘诪砖讛 专讘讬谞讜 讘诇讬 诪注砖讛 诪讬谞讜讬 诪讘讞讜抓 砖诇讗 讻诪讜 砖讗专 讛诪转诪谞讬诐 讛讝拽讜拽讬诐 诇诪注砖讛 诪讬谞讜讬 讻讚讬 砖讬讻谞住讜 诇诪砖专讛. 专讗讬讬讛 诇讻讱, 讛专讬 诇诪砖讛 专讘讬谞讜 讛讬讛 讚讬谉 讻讛谉 讙讚讜诇 讜砖诪砖 讘讬诪讬 讛诪讬诇讜讗讬诐 讘诇讬 讘讙讚讬 讻讛讜谞讛 - 砖诇讗 讻讗讛专谉 讜讘谞讬讜 讛讻讛谞讬诐. 诪砖讛 驻注诇 讘讻讛讜谞讛 讘诇讬 拽讬讚讜砖 讘讙讚讬诐 讜讘诇讬 砖讜诐 诪注砖讛 砖讛讻砖讬专讜. 诪讗诇讬讜 讜诪注爪诪讜 讛讜讻砖专 诪砖讛 专讘讬谞讜 诇砖讬专讜转 讛讻讛讜谞讛. 讜讻谉 诪讗讬诇讬讜 讘诇讬 诪砖讬讞讛 讜砖诪谉 讛诪砖讞讛 驻注诇 讜讛讜讻砖专 讻诪诇讱 讘讬砖专讗诇 ("讜讬讛讬 讘讬砖专讜谉 诪诇讱"). 讘讻讱 诪讜讘谉 诇诪讛 诇讗 讛讜专讬砖 讗转 诪砖专转 讛诪诇讻讜转 砖诇讜 诇讘谞讬讜 讗讞专讬讜 讻诪讜 诪诇讻讬诐 讗讞专讬诐. 讛讻砖专讜 砖诇 诪砖讛 专讘讬谞讜 诇诪诇讻讜转 讛讬讛 注诇 驻讬 讚讬谉 诪讬讜讞讚 砖讞诇 讘讙讘专讗 砖诇讜 讜诇讗 注拽讘 诪注砖讛 诪讬谞讜讬 诪讘讞讜抓. 专拽 讛讝讜讻讛 诇诪讬谞讜讬讜 注"讬 诪注砖讛 诪讘讞讜抓 诪讝讻讛 讘诪讬谞讜讬讜 讜讘诪砖专转讜 讗转 讘谞讬讜 讜讗讬诇讜 诪砖讛 专讘讬谞讜 诇驻讬 砖讛讜讻砖专 诪讗讬诇讬讜 讜讘讙讜驻讜 讝讻讛 讛讜讗 讘注爪诪讜 诇诪砖专转讜 讗讱 诇讗 讘谞讬讜.
讘专诐 注讚讬讬谉 拽砖讛 诪讚讬谉 讛诪诇讱 砖诇 讬讛讜砖注 讘谉 谞讜谉. 讜谞专讗讛 砖讬砖 砖谞讬 讚讬谞讬 诪诇讱 - 诪讬谞讜讬 讘讙讘专讗 讜砖专专讛 讘驻讜注诇 讻诪诇讱 注诇 讛爪讬讘讜专. 讬讛讜砖注 讘谉 谞讜谉 谞转诪谞讛 诇讛拽专讗 诪诇讱 讗讱 诇讗 拽讬讘诇 讗转 诪砖专转 讛诪诇讻讜转 讘诪诇讜讗讛. 讜讻谉 诪讜专讛 诇砖讜谉 讛驻住讜拽讬诐 (讘诪讚讘专 驻' 讻"讝 驻住讜拽讬诐 讟"讜 - 讻"讙) 砖诪讬谞讜讬 讬讛讜砖注 讛讬讛 讻讚讬 砖讬讛讬讛 "讗讬砖 注诇 讛注讚讛 讗砖专 讬爪讗 诇驻谞讬讛诐 讜讗砖专 讬讘讗 诇驻谞讬讛诐 讜讗砖专 讬讜爪讬讗诐 讜讗砖专 讬讘讬讗诐 讜诇讗 转讛讬讛 注讚转 讚' 讻爪讗谉 讗砖专 讗讬谉 诇讛诐 专注讛". 讬讛讜砖注 讛转诪谞讛 诇讛拽专讗 诪诇讱 讘讙讘专讗 讻讚讬 砖讬讻讜诇 诇诇讞讜诐 讗转 诪诇讞诪转 讛诪爪讜讛 砖诇 讻讬讘讜砖 讝' 注诪诪讬谉 诇驻谞讬 讘谞讬 讬砖专讗诇 讜讻驻住拽 讛专诪讘"诐 讘驻"讛 诪讛诇' 诪诇讻讬诐 (讛诇"讗) 讜讝"诇 讗讬谉 讛诪诇讱 谞诇讞诐 转讞诇讛 讗诇讗 诪诇讞诪转 诪爪讜讛 讜讗讬 讝讜 讛讬讗 诪诇讞诪转 诪爪讜讛 讝讜 诪诇讞诪转 砖讘注转 注诪诪讬诐 讜讻讜' 注讻"诇. 讜讻谉 讛转诪谞讛 讬讛讜砖注 讘诪讬谞讜讬 诪诇讱 讘讙讘专讗 讻讚讬 诇拽讚砖 讗转 讗专抓 讬砖专讗诇 讘讻讬讘讜砖 讜讞讬诇讜拽 讜讻驻讬 砖拽讘注 讛专诪讘"诐 讘驻"讗 诪讛诇' 转专讜诪讜转 (讛诇"讘) 讜讝"诇 讗专抓 讬砖专讗诇 讛讗诪讜专讛 讘讻诇 诪拽讜诐 讛讬讗 讛讗专爪讜转 砖讻讬讘砖谉 诪诇讱 讬砖专讗诇 讗讜 谞讘讬讗 诪讚注转 专讜讘 讬砖专讗诇 讜讝讛讜 讛谞拽专讗 讻讬讘讜砖 专讘讬诐 讜讻讜' 讜诪驻谞讬 讝讛 讞诇拽 讬讛讜砖注 讜讘讬转 讚讬谞讜 讻诇 讗"讬 诇砖讘讟讬诐 讜讻讜' 注讻"诇. 注讻"讝 诇讗 拽讬讘诇 讘讬讚讬讜 讗转 诪砖专转 讛诪诇讻讜转 讘诪诇讜讗讛 诇讻诇 讚讬谞讬讛 讜讝讻讜讬讜转讬讛.
讛谞讛 砖诪讜讗诇 讛谞讘讬讗 诪讜谞讛 讜讛讜诇讱 讗转 讝讻讜讬讜转 讛诪诇讱 (讘驻专砖转 讛诪诇讱 砖诪讜讗诇 讗' 驻专拽 讞' 驻住讜拽讬诐 讬"讗 - 讬"讞): "讜讬讗诪专 讝讛 讬讛讬讛 诪砖驻讟 讛诪诇讱 讗砖专 讬诪诇讱 注诇讬讻诐, 讗转 讘谞讬讻诐 讬拽讞 讜砖诐 诇讜 讘诪专讻讘转讜 讜讘驻专砖讬讜 讜专爪讜 诇驻谞讬 诪专讻讘转讜. 讜诇砖讜诐 诇讜 砖专讬 讗诇驻讬诐 讜砖专讬 讞诪砖讬诐, 讜诇讞专砖 讞专讬砖讜 讜诇拽爪专 拽爪讬专讜 讜诇注砖讜转 讻诇讬 诪诇讞诪转讜 讜讻诇讬 专讻讘讜. 讜讗转 讘谞讜转讬讻诐 讬拽讞 诇专拽讞讜转 讜诇讟讘讞讜转 讜诇讗驻讜转. 讜讗转 砖讚讜转讬讻诐 讜讗转 讻专诪讬讻诐 讜讝讬转讬讻诐 讛讟讜讘讬诐 讬拽讞 讜谞转谉 诇注讘讚讬讜. 讜讝专注讬讻诐 讜讻专诪讬讻诐 讬注砖专 讜谞转谉 诇住专讬住讬讜 讜注讘讚讬讜. 讜讗转 注讘讚讬讻诐 讜讗转 砖驻讞讜转讬讻诐 讜讗转 讘讞讜专讬讻诐 讛讟讜讘讬诐 讜讗转 讞诪讜专讬讻诐 讬拽讞 讜注砖讛 诇诪诇讗讻转讜. 爪讗谞讻诐 讬注砖专 讜讗转诐 转讛讬讜 诇讜 诇注讘讚讬诐". 讜谞专讗讛 砖讛讝讻讜讬讜转 讛诇诇讜 诪砖转讬讬讻讜转 诇讞诇讜转 讚讬谉 砖专专转 讛诪诇讱 注诇 讛注诐 讜诇讗 诇讞诇讜转 砖诐 诪讬谞讜讬 砖讞诇 讘讙讘专讗 诇讛讬讜转 诪诇讱. 讬讛讜砖注 讘谉 谞讜谉 讗祝 砖谞转诪谞讛 讘讙讘专讗 诇讛拽专讗 讘砖诐 诪诇讱, 讘讻诇 讝讗转 诇讗 讝讻讛 诇砖专专讛 砖驻专讟 砖诪讜讗诇 讛谞讘讬讗 讜诇讗 讛讬讜 诇讜 讛住诪讻讜讬讜转 讛诪谞讜讬讜转 讘住驻专 砖诪讜讗诇.
讜谞专讗讛 砖诪拽讜专 讚讬谉 砖专专转 讛诪诇讱 谞诪爪讗 讘诪爪讜转 "砖讜诐 转砖讬诐 注诇讬讱 诪诇讱 - 砖转讛讗 讗讬诪转讜 注诇讬讱", 讜讻驻讬 砖讻转讘 讛专诪讘"诐 讘驻"讘 诪讛诇' 诪诇讻讬诐 (讛诇"讗) 讜讝"诇 讻讘讜讚 讙讚讜诇 谞讜讛讙讬谉 讘诪诇讱. 讜诪砖讬诪讬谉 诇讜 讗讬诪讛 讜讬专讗讛 讘诇讘 讻诇 讗讚诐 砖谞讗诪专 砖讜诐 转砖讬诐 砖转讛讗 讗讬诪转讜 注诇讬讱. 讗讬谉 专讜讻讘讬谉 注诇 住讜住讜. 讜讗讬谉 讬讜砖讘讬谉 注诇 讻住讗讜. 讜讗讬谉 诪砖转诪砖讬谉 讘砖专讘讬讟讜. 讜诇讗 讘讻转专讜. 讜诇讗 讘讗讞讚 诪讻诇 讻诇讬 转砖诪讬砖讬讜 讜讻讜' 注讻"诇, 注"砖. 讜注拽讘 讛诪讘讜讗专, 讚讬谞讬诐 讗诇讜 砖诇 讬专讗转 讛诪诇讱 诇讗 讞诇讜 讘讬讛讜砖注 讘谉 谞讜谉 诇驻讬 砖诇讗 讛讬转讛 诇讜 砖专专转 讛诪诇讻讜转.
讛诪讜专诐 诪讛讗诪讜专, 诪爪讜转 诪讬谞讜讬 讛诪诇讱 诪注转 讻谞讬住转诐 诇讗专抓 砖讜谞讛 诪讚讬谉 诪诇讱 砖诇 讬讛讜砖注 讘谉 谞讜谉 砖谞转诪谞讛 讘诪讚讘专 诇驻谞讬 讘讜讗诐 诇讗专抓. 诪爪讜转 诪讬谞讜讬 讛诪诇讱 讘讻谞讬住转诐 诇讗专抓 诪讞讬讬讘转 诪讬谞讜讬 诪诇讱 注诐 讻诇 砖专专转 讛诪诇讻讜转 - 砖讬讛讬讜 讘讬讚讬 讛诪诇讱 讻诇 讛住诪讻讜讬讜转 讜讛讝讻讜讬讜转 砖诇 诪诇讱. 讬讛讜砖注 讘谉 谞讜谉, 诇注讜诪转 讝讛, 谞转诪谞讛 专拽 诇讛拽专讗 讘砖诐 诪诇讱 讘讙讘专讗 讗讱 诇讗 诇讻诇 讚讬谞讬 砖专专转 讛诪诇讻讜转.
诪住转讘专 砖讗祝 讞诇讜转 讚讬谉 讛诪诇讱 砖诇 诪砖讛 专讘讬谞讜 讛讬转讛 讚讜诪讛 诇讚讬谉 讛诪诇讱 砖诇 讬讛讜砖注 讘谉 谞讜谉 讚讛讬讬谞讜 砖讬拽专讗 讘砖诐 诪诇讱 讘讙讘专讗 讗讱 诇讗 诇驻注讜诇 讻诪诇讱 讜诇讝讻讜转 讘讻诇 砖专专转 讛诪诇讻讜转.49
讜讛谞讛 讘驻专砖转 讛诪诇讱 讘讻讬 转爪讗 (讚讘专讬诐 讬"讝: 讬"讚 - 讻'): "砖讜诐 转砖讬诐 注诇讬讱 诪诇讱 讜讻讜' 专拽 诇讗 讬专讘讛 诇讜 住讜住讬诐 讜讻讜' 讜诇讗 讬专讘讛 诇讜 谞砖讬诐 讜讻讜' 讜讻住祝 讜讝讛讘 诇讗 讬专讘讛 诇讜 诪讗讚. 讜讛讬讛 讻砖讘转讜 注诇 讻住讗 诪诪诇讻转讜 讜讻转讘 诇讜 讗转 诪砖谞讛 讛转讜专讛 讛讝讗转 注诇 住驻专 诪诇驻谞讬 讛讻讛谞讬诐 讛诇讜讬诐 讜讻讜' 诇诪注谉 讬讗专讬讱 讬诪讬诐 注诇 诪诪诇讻转讜 讛讜讗 讜讘谞讬讜 讘拽专讘 讬砖专讗诇". 讜诪转讘拽砖转 讛砖讗诇讛 诇诪讛 讛讚讙讬砖讛 讛转讜专讛 砖诪爪讜转 讻转讬讘转 住"转 谞讜讛讙转 讻砖讘转 讛诪诇讱 注诇 讻住讗 诪诪诇讻转讜 讜诇讗 讛讝讻讬专讛 讻讝讗转 讘砖讗专 诪爪讜讜转 讛诪诇讱.
讜讬转讻谉 砖讛讛住讘专 诇讻讱 讛讜讗 讻讬 诪爪讜转 讻转讬讘转 住"转 谞讜讛讙转 专拽 讘诪诇讱 讛砖讜专专 讘讻诇 砖专专讜转 讛诪诇讻讜转 - 讻砖讬讜砖讘 注诇 讻住讗 诪诇讻讜转讜 讜诪讟讬诇 讗讬诪讛 注诇 注诪讜. 诪讗讬讚讱 砖讗专 诪爪讜讜转 讛诪诇讱 - 讻诪讜 讛讗讬住讜专讬诐 诇讗 诇讛专讘讜转 住讜住讬诐, 谞砖讬诐, 讻住祝 讜讝讛讘 - 讞诇讜转 讘讻诇 讙讘专讗 砖谞拽专讗 讘砖诐 诪诇讱. 讜注讜诇讛 砖讬讛讜砖注 讘谉 谞讜谉 讛讬讛 驻讟讜专 诪诪爪讜转 讻转讬讘转 住"转 砖诇 诪诇讱, 讗讘诇 讛讬讛 讞讬讬讘 讘砖讗专 诪爪讜讜转 讛诪诇讱.
注"驻 讛谞"诇 谞讬转谉 讗祝 诇讛讘讬谉 讗转 讚讘专讬 讛专诪讘"诐 讘驻"讗 诪讛诇' 转专讜诪讜转 (讛诇"讘) 砖讻讬讘讜砖 专讘讬诐 讛讜讗 讗专抓 砖讻讬讘砖讛 诪诇讱 讬砖专讗诇 讗讜 谞讘讬讗 诪讚注转 专讜讘 讬砖专讗诇. 讜爪"注, 讛讬讗讱 讬诪诇讗 谞讘讬讗 讗转 诪拽讜诪讜 砖诇 讛诪诇讱. 讗诪谞诐 讻诪讘讜讗专 诇讗 讻诇 诪诇讱 讝讜讻讛 诇讻诇 砖专专转 讛诪诇讻讜转. 诪转拽讘诇 注诇 讛讚注转 砖谞讘讬讗 讛诪转谞讘讗 讘砖诐 砖诪讬诐 砖诪爪讜转 讙讘讜讛 诇讻讘讜砖 讗专抓 诪住讜讬诪转 讜诇爪讗转 注诇讬讛 诇诪诇讞诪讛 诪转诪谞讛 讘砖诐 诪诇讱 讚讜拽讗 诇注谞讬谉 讛诪诇讞诪讛 讛讝讗转 讜讻讚讬 诇讻讘讜砖 讗转 讛讗专抓 讜诇拽讚砖讛. 讜讗祝 砖讗讬谞讜 诪诇讱 诇讻诇 讞诇讜转 讚讬谞讬 讛诪诇讻讜转, 注讻"讝 谞拽专讗 诪诇讱 讜讬讻讜诇 诇拽讚砖 讗转 讗"讬 讜讻驻讬 砖谞转讘讗专 诇诪注诇讛 讘谞讜讙注 诇讬讛讜砖注 讘谉 谞讜谉.
讜讬注讜讬讬谉 讘诪住' 讛讜专讬讜转 (讚祝 讬.) 砖诪诇讱 砖谞爪讟专注 讜注讘专 诪诪砖专转讜 谞拽专讗 讛讚讬讜讟 诇讙讘讬 讚讬谉 讞讟讗转 讜讗讬谞讜 诪讘讬讗 讞讟讗转 谞砖讬讗. 讜讛谞讛 砖诐 讘诪砖谞讛 (讬讗:) 诪讘讜讗专 砖讗讬谉 讘讬谉 讻讛谉 讙讚讜诇 讛诪砖诪砖 诇讻讛谉 讙讚讜诇 砖注讘专 讗诇讗 驻专 讬讜讛"讻 讜注砖讬专讬转 讛讗讬驻讛, 讻诇讜诪专, 砖讻诇 讗讬住讜专讬 讻"讙 讻讙讜谉 砖诇讗 讬砖讗 讗诇诪谞讛 讜讻讜' - 讞诇讬诐 讗祝 讘讻"讙 砖注讘专. 讜讘讬讗专 诪专谉 讛讙专"讞 讝爪"诇 砖讚讬谉 讻"讙 砖注讘专 讛讜讗 诪讞诪转 拽讚讜砖转 讛讙讜祝 砖诇讜 砖讞诇讛 注"讬 诪砖讬讞转讜 讘砖诪谉 讛诪砖讞讛, 讜拽讚讜砖转 砖诪谉 讛诪砖讞讛 讗讬谞讛 讘讟诇讛 诇注讜诇诐. 专拽 讛诪讬谞讜讬 诇讛讬讜转 讻"讙 讘驻讜注诇 讗驻砖专 砖讬讘讟诇 讗讘诇 诇讗 拽讚讜砖转 讛讙讜祝 砖讞诇讛 诪讞诪转 讛拽讬讚讜砖 讘砖诪谉 讛诪砖讞讛.50 诪住转讘专 砖讛讜讗 讛讚讬谉 讘诪诇讱 砖注讘专 注拽讘 爪专注转讜. 讞诇讜转 拽讬讚讜砖 讛讙讘专讗 砖讞诇讛 诪砖讜诐 诪砖讬讞转讜 讘砖诪谉 讛诪砖讞讛 诇讗 讘讟诇讛51 讜注讚讬讬谉 谞拽专讗 讛讙讘专讗 讘砖诐 诪诇讱. 讗讱 诪砖谞爪讟专注 讘讟诇讛 砖专专转 讛诪诇讻讜转 讜讗讬谉 讘讬讚讜 诇驻注讜诇 讻诪诇讱 注诐 讻诇 讛讝讻讜讬讜转 讜讛砖专专讛 砖诇 讛诪诇讻讜转.
讘讻讱 谞讬转谉 诇讬讬砖讘 住转讬专转 讛专诪讘"诐. 诪诇讱 讗讬谞讜 诪注讬讚 诪砖讜诐 讚讬谉 砖讜诐 转砖讬诐 注诇讬讱 诪诇讱 - 砖转讛讗 讗讬诪转讜 注诇讬讱. 讚讬谉 讝讛 讞诇 专拽 讘诪诇讱 讛砖讜专专 讘诪砖专转 讛诪诇讻讜转 讘诪诇讜讗讛 讜诇讗 讘诪诇讱 砖谞转诪谞讛 诇讛拽专讗 讘砖诐 诪诇讱 讜讗讬谞讜 砖讜专专 讘讻诇 砖专专转 讛诪诇讱 (讻诪讜 讬讛讜砖注 讘谉 谞讜谉 讜诪诇讱 砖注讘专 诪讞诪转 爪专注转). 讛专诪讘"诐 驻讜讟专 诪诇讱 诪砖讘讜讛"注 讻砖讛诪诇讱 砖讜专专 注诐 讻诇 砖专专转 讛诪诇讱. 讗讜诇诐 诪诇讱 砖谞转诪谞讛 讘诪讬谞讜讬 诪诇讱 讘讙讘专讗 讗讱 讗讬谞讜 砖讜专专 讘讻诇 砖专专转 讛诪诇讻讜转 讞讬讬讘 讘砖讘讜讛"注.
讘专诐 转讬专讜抓 讝讛 讚专讜砖 注讬讜谉 诪诪讛 砖讻' 讛专诪讘"诐 讘驻"讬 诪讛诇' 砖讙讙讜转 (讛诇"讝) 讜讝"诇 讛诪诇讱 讜讻讛谉 诪砖讬讞 诪讘讬讗讬谉 拽专讘谞谉 注诇 砖讘讜注转 讛注讚讜转 讜讻讜' 讻砖讗专 讛讚讬讜讟讜转. 砖诇讗 讞讬诇拽 讛讻转讜讘 拽专讘谉 诪诇讱 诪拽专讘谉 讛讚讬讜讟 讜讻讜' 讗诇讗 讘诪爪讜讜转 砖讞讬讬讘讬诐 注诇 砖讙讙转谉 讞讟讗转 拽讘讜注讛 讜讻讜' 讗讘诇 讘拽专讘谉 注讜诇讛 讜讬讜专讚 讻讜诇诐 砖讜讬诐 讜讻讜' 注讻"诇. 讜诇驻讬 讚讘专讬谞讜 讬驻诇讗 砖讛专诪讘"诐 讗讬谞讜 诪讞讬讬讘 诪诇讱 讘砖讘讜注转 讛注讚讜转 讗诇讗 讻讙讜谉 诪诇讱 砖注讘专 砖讗讬谞讜 驻讜注诇 讘诪砖专转 讛诪诇讻讜转 讘诪诇讜讗讛 讜砖讗讬谞讜 诪讞讬讬讘 讛注诐 讘诪爪讜转 讗讬诪转 讛诪诇讱 - 讜讛专讬 诪诇讱 砖注讘专 讗讬谞讜 讞讬讬讘 讘讞讟讗转 谞砖讬讗 讗驻讬诇讜 讘诪爪讜讜转 砖讞讬讬讘讬诐 注诇 砖讙讙转谉 讞讟讗转 拽讘讜注讛, 讜诪讚讜注, 讗讬驻讜讗 诪住讬拽 讛专诪讘"诐 砖诇讗 讞讬诇拽 讛讻转讜讘 讜讻讜' 讜讛诇讗 诇注谞讬谉 拽专讘谉 讞讟讗转 诪诇讱 砖注讘专 讻讛讚讬讜讟 讛讜讗 讻讬 诇讗 讞讬诇拽讜 讛讻转讜讘 诪讛讚讬讜讟 讘讻诇 讞讬讜讘讬 讞讟讗讜转 讜诇讗 讘拽专讘谉 注讜诇讛 讜讬讜专讚 讘诇讘讚, 讜讛讚专讗 拽讜砖讬讬谉 诇讚讜讻转讛, 讜爪"注.
讚

讛诇讗讜 "诇讗 转讜讻诇 诇转转 注诇讬讱 讗讬砖 谞讻专讬 讗砖专 诇讗 讗讞讬讱 讛讜讗", 讛讻转讜讘 讘驻专砖转 讛诪诇讱 (讚讘专讬诐 讬讝, 讟讜) 诪讜讘讗 讘专诪讘"诐 讘驻"讗 诪讛诇' 诪诇讻讬诐 (讛诇"讚) 讜讝"诇 讗讬谉 诪注诪讬讚讬谉 诪诇讱 诪拽讛诇 讙专讬诐 讗驻讬诇讜 讗讞专 讻诪讛 讚讜专讜转 注讚 砖转讛讬讛 讗诪讜 诪讬砖专讗诇 砖谞讗诪专 诇讗 转讜讻诇 诇转转 注诇讬讱 讗讬砖 谞讻专讬 讗砖专 诇讗 讗讞讬讱 讛讜讗. 讜诇讗 诇诪诇讻讜转 讘诇讘讚 讗诇讗 诇讻诇 砖专专讜转 砖讘讬砖专讗诇, 诇讗 砖专 爪讘讗 诇讗 砖专 讞诪讬砖讬诐 讗讜 砖专 注砖专讛, 讗驻讬诇讜 诪诪讜谞讛 注诇 讗诪转 讛诪讬诐 砖诪讞诇拽 诪诪谞讛 诇砖讚讜转. 讜讗讬谉 爪讜专讱 诇讜诪专 讚讬讬谉 讗讜 谞砖讬讗 砖诇讗 讬讛讗 讗诇讗 诪讬砖专讗诇 砖谞讗诪专 诪拽专讘 讗讞讬讱 转砖讬诐 注诇讬讱 诪诇讱, 讻诇 诪砖讬诪讜转 砖讗转讛 诪砖讬诐 诇讗 讬讛讜 讗诇讗 诪拽专讘 讗讞讬讱 注讻"诇. 讜讻谉 驻住拽 诇讙讘讬 讘讬"讚 (驻"讘 诪讛诇' 住谞讛讚专讬谉 讛诇"讟) 讜讝"诇 讘讬"讚 砖诇 砖诇砖讛 砖讛讬讛 讗讞讚 诪讛谉 讙专 讛专讬 讝讛 驻住讜诇 注讻"诇. 讜注讜诇讛 讛拽讜砖讬讗 诪讚讘专讬讜 讘讛拽讚诪转讜 诇诪砖谞讛 转讜专讛 讻讬 砖诐 讘诪谞讜转讜 砖诇砖诇转 讛拽讘诇讛 诪讚讜专 诇讚讜专 讻转讘 讜讝"诇 砖诪注讬讛 讜讗讘讟诇讬讜谉 讙专讬 讛爪讚拽 讜讘讬转 讚讬谞诐 拽讘诇讜 诪讬讛讜讚讛 讜砖诪注讜谉 讜讘讬转 讚讬谞诐 注讻"诇, 讜讻讬爪讚 谞转诪谞讜 砖诪注讬讛 讜讗讘讟诇讬讜谉 砖讛讬讜 讙专讬诐 诇住谞讛讚专讬谉 讛讙讚讜诇.
讜谞专讗讛 砖讗祝 讘讘讬"讚 讬砖 砖转讬 讛诇讻讜转:
讗) 讞诇讜转 砖诐 诪讬谞讜讬 讘讙讘专讗 诇讛讬讜转 诪诪讜谞讛 诇讘讬"讚 讜诇讛拽专讗 讚讬讬谉;
讘) 砖专专转 讛讘讬"讚 讻讚讬 诇讛讟讬诇 讙诪专 讚讬谉 注诇 讛谞讬讚讜谞讬诐.
诇讻谉 讬转讻谉 砖驻住讜诇 讛讙专 讘讘讬"讚 讛讜讗 专拽 讘谞讜讙注 诇讛讟诇转 讙诪专 讚讬谉 注诇 讛谞讬讚讜谞讬诐 - 讻诇讜诪专 砖驻住讜诇 诇砖专专转 讛讘讬"讚, 讗讘诇 讙专 诪讜讻砖专 诇讞诇讜转 诪讬谞讜讬 诇讛讬讜转 讞讘专 讘讘讬"讚 讜诇讛拽专讗 讘砖诐 讚讬讬谉. 讜谞专讗讛 砖诇讗 谞转诪谞讜 砖诪注讬讛 讜讗讘讟诇讬讜谉 诇住谞讛讚专讬谉 讻讚讬 诇讛讟讬诇 讚讬谉 注诇 讘注诇讬 讛讚讬谞讬诐 讗诇讗 讻讚讬 诇讛讜专讜转 讘讛讜专讗讜转 讛转讜专讛 砖讛讜讗 注讬拽专 讛转驻拽讬讚 砖诇 讛住谞讛讚专讬谉 讛讙讚讜诇 讜讻驻讬 砖拽讘注 讛专诪讘"诐 讘驻"讗 诪讛诇' 诪诪专讬诐 (讛诇"讗) 讜讝"诇 讘讬转 讚讬谉 讛讙讚讜诇 砖讘讬专讜砖诇讬诐 讛诐 注讬拽专 转讜专讛 砖讘注诇 驻讛 讜讛诐 注诪讜讚讬 讛讛讜专讗讛 讜诪讛诐 讞拽 讜诪砖驻讟 讬讜爪讗 诇讻诇 讬砖专讗诇 讜讻讜' 注讻"诇. 讜讘讻谉 砖诪注讬讛 讜讗讘讟诇讬讜谉 砖讛讬讜 讙讚讜诇讬 讛讚讜专 谞转诪谞讜 诇住谞讛讚专讬谉 讻谞砖讬讗 讜讗讘 讘讬"讚 讻讚讬 诇讛讜专讜转 讘转讜专讛 砖讘注诇 驻讛 讜诇讛讜爪讬讗 讞讜拽讬 讛转讜专讛 诇讬砖专讗诇, 诇讗 砖讬驻住拽讜 讜讬讙诪专讜 讚讬谉 讛谞讬讚讜谞讬诐. 讜讗祝 砖谞转诪谞讜 诇讘讬"讚 讜谞拽专讗讜 讚讬讬谞讬诐 砖诇 讛住谞讛讚专讬谉 讘讻诇 讝讗转 诇讗 讛讟讬诇讜 砖专专讛 注诇 讛注诐 讻讬 诇讗 讛砖转转驻讜 讘讙诪专 讚讬谉 注诇 讛谞讬讚讜谞讬诐 讗讱 诪讬谞讜讬讬诐 讛讬讜 专拽 诇砖诐 讛讜专讗转 讛转讜专讛 砖讗讬谉 讘讻讱 砖专专讛.
诇讗讜专 讛讗诪讜专 诪转讬讬砖讘 讙诐 拽讜砖讬 讗讞专 讘讚讘专讬 讛专诪讘"诐. 讛专讬 驻住拽 讘驻"讚 诪讛诇' 住谞讛讚专讬谉 (讛诇"讛) 讜讝"诇 诪诇讻讬 讘讬转 讚讜讚 讗注"驻 砖讗讬谉 诪讜砖讬讘讬谉 讗讜转诐 讘住谞讛讚专讬谉 讬讜砖讘讬谉 讜讚谞讬诐 讛诐 讗转 讛注诐 注讻"诇. 讜讛讜讗 注"驻 讛讙诪专讗 讘住谞讛讚专讬谉 (讬讞:) 讜讝"诇 讗讬谉 诪讜砖讬讘讬谉 诪诇讱 讘住谞讛讚专讬谉 讜讻讜' 讚讻转讬讘 诇讗 转注谞讛 注诇 专讬讘, 诇讗 转注谞讛 注诇 专讘 注讻"诇. 讬讜爪讗 砖诇驻讬 讚讬谉 转讜专讛 讗讬谉 诇讛讜砖讬讘 诪诇讱 讘住谞讛讚专讬谉. 讜讛谞讛 讘砖诇砖诇转 讛拽讘诇讛 讘专讗砖 诪砖谞讛 转讜专讛 讻转讘 讛专诪讘"诐 讜讝"诇 讜讗讞讬讛 讛砖讬诇讜谞讬 讜讻讜' 讜讛讜讗 拽讬讘诇 诪讚讜讚 讜讘讬转 讚讬谞讜 注讻"诇, 讜讬驻诇讗 讛讬讗讱 讛讜注诪讚 讚讜讚 讛诪诇讱 诇讛讬讜转 谞砖讬讗 讛住谞讛讚专讬谉.
讜讛转砖讜讘讛 讻谞"诇 砖讚讜讚 诇讗 讛讜注诪讚 讘讘讬"讚 诇讚讜谉 讗转 讘注诇讬 讛讚讬谞讬诐 讻讬 诪诇讱 诪讜驻拽注 诪砖专专转 讘讬"讚 讘讬砖专讗诇 讗诇讗 谞转诪谞讛 诇讛讜专讜转 讘诪砖驻讟讬 讛转讜专讛 讘诇讘讚 讜诇讛拽专讗 讘砖诐 谞砖讬讗 讛住谞讛讚专讬谉.52
讜注讬讬谉 讘砖讬注讜专讬谞讜 诇诪注诇讛 (诇. 讚"讛 砖讘讜注转 讛注讚讜转 谞讜讛讙转 讘讗谞砖讬诐 讜诇讗 讘谞砖讬诐 讗讜转 讘') 砖讛注诇讬谞讜 诇驻讬 转讬专讜抓 讗讞讚 讘转讜住' 砖讗砖讛 讬讻讜诇讛 诇讛讜专讜转 讘讚讬谞讬 讛转讜专讛 讻砖讜驻讟转 讗讘诇 诇讗 诇讙诪讜专 讗转 讚讬谉 讛谞讬讚讜谞讬诐. 讜讬转讻谉 注"驻 讛谞"诇 砖讗砖讛 讙诐 诪转诪谞讛 诇讘讬"讚 诇讛拽专讗 讘砖诐 讚讬讬谉 讗祝 砖讗讬谞讛 诪砖转转驻转 讘砖专专转 讛讘讬"讚 讻砖讙讜诪专讬诐 讗转 讚讬谉 讛谞讬讚讜谞讬诐.
讘讛转讗诐 诇讚专讱 讝讜 诪住转讘专 砖讛讜讗 讛讚讬谉 讘谞讜讙注 诇驻住讜诇 讙专 讜讗讬砖 谞讻专讬 诇诪诇讻讜转. 诪诪谞讬诐 讙专 诇讛拽专讗 讘砖诐 诪诇讱 - 讗讱 讗住讜专 砖讛讙专 讬拽讘诇 讘讬讚讬讜 讗转 砖专专转 讛诪诇讻讜转 讜讬讟讬诇 讗讬诪转讜 注诇 讛爪讬讘讜专.53
讛

讘讬讗专谞讜 诇诪注诇讛 砖诪诇讱 诪讛讜讜讛 诪讬谞讜讬 讜讞诇讜转 砖诐 讘讙讘专讗 讛诪转拽讚砖 讘拽讚讜砖转 诪诇讱. 讜讬砖 诇讛讘讬讗 讻诪讛 讛讜讻讞讜转 诇讻讱:
讗) 诪诇讱 谞诪砖讞 讘砖诪谉 讛诪砖讞讛. 讜讘讬讗专 讛讙专"讞 讝爪"诇 砖诪砖讬讞讛 讘砖诪谉 讛诪砖讞讛 诪拽讚砖转 讘拽讚讜砖转 讛讙讜祝 注讜诇诪讬转 讜讻讚讞讝讬谞谉 诪讚讬谉 讻"讙 砖注讘专. 专讗讬讬讛 讛讘讬讗 讛讙专"讞 讝爪"诇 诪讚讬谉 诪砖讜讞 诪诇讞诪讛 砖讗讬谞讜 驻讜专注 讜讗讬谞讜 驻讜专诐 讜讗讬谞讜 诪讟诪讗 诇拽专讜讘讬诐 讜诪讜讝讛专 注诇 讛讘转讜诇讛 讜讗住讜专 讘讗诇诪谞讛 (讛讜专讬讜转 讚祝 讬讘:), 讗注"驻 砖诇砖讗专 注谞讬讬谞讬诐 讚讬谞讜 讻讻讛谉 讛讚讬讜讟. 讛讘讬讗讜专 诇讻讱, 讞诪砖转 讛讚讘专讬诐 讛讗诇讜 转诇讜讬讬诐 讘讞诇讜转 拽讚讜砖转 讻"讙 讘讙讜驻讜 砖诇 讛讙讘专讗 讗祝 砖诇讗 谞转诪谞讛 诇诪讬谞讜讬 讜诇诪砖专转 讻讛讜谞讛 讙讚讜诇讛 诇砖讗专 讛讚讘专讬诐 砖讘诪拽讚砖. 讜注讬讬谉 讘专诪讘"谉 注讛"转 驻' 砖诪讬谞讬 (驻专拽 讬' 驻住讜拽 讜' - 讝') 讛诪砖讜讜讛 讗转 讚讬谉 讘谞讬 讗讛专谉 讛诪砖讜讞讬诐 诇讻讛谉 诪砖讜讞 诪诇讞诪讛 砖讗祝 砖讘谞讜讙注 诇注讘讜讚转 讛诪砖讻谉 谞转诪谞讜 讻讻讛谞讬诐 讛讚讬讜讟讬诐 讘讻诇 讝讗转 谞转拽讚砖讜 讘拽讚讜砖转 讛讙讜祝 讻讻"讙 诪讗讞专 砖谞诪砖讞讜 讜砖诪谉 诪砖讞转 讛' 注诇讬讛诐. 讛"讛 诪诇讱 讛谞诪砖讞 讘砖诪谉 讛诪砖讞讛 谞转拽讚砖 讘拽讚讜砖转 讛讙讜祝 讘讙讘专讗.54
讘) 讛转讜住驻转讗 (砖讘讜注讜转 驻专拽 专讗砖讜谉 讘专讬讬转讗 讙') 诪砖讜讜讛 诪诇讱 诇讻"讙 讜讝"诇 讬爪讗 谞砖讬讗 讜诪砖讬讞 砖讗讬谉 讘讗讬谉 诇讻诇诇 注讜谞讬 砖拽讚讜砖转谉 注讜诇诪讬转 注讻"诇, 讞讝讬谞谉 砖讬砖 讞诇讜转 拽讚讜砖讛 注讜诇诪讬转 讘讙讜祝 讛诪诇讱.
讙) 讛专诪讘"诐 讻转讘 (驻"讙 诪讛诇' 转"转 讛诇"讗) 讜讝"诇 讘砖诇砖讛 讻转专讬诐 谞讻转专讜 讬砖专讗诇. 讻转专 转讜专讛 讜讻转专 讻讛讜谞讛 讜讻转专 诪诇讻讜转. 讻转专 讻讛讜谞讛 讝讻讛 讘讜 讗讛专谉 讜讻讜' 讻转专 诪诇讻讜转 讝讻讛 讘讜 讚讜讚 讜讻讜' 讻转专 转讜专讛 讛专讬 诪讜谞讞 讜注讜诪讚 讜诪讜讻谉 诇讻诇 讬砖专讗诇 讜讻讜' 注讻"诇. 讜注诇讬谞讜 诇讛转讘讜谞谉 讘讛砖讜讜讗讛 讘讬谉 砖诇砖转 讛讻转专讬诐 讛讗诇讛.
讜谞专讗讛 砖讻诇 讗讞讚 诪讛讻转专讬诐 诪讬讬爪讙 讞诇讜转 拽讚讜砖讛 诪讬讜讞讚转 讘讙讘专讗. 拽讚讜砖转 讻讛讜谞讛 讘专讜专讛 讜讻诪讘讜讗专 讘讛专讘讛 诪拽专讗讜转 讜讘诪讬讜讞讚 讘诪爪讜讜转 "讜拽讚砖转讜" 讜"讜诇讗 讬讞诇诇" 讛诪讝讛讬专讜转 注诇 砖诪讬专转 拽讚讜砖转 讻讛讜谞讛.
讗祝 转讜专讛 诪拽讚砖转 讗转 讛转诇诪讬讚 讞讻诐 讘拽讚讜砖讛 诪讬讜讞讚转 讜讻驻讬 砖拽讘注 讛专诪讘"诐 讘住讜祝 讛诇' 砖诪讬讟讛 讜讬讜讘诇 (驻讬"讙 讛诇讬"讘 - 讬"讙) 讻讗砖专 讛讜讗 诪砖讜讜讛 讗转 讛砖讜拽讚 注诇 讛转讜专讛 诇讘谉 诇讜讬, 讜讝"诇 讜诇诪讛 诇讗 讝讻讛 诇讜讬 讘谞讞诇转 讗"讬 讜讘讘讬讝转讛 注诐 讗讞讬讜 诪驻谞讬 砖讛讜讘讚诇 诇注讘讜讚 讗转 讬讬' 诇砖专转讜 讜诇讛讜专讜转 讚专讻讬讜 讛讬砖专讬诐 讜讻讜' 诇驻讬讻讱 讛讜讘讚诇讜 诪讚专讻讬 讛注讜诇诐 讜讻讜' 讗诇讗 讛诐 讞讬诇 讛砖诐 砖谞讗' 讘专讜讱 讬讬' 讞讬诇讜 讜讻讜' 讜诇讗 砖讘讟 诇讜讬 讘诇讘讚 讗诇讗 讻诇 讗讬砖 讜讗讬砖 诪讻诇 讘讗讬 讛注讜诇诐 讗砖专 谞讚讘讛 专讜讞讜 讗讜转讜 讜讛讘讬谞讜 诪讚注讜 诇讛讘讚诇 诇注诪讜讚 诇驻谞讬 讬讬' 诇砖专转讜 讜诇注讘讚讜 诇讚注讛 讗转 讬讬' 讜讛诇讱 讬砖专 讻诪讜 砖注砖讛讜 讛讗诇拽讬诐 讜驻专拽 诪注诇 爪讜讗专讜 注讜诇 讛讞砖讘讜谞讜转 讛专讘讬诐 讗砖专 讘拽砖讜 讘谞讬 讛讗讚诐 讛专讬 讝讛 谞转拽讚砖 拽讚砖 拽讚砖讬诐 讜讬讛讬讛 讬讬' 讞诇拽讜 讜谞讞诇转讜 诇注讜诇诐 讜诇注讜诇诪讬 注讜诇诪讬诐 讜讻讜' 注讻"诇. 讜诇讻讱 讗祝 讛转讻讜讜谉 讛专诪讘"诐 讻砖驻住拽 讘驻"讙 诪讛诇' 转"转 (讛诇讬"讙) 讜讝"诇 讜讻诇 讛注讜住拽 讘转讜专讛 讘诇讬诇讛 讞讜讟 砖诇 讞住讚 谞诪砖讱 注诇讬讜 讘讬讜诐 讜讻讜' 注讻"诇 讻诇讜诪专 砖谞转拽讚砖 讛注讜住拽 讘转讜专讛 讘拽讚讜砖转 转讜专讛 注讜诇诪讬转.
讻诪讜 讻谉 诪诇讱 谞转拽讚砖 讘拽讚讜砖讛 诪讬讜讞讚转 讜谞讜住驻转. 讜讻谉 讻转讜讘 讘讛拽砖专 诇砖讗讜诇 砖讗讞专 砖谞诪砖讱 讘砖诪谉 讛诪砖讞讛 诇讛讬讜转 诪诇讱 谞讬讘讗 注诇讬讜 砖诪讜讗诇 讜讗诪专 (驻专拽 讬' 驻住讜拽 讜'): 讜爪诇讞讛 注诇讬讱 专讜讞 讛' 讜讛转谞讘讬转 注诪诐 讜谞讛驻讻转 诇讗讬砖 讗讞专. 讛诪砖讬讞讛 讘砖诪谉 讛诪砖讞讛 讛驻讻讛 讗转 砖讗讜诇 诇讗讬砖 讗讞专 讜讛砖专转讛 注诇讬讜 诪讚专讙转 讛谞讘讜讗讛. 讬讜讻讬讞讜 讘谞讬讚讜谉 讗祝 讚讘专讬 讛专诪讘"诐 讘谞讜讙注 诇谞讘讬讗 (驻专拽 讝' 诪讛诇' 讬住讜讚讬 讛转讜专讛 讛诇"讗) 讜讝"诇 诪讬讚 专讜讞 讛拽讜讚砖 砖讜专讛 注诇讬讜. 讜讘注转 砖转谞讜讞 注诇讬讜 讛专讜讞 转转注专讘 谞驻砖讜 讘诪注诇转 讛诪诇讗讻讬诐 讛谞拽专讗讬诐 讗讬砖讬诐 讜讬讛驻讱 诇讗讬砖 讗讞专 讜讬讘讬谉 讘讚注转讜 砖讗讬谞讜 讻诪讜转 砖讛讬讛 讗诇讗 砖谞转注诇讛 注诇 诪注诇转 砖讗专 讘谞讬 讗讚诐 讛讞讻诪讬诐 讻诪讜 砖讗诪专 讘砖讗讜诇 讜讛转谞讘讬转 注诪诐 讜谞讛驻讻转 诇讗讬砖 讗讞专 注讻"诇.
砖诐. 讙诪'. 诇讗驻讜拽讬 诪砖讞拽 讘拽讜讘讬讗 讜讻讜'.
诇讚注转 讛专砖讘"讗 转驻讬住讛 诪讜注诇转 讘注讚讜转 诪砖讞拽 讘拽讜讘讬讗, 讜诪砖讜诐 讻讱 诇讞讚 诪"讚 讛诪砖讞拽 讘拽讜讘讬讗 讞讬讬讘 讘砖讘讜讛"注 砖讻谉 注讚讜转讜 诪讜注诇转 诇注谞讬谉 转驻讬住讛. 讜注诇讬谞讜 诇讛转讘讜谞谉, 砖讗诐 驻住诇讜讛讜 专讘谞谉 诇讛注讬讚 诇诪讛 转讜注讬诇 注讚讜转讜 诇注谞讬谉 转驻讬住讛.
讜谞专讗讛 砖诇驻讬 讛专砖讘"讗 诇讗 讛讟讬诇讜 讛专讘谞谉 注诇 讛诪砖讞拽 讘拽讜讘讬讗 砖诐 专砖注 讜驻住讜诇 讙讘专讗 讻驻讬 砖讬砖 讘专砖注 讚讗讜专讬讬转讗. 讗讱 讙讝专讜 砖讘讬"讚 诇讗 讬讚讜谉 注诇 讬讚讜. 讜诇注谞讬谉 转驻讬住讛, 讛讜讗讬诇 讜讗讬谉 讘注诇 讛讚讬谉 诪讝拽讬拽 讗转 讘"讚 诇讙讘讜转 诪诪讜谞讜, 讗祝 注讚讜转 诪砖讞拽 讘拽讜讘讬讗 诪讜注诇转 注讘讜专 转驻讬住转讜. 讗祝 讙讜祝 讛诪砖谞讛 诪住讬讬注转 诇讚注转 讛专砖讘"讗 砖讻谉 讛讜爪讬讗讛 讗转 讛诪砖讞拽 讘拽讜讘讬讗 (诇诪"讚 讛砖谞讬) 诪讻诇诇 讛驻住讜诇讬谉 讜讻诇诇讜 讘讗诇讜 砖讗讬谞诐 专讗讜讬谉 诇讛注讬讚, 讜注讜诇讛 讛砖讗诇讛 诇诪讛 诇讗 谞讻诇诇 讘讬谉 讛驻住讜诇讬诐. 讘专诐 诇驻讬 讚讘专讬谞讜 谞讬讞讗, 讻讬 诪砖讞拽 讘拽讜讘讬讗 讗讬谞讜 讞诇讜转 砖诐 驻住讜诇 专砖注 讘讙讘专讗, 讜诇驻讬讻讱 诇讗 谞诪谞讛 讘讻诇诇 讛驻住讜诇讬谉 诇注讚讜转.
诇讗讜专 讝讛 讬诇"注 讘讚讬谉 讻转 注讚讜转 砖谞诪爪讗 讗' 诪讛谉 诪砖讞拽 讘拽讜讘讬讗 讛讗诐 注讚讜转 讻讜诇谉 讘讟诇讛 诪讚专讘谞谉 讗讜 诇讗. 诪住转讘专 诇驻讬 讛谞"诇 砖诇讗 谞转讘讟诇讛 注讚讜转 砖讗专 讛讻转 诪讗讞专 砖讗讬谉 讘诪砖讞拽 讘拽讜讘讬讗 讚讬谉 砖诇 驻住讜诇 注讚讜转 砖讞诇 讘讙讘专讗. (讜注讬讬谉 诇诪注诇讛 讘砖讬注讜专讬谞讜 诇注谞讬谉 讻转 注讚讜转 砖谞诪爪讗 讗' 诪讛谉 诪诇讱 诪讛 讚讬谉 讬转专 讛讻转)
讘

讻转讘 专砖"讬 (讚"讛 讗讘诇 诪砖讞拽 讘拽讜讘讬讗 诪讚讗讜专讬讬转讗 讞讝讬) 讜讝"诇 砖诇讗 驻住诇讛 转讜专讛 讗诇讗 注讚 讞诪住 砖谞讜讟诇 讘讞讝拽讛 讻诪讜 讜讬讙讝诇讜 讗转 讻诇 讗砖专 讬注讘讜专 讚讘注诇讬 砖讻诐 讜专讘谞谉 讙讝专讜 讘讬讛 讜注砖讜讛讜 讙讝诇谉 诪讚讘专讬讛诐 讜讗诪专讜 讗住诪讻转讗 讛讬讗 讜诇讗 拽谞讬讗 讜讻讬讜谉 讚诪讚讗讜专讬讬转讗 讞讝讬 讞讬讬诇讗 注诇讬讛 砖讘讜注讛 讜讻讜' 注讻"诇. 讜讬驻诇讗 讗诐 讗住诪讻转讗 讛讬讗 诪讚专讘谞谉 讜诇讗 拽谞讬讗 诪讛专讗讜讬 砖讬讛讬讛 诇讜 讚讬谉 讙讝诇谉 诪讚讗讜专讬讬转讗 讻讬讜谉 砖诇拽讞 诪诪讜谉 砖讗讬谞讜 砖诇讜.55
讜谞专讗讛 砖诪讗讞专 砖诇讗 谞讟诇 讗转 讛诪诪讜谉 诪讞讘讬专讜 讘讞讝拽讛 (讻驻讬 砖注砖讜 讘注诇讬 砖讻诐) 讻讬 讗诐 讘专爪讜谉 讛讘注诇讬诐 诇讬讻讗 讙讝讬诇讛 诪讚讗讜专讬讬转讗 讗祝 砖讛诪诪讜谉 讗讬谞讜 砖诇讜 讜诇讗 拽谞讛 讗讜转讜.
讜讛谞讛 讛专诪讘"诐 讻转讘 讘驻"讜 诪讛诇' 讙讝讬诇讛 (讛诇"讝) 讜讝"诇 讚讘专讬诐 讛专讘讛 讗住专讜 讞讻诪讬诐 诪砖讜诐 讙讝诇 讜讛注讜讘专 注诇讬讛谉 讛专讬 讝讛 讙讝诇谉 诪讚讘专讬讛诐 讻讙讜谉 诪驻专讬讞讬 讬讜谞讬诐 讜讛诪砖讞拽讬诐 讘拽讜讘讬讗 注讻"诇, 注讜讚 讻' 砖诐 (讛诇"讬) 讜讝"诇 讛诪砖讞拽讬谉 讘拽讜讘讬讗 讜讻讜' 讛专讬 讝讛 讙讝诇 诪讚讘专讬讛诐. 讗注"驻 砖讘专爪讜谉 讛讘注诇讬诐 诇拽讞 讛讜讗讬诇 讜诇拽讞 诪诪讜谉 讞讘讬专讜 讘讞谞诐 讚专讱 砖讞讜拽 讜讛转讜诇 讛专讬 讝讛 讙讜讝诇 讜讻讜' 讜讙讝诇 诪讚讘专讬讛诐 讛讜讗 注讻"诇. 讜讗讬诇讜 讘驻"讬 诪讛诇' 注讚讜转 (讛诇"讚) 讻转讘 砖讛诪砖讞拽 讘拽讜讘讬讗 驻住讜诇 诇注讚讜转 诪讚讘专讬讛诐 讜讝"诇 讛讜讗讬诇 讜讗讬谞讜 注讜住拽 讘讬讬砖讜讘讜 砖诇 注讜诇诐 讛专讬 讝讛 讘讞讝拽转 砖讗讜讻诇 诪谉 讛拽讜讘讬讗 砖讛讜讗 讗讘拽 讙讝诇 注讻"诇, 讜转诪讜讛 诪讗讞专 砖拽讘注 砖诪砖讞拽 讘拽讜讘讬讗 讙讝诇 诪讚讘专讬讛诐 诪讛专讗讜讬 砖讛诪砖讞拽 讘拽讜讘讬讗 讬驻住诇 诇注讚讜转 讻讙讝诇谉 讗驻讬诇讜 讻砖讬砖 诇讜 注住拽 讗讞专 讜注讜住拽 讘讬讬砖讜讘讜 砖诇 注讜诇诐, 讜诇诪讛 驻住拽 砖驻住讜诇 诇注讚讜转 讚讜拽讗 讻砖讗讬谞讜 注讜住拽 讘讬讬砖讜讘讜 砖诇 注讜诇诐 (注讬讬"砖 讘讻住祝 诪砖谞讛).
讜谞专讗讛 砖讛讘讬讗讜专 讘专诪讘"诐 讛讜讗 讻专砖"讬 砖砖讜谞讛 诪砖讞拽 讘拽讜讘讬讗 诪讙讝诇谉 讚注诇诪讗 砖讛专讬 诇拽讞 讛诪诪讜谉 讘专爪讜谉 讛讘注诇讬诐. 讜诇讻谉 讗讬谞讜 驻住讜诇 诇注讚讜转 诪讚讬谉 讙讝诇谉 讚注诇诪讗.
砖诐. 讙诪'. 讘诪讗讬 拽诪驻诇讙讬
讗

讘讬住讜讚 讚讬谉 讛讗讬住讜专 砖诇 讗诐 诇讗 讬讙讬讚 讞诇讜拽讬诐 讛转讜住' 讜讛专诪讘"诐. 诇讚注转 讛转讜住' 讘讘"拽 (讚祝 谞讜. 讚"讛 驻砖讬讟讗 讜讻讜') 注讜讘专讬诐 讛注讚讬诐 讘讗讬住讜专 讝讛 专拽 讗诐 讻驻专讜 注讚讜转诐 讘讘"讚, 讜讝"诇 (砖诐) 讜讚讜拽讗 讘讘"讚 讚讻砖讗讜诪专讬诐 讗讬谉 讗谞讜 讬讜讚注讬诐 诇讛注讬讚 砖讜讘 讗讬谞诐 讬讻讜诇讬谉 诇讛注讬讚 讚讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚, 讜讛讬讬谞讜 讗诐 诇讗 讬讙讬讚 讚拽专讗, 讗讘诇 讞讜抓 诇讘"讚 讗讬谉 诇讞讜砖 砖讬讻讜诇 诇讞讝讜专 讜诇讛注讬讚 注讻"诇. 讜讗讬诇讜 讛专诪讘"诐 讻转讘 讘驻"讗 诪讛诇' 注讚讜转 (讛诇"讗) 讝"诇 讛注讚 诪爪讜讜讛 诇讛注讬讚 讘讘讬转 讚讬谉 讘讻诇 注讚讜转 砖讬讜讚注 讘讬谉 讘注讚讜转 砖讬讞讬讬讘 讘讛 讗转 讞讘讬专讜 讘讬谉 讘注讚讜转 砖讬讝讻讛讜 讘讜, 讜讛讜讗 砖讬转讘注谞讜 诇讛注讬讚 讘讚讬谞讬 诪诪讜谞讜转 砖谞讗诪专 讜讛讜讗 注讚 讗讜 专讗讛 讗诐 诇讗 讬讙讬讚 讜谞砖讗 注讜谞讜 注讻"诇. 讗诇讬讘讗 讚讛专诪讘"诐 讞讬讬讘讬诐 讛注讚讬诐 讘讗诐 诇讗 讬讙讬讚 讗驻讬诇讜 讻砖诇讗 讻驻专讜 讘注讚讜转诐 讘讘"讚 讗诇讗 砖谞诪谞注讜 诇讘讜讗 诇讘"讚 讜注讜讘专讬诐, 讗讬驻讜讗, 讘砖讘 讜讗诇 转注砖讛.

讜讬砖 诇讛转讘讜谞谉 讘诪讞讬讬讘 砖诇 砖讘讜注转 讛注讚讜转 - 讛讗诐 注讬拽专 讛诪讞讬讬讘 讛讜讗 讛诇讗讜 讚砖讘讜注转 砖拽专 讗讜 讛诇讗讜 讚讗诐 诇讗 讬讙讬讚 讗讜 砖谞讬讛诐 讬讞讚.
讻转讘 讛专讬讟讘"讗 讘讞讬讚讜砖讬讜 诇诪住' 讻转讜讘讜转 (讚祝 讬讞: 讚"讛 讗"诇 专讘讗 讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚) 讜讝"诇 讜讗讞专讬诐 驻讬专砖讜 砖讗转"诇 讞讜讝专 讜诪讙讬讚 诇讗 转诪爪讗 拽专讘谉 砖讘讜注转 讛注讚讜转 讚诇注讜诇诐 讞讜讝专 讜诪讙讬讚 讜讻讜' 讜诇讗 谞讛讬专讗 讚讞讬讜讘 砖讘讜注转 讛注讚讜转 讗讬谞讜 讗诇讗 讘诪讬 砖讻讘砖 注讚讜转讜 讜诇讗 讛讙讬讚 讜注诇 讝讛 专讗讜讬 诇讞讬讬讘讜 拽专讘谉 讗驻讬诇讜 讞讜讝专 讜诪讙讬讚 注讚讜转讜 讜讻讜' 注讻"诇.
诇砖诐 讘讬讗讜专 诪讞诇讜拽转诐 注诇讬谞讜 诇讛住讬拽 砖讛诪讞讬讬讘 砖诇 砖讘讜讛"注 讗诇讬讘讗 讚讗讞专讬诐 讛讜讗 砖讻讘砖 讛注讚 讗转 注讚讜转讜 讘讗讜驻谉 砖诇讗 讬讻讜诇 诇讛讙讬讚讛 注讜讚. 诪住转讘专 讗讬驻讜讗, 砖诇砖讬讟转诐 注讬拽专 讛诪讞讬讬讘 砖诇 砖讘讜讛"注 讛讜讗 讛讗讬住讜专 讗诐 诇讗 讬讙讬讚, 讜讛讬讬谞讜 讻砖讗讬谞讜 讬讻讜诇 诇讞讝讜专 讜诇转拽谞讛; 讜诇讗 讛注讜讘讚讗 砖谞砖讘注 诇砖拽专 讘注诇诪讗 讘谞讜讙注 诇注讚讜转. 讜讗讬诇讜 讛专讬讟讘"讗 住讜讘专 砖讗祝 讻讘讬砖转 注讚讜转 讘注诇诪讗 诪讞讬讬讘转 砖讘讜讛"注 讜讗祝 讗诐 砖讜讘 讬注讬讚 讛注讚 讗讞"讻. 讜讬转讻谉 砖诇讚注转讜 注讬拽专 讛诪讞讬讬讘 讛讜讗 砖谞砖讘注 讛注讚 诇砖拽专 讘谞讜讙注 诇注讚讜转讜. 讗讱 讟注诐 讝讛 诇讗 讛讜讝讻专 讘讚讘专讬 讛专讬讟讘"讗. 注诇 讻谉 谞专讗讛 砖讙诐 讛专讬讟讘"讗 住讜讘专 砖注讬拽专 讛诪讞讬讬讘 讚砖讘讜讛"注 讛讜讗 讗讬住讜专 讗诐 诇讗 讬讙讬讚 讜诇讗 砖讘讜注转 讛砖拽专 注爪诪讛. 讗诪谞诐 讞诇讜拽讬诐 讛专讬讟讘"讗 讜讛讗讞专讬诐 讘讟讬讘 讻讘讬砖转 讛注讚讜转 讛诪讞讬讬讘转 讗诐 讛讬讗 讻驻讬专转 注讚讜转 讘驻谞讬 讘讬"讚 讘讗讜驻谉 砖砖讜讘 诇讗 讬讜讻诇 诇讛注讬讚 (讛讗讞专讬诐), 讗讜"讚 讚讬 讘讻讘讬砖转 注讚讜转 讘砖注转讛 (讛专讬讟讘"讗). 讜讬转讻谉 砖讞诇讜拽讬诐 讘诪讞诇讜拽转 讘讬谉 讛转讜住' 讜讛专诪讘"诐 (讛谞"诇 讘讗讜转 讗'), 讻讬 讛专讬讟讘"讗 住讜讘专 讻专诪讘"诐 砖讗讬住讜专 讗诐 诇讗 讬讙讬讚 讞诇 讗祝 讘讻讘讬砖转 注讚讜转 讘注诇诪讗 诪讞讜抓 诇讘讬"讚, 讜讗祝 讻砖讬注讬讚 讗讞"讻, 讜讛讗讞专讬诐 讻转讜住' 砖专拽 讛讻讜驻专 讘讘讬"讚 讘讗讜驻谉 砖诇讗 讬讜讻诇 诇讛注讬讚 注讜讚 注讜讘专 讘讗诐 诇讗 讬讙讬讚.
讜讛谞讛 讛专砖讘"讗 讻' 讘讞讚讜砖讬讜 诇诪住' 讘"拽 (讚祝 谞讜. 讗讬 讘转专讬 讜讻讜') 讜讝"诇 讜诪住转讘专讗 讚诪诪讬诇讗 砖诪注讬谞谉 诇讛 讚讛讛讬讗 讘砖砖诪注 拽讜诇 讗诇讛 讗注"驻 砖诇讗 注谞讛 讗诪谉 讛讬讗 讜讗驻"讛 讘砖诇讗 讛讙讬讚 讗讬讻讗 谞砖讬讗转 讞讟讗 讜讗诐 讗讬转讗 讚讻砖诇讗 砖诪注 拽讜诇 讗诇讛 讜讻讜驻专 讘注讚讜转讜 讘讘"讚 诇讬讻讗 谞砖讬讗讜转 讞讟讗 讜诇讗 讞讬讬讘转讜 转讜专讛 诇讛注讬讚 诇诪讛 诪讘讬讗 拽专讘谉 注诇 砖诪讬注转 拽讜诇 讘诇讘讚, 讗讟讜 诪讬 砖讗讜诪专 诇讞讘讬专讜 诪砖讘讬注 讗谞讬 注诇讬讱 砖转讗诪专 讻谉 讜讻谉 砖专讗讬转 讜诇讗 讛讙讬讚 诪讬 诪讞讬讬讘, 讜拽专讜讘讬诐 砖讗讬谞诐 诪注讬讚讬谉 诇讜 讗讬谞诐 讞讬讬讘讬诐 诪驻谞讬 砖讗讬谉 讘注讚讜转谉 讻诇讜诐 讜讗讬谉 讞讬讬讘讬谉 诇讛注讬讚讜 讜讗祝 讛讻砖专讬诐 讻讬讜爪讗 讘讛诐 诇讗 讛讬讜 讞讬讬讘讬诐 诇讛注讬讚 讻诇 砖诇讗 注谞讜 讗诪谉 注讻"诇.
诪讘讜讗专 讘专砖讘"讗 砖讻讚讬 砖讬讞讜诇 讘砖讘讜讛"注 讛讚讬谉 砖诇 诪讜砖讘注 诪驻讬 讗讞专讬诐 爪专讬讱 砖讻驻讬专转 讛注讚讜转 转讛讬讛 诪讜讝讛专转 讘讗讬住讜专 转讜专讛 讚讗诐 诇讗 讬讙讬讚, 讻讬 讗诇诪诇讗 讻讱 诪"砖 讻驻讬专转 讛注讚讜转 诪砖讗专 讚讘专讬诐, 砖讗讬谉 讚讬谉 诪讜砖讘注 诪驻讬 讗讞专讬诐 讞诇 讘砖讘讜注转 讘讬讟讜讬 讘讚讘专讬诐 讗讞专讬诐. 讜注讜诇讛, 讗讬驻讜讗, 诪讛专砖讘"讗 砖住讜讘专 砖讗讬谉 讛诪讞讬讬讘 讘砖讘讜讛"注 砖讘讜注转 讛砖拽专 讘谞讜讙注 诇注讚讜转 讗诇讗 讛诪讞讬讬讘 讛讜讗 讗讬住讜专 讗诐 诇讗 讬讙讬讚. 诪拽讜专讜 诪讚讬谉 诪讜砖讘注 诪驻讬 讗讞专讬诐 讻讬 诇驻讬 讚注转讜 讗讬谉 讘讻讱 讗讬住讜专 砖讘讜注转 砖拽专 诪驻讬 讛诪讜砖讘注 讗诇讗 讛诪讞讬讬讘 讛讜讗 讗讬住讜专 讗诐 诇讗 讬讙讬讚, 砖讻谉 讞诇讜转 讛砖讘讜注讛 诪砖诇讬诪讛 讗转 讗讬住讜专 讻驻讬专转 讛注讚讜转, 讜讘讻讱 讞诇 讞讬讜讘 砖讘讜讛"注.

讜讛谞讛 注诇 讛诪砖谞讛 诇讛诇谉 (诇讗:) 讛砖讘讬注 注诇讬讛诐 讞诪砖 驻注诪讬诐 讞讜抓 诇讘"讚 讜讻驻专讜 讞讬讬讘讬谉 讛注讚讬诐 注诇 讻诇 讗讞转 讜讗讞转, 讛拽砖讜 讛讗讞专讜谞讬诐 (讛讜讘讗讛 讘转讜住' 讛讙讗讜谉 诪专谉 专注拽"讗 讝爪"诇 注诇 讛诪砖谞讛), 诇诪讛 讞讬讬讘讬诐 讞诪砖 讞讟讗讜转, 讜讛诇讗 讻讘专 谞驻住诇讜 诇注讚讜转 诪注转 砖谞砖讘注讜 诇砖拽专 讘驻注诐 讛专讗砖讜谞讛 诪讞诪转 讛诇讗讜 讚砖讘讜注转 砖拽专. 讜转讬专抓 讛讙专注拽"讗 (砖诐) 讘砖诐 讛转讜诪讬诐 砖诪讚讜讘专 讘诪讜砖讘注讬诐 诪驻讬 讗讞专讬诐 砖讗讬谞诐 注讜讘专讬诐 讘讗讬住讜专 讚砖讘讜注转 砖拽专 砖讛专讬 诇讗 拽讘诇讜 讛砖讘讜注讛 注诇 注爪诪诐 讜诇讗 讛讜爪讬讗讜 讗讜转讛 诪驻讬讛诐 诇砖拽专, 讜注讻"讝 讞讬讬讘讬诐. 讞讝讬谞谉 讘注诇讬诇 讗诇讬讘讗 讚讛转讜诪讬诐 砖讛诪讜砖讘注 诪驻讬 讗讞专讬诐 讗讬谞讜 讞讬讬讘 讘砖讘讛"注 诪砖讜诐 讛讗讬住讜专 讚砖讘讜注转 砖拽专 讻讬 讗诐 诪砖讜诐 讛讗讬住讜专 讚讗诐 诇讗 讬讙讬讚, 讜讙讝讬讛"讻 讛讬讗 砖注讚讬诐 讛注讜讘专讬诐 讘讗诐 诇讗 讬讙讬讚 注"讬 讻驻讬专转 砖讘讜注讛 讞讬讬讘讬诐 拽专讘谉. 讗讬谉 讚讬谉 砖讘讜注转 讛注讚讜转 讻讚讬谉 砖讘讜注转 讘讬讟讜讬 讚注诇诪讗 讛诪讞讬讬讘转 讘讗讬住讜专 诇讗讜 讚砖讘讜注转 砖拽专, 讻讬 讞诇讜转 讚讬谉 讛砖讘讜注讛 讘诪讜砖讘注 诪驻讬 讗讞专讬诐 讛讬讗 讘谞讜讙注 诇讛诇讻讜转 砖讘讜注转 讛注讚讜转 讘诇讘讚 讜讛讜驻讻转 讗转 讻驻讬专转 讛注讚讜转 诇讻驻讬专转 注讚讜转 讘砖讘讜注讛 讜讘讻讱 诪讞讬讬讘转 讛讬讗 讗转 讛注讚讬诐 讘拽专讘谉 砖讘讜注转 讛注讚讜转. 讬讜爪讗, 讗讬驻讜讗, 砖注讬拽专 讛诪讞讬讬讘 讛讜讗 讛诇讗讜 讚讗诐 诇讗 讬讙讬讚 讜诇讗 讛诇讗讜 讚砖讘讜注转 砖拽专.
讘专诐 转讬专讜抓 讛转讜诪讬诐 讗讬谞讜 讛讜诇诐 讗转 砖讬讟转 讛专诪讘"诐 诪砖谞讬 讟注诪讬诐:
讗) 讝"诇 讛专诪讘"诐 驻"讛 诪砖讘讜注讜转 讛诇"讚: 讗讘诇 讗诐 谞砖讘注 专讗讜讘谉 砖诇讗 讬讻谞住 砖诪注讜谉 讘讘讬转讜 讜砖诇讗 讬讛谞讛 诪谞讻住讬讜 讜注讘专 砖诪注讜谉 讜谞讻谞住 诇讘讬转讜 砖诇 专讗讜讘谉 讜谞讛谞讛 诪谞讻住讬讜 砖诇讗 诪讚注转 专讗讜讘谉 专讗讜讘谉 驻讟讜专 砖讛专讬 讛讜讗 讗谞讜住 讜砖诪注讜谉 讞讬讬讘 砖注讘专 注诇 讚讘专 讛讗住讜专 诇讜 诇注砖讜转讜 砖诇讗 谞砖讘注 讝讛 讗诇讗 注诇 讚讘专 砖讛讜讗 讘专砖讜转讜 讜讻谉 讻诇 讻讬讜爪讗 讘讝讛 注讻"诇, 讜讘讻"诪 砖诐 讛讘讬讗 讚讘专讬 讛讟讜专 (讬讜"讚 住讬' 专诇"讜) 讜讝"诇 讜讗讬谞讬 诪讘讬谉 讚讘专讬讜 砖讗讬谉 讗讚诐 讬讻讜诇 诇讗住讜专 砖诇讜 讗诇讗 讘拽讜谞诐 诇驻讬 砖讛讜讗 讞诇 注诇 讛讞驻抓 砖讗讜住专 讗讜转讜 注诇 讞讘专讜 讘拽讜谞诐 讗讘诇 诇讗 讘诇砖讜谉 砖讘讜注讛 诇驻讬 砖讛讬讗 讞诇讛 注诇 讛讗讚诐 讜讗讬谞讛 讞诇讛 注诇讬讜 诇讬讗住专 讘砖讘讜注讛 讗讗"讻 讬拽讘诇 注诇讬讜 讛砖讘讜注讛 注讻"诇. 讜讘讬讗专 讛讙专"讞 讝爪"诇 砖诇砖讬讟转 讛专诪讘"诐 讬砖 诇讘注诇 讛讞驻抓 讝讻讜转 诇讛砖讘讬注 讗转 讞讘讬专讜 砖诇讗 讬讛谞讛 诪讞驻爪讜, 讜讛砖讘讜注讛 讞诇讛 注诇 讞讘讬专讜 诪讚讬谉 诪讜砖讘注 诪驻讬 讗讞专讬诐 讻讚诪爪讬谞讜 讘砖讘讜注转 讛注讚讜转 讜讘砖讘讜注转 讛驻拽讚讜谉, 讜讝讻讜转 讛讘注诇讬诐 诇讛砖讘讬注 讗讞专讬诐 注诇 谞讻住讬讛诐 讘注诇 讻专讞诐. 讬讜爪讗 诇驻讬"讝 砖讗祝 诪讜砖讘注 诪驻讬 讗讞专讬诐 讞讬讬讘 讘讗讬住讜专 讚砖讘讜注转 讘讬讟讜讬 讚注诇诪讗.56
讘) 讛专诪讘"诐 讻转讘 讘驻"讟 诪讛诇' 砖讘讜注讜转 讛诇"讗 讜讝"诇 讛转讜讘注 注讚讬讜 诇讛注讬讚 诇讜 注讚讜转 讜讻讜' 讗诐 讛砖讘讬注诐 讛转讜讘注 讜讻驻专讜 讘讜 讗注"驻 砖诇讗 谞砖讘注讜 讛谉 讜诇讗 注谞讜 讗诪谉 讗讞专 砖讘讜注转讜 讻讬讜谉 砖讻驻专讜 讛专讬 讗诇讜 讞讬讬讘讬谉 讜讛讜讗 砖讬砖讘讬注诐 讘讘讬转 讚讬谉 注讻"诇. 讗诇讬讘讗 讚讛专诪讘"诐 讗讬谉 诪讜砖讘注 诪驻讬 讗讞专讬诐 讞讬讬讘 讗诇讗 讻砖讛讜砖讘注 讘驻谞讬 讘"讚, 讜讻谉 讛注诇讛 讘驻"讬 诪讛诇' 砖讘讜注讜转 讛诇讬"讝 - 注讬讬"砖 讘讛砖讙转 讛专讗讘"讚57. 讘讛转讗诐 诇讻讱 谞讗诇抓 讛专诪讘"诐 诇驻专砖 讗转 讚讬谉 讛诪砖谞讛 砖谞砖讘注讜 讛' 驻注诪讬诐 诪讞讜抓 诇讘"讚 讜注谞讜 讗诪谉 讜讛讜讬讬谉, 讗讬驻讜讗, 谞砖讘注讬诐 诪驻讬 注爪诪诐, 讜讝"诇 讘驻"讬 诪讛诇' 砖讘讜注讜转 讛诇讟"讝: 讛转讜讘注 讗转 讛注讚讬诐 诇讛注讬讚 诇讜 讜讻驻专讜 讜讛砖讘讬注谉 讜注谞讜 讗诪谉 讜讛砖讘讬注谉 讗专讘注 讜讞诪砖 驻注诪讬诐 讜讛谉 注讜谞讬谉 讗讞专 讻诇 砖讘讜注讛 讜砖讘讜注讛 讞讜抓 诇讘讬转 讚讬谉 讜讻讜' 讜讗诐 讘讗讜 诇讘讬转 讚讬谉 讜注诪讚讜 讘讻驻讬专转谉 讞讬讬讘讬谉 注诇 讻诇 讗讞转 讜讗讞转 诪讗讜转谉 讛砖讘讜注讜转 砖讞讜抓 诇讘讬转 讚讬谉 注讻"诇.
讚

注诇 驻讬 讛谞"诇 诪讜住讘专转 讛驻诇讜讙转讗 讘讬谉 专"诪 讛诪讞诇拽 讘讬谉 诪讜砖讘注 诪驻讬 注爪诪讜 砖讞讬讬讘 讗祝 讘讻驻讬专讛 诪讞讜抓 诇讘"讚 诇诪讜砖讘注 诪驻讬 讗讞专讬诐 砖讞讬讬讘 讚讜拽讗 讘讻驻讬专讛 讘讘"讚 诇讘讬谉 讛讞讻诪讬诐 讛住讜讘专讬诐 砖讘讻诇 讗讜驻谉 讗讬谉 讛注讚讬诐 讞讬讬讘讬诐 注讚 砖讬讻驻专讜 讘讘"讚.
讗诇讬讘讗 讚讛转讜住' 讛谞"诇 (讘讗讜转 讗') 讻驻讬专讛 讘讘"讚 转谞讗讬 诇讗讬住讜专 讚讗诐 诇讗 讬讙讬讚 砖讻谉 注拽讘 砖讻驻专 讛注讚 讘讘"讚 讗"讗 诇讜 诇讛注讬讚 注讜讚 驻注诐 - 讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚. 诇驻讬"讝 诪住转讘专 砖诇讚注转 讛讞讻诪讬诐 注讬拽专 讛诪讞讬讬讘 讚砖讘讜注转 讛注讚讜转 讛讜讗 讛讗讬住讜专 讚讗诐 诇讗 讬讙讬讚, 讜诇讻谉 诪转讞讬讬讘 专拽 注"讬 讻驻讬专讛 讘讘"讚 讻讬 讘讻讱 注讘专 讛注讚 讘讗讬住讜专 讚讗诐 诇讗 讬讙讬讚. 讜专"诪 住讜讘专 砖讛诪讞讬讬讘 讚砖讘讛"注 讘诪讜砖讘注 诪驻讬 注爪诪讜 谞讘讚诇 诪讛诪讞讬讬讘 讘诪讜砖讘注 诪驻讬 讗讞专讬诐. 讘诪讜砖讘注 诪驻讬 注爪诪讜 讛诪讞讬讬讘 讛讜讗 砖讘讜注转 砖拽专 讘讚讜诪讛 诇砖讘讜注转 讘讬讟讜讬 讚注诇诪讗 讜诪砖讜诐 讻讱 讞讬讬讘讬诐 讛注讚讬诐 讗祝 讻砖诇讗 讻驻专讜 讘讘"讚 讗诇讗 诪砖谞砖讘注讜 诇砖拽专. 讜讗讬诇讜 讘诪讜砖讘注 诪驻讬 讗讞专讬诐 诇讬讻讗 诪讞讬讬讘 讚砖讘讜注转 砖拽专 (讜讻谞"诇 讗诇讬讘讗 讚讛转讜诪讬诐) 讜注诇 讻谉 讞讬讬讘讬诐 讚讜拽讗 讻砖讻驻专讜 讘讘"讚 讜注讘专讜 讘讗讬住讜专 讚讗诐 诇讗 讬讙讬讚.
讛专诪讘"诐 驻住拽 讻讞讻诪讬诐 (驻"讟 诪讛诇' 砖讘讜注讜转 讛诇"讘) 讜讝"诇 讗讬谉 讛注讚讬诐 讞讬讬讘讬谉 讘砖讘讜注转 讛注讚讜转 注讚 砖讬讻驻专讜 讘注讚讜转谉 讘讘讬转 讚讬谉, 讘讬谉 砖谞砖讘注讜 讗讜 讛砖讘讬注谉 讘讘讬转 讚讬谉 讘讬谉 砖谞砖讘注讜 讗讜 讛砖讘讬注谉 讞讜抓 诇讘讬转 讚讬谉, 讜讛讻驻讬专讛 讘讘讬转 讚讬谉 讘诇讘讚, 砖谞讗诪专 讗诐 诇讗 讬讙讬讚 讜谞砖讗 注讜谞讜 诪拽讜诐 砖讬讙讬讚 讜讬讜注讬诇 讛讜讗 砖讗诐 诇讗 讬讙讬讚 砖诐 讬转讞讬讬讘 注讻"诇. 诇讬讻讗 讞讬讜讘 砖讘讜注转 讛注讚讜转 讘诇讬 讻驻讬专讛 讘讘"讚. 讜谞专讗讛 砖讛专诪讘"诐 讬讜讚讛 砖注讚讬诐 注讜讘专讬诐 注诇 讗讬住讜专 讚讗诐 诇讗 讬讙讬讚 讗祝 讻砖讗讬谞诐 讘讗讬诐 诇讘"讚 诇讛注讬讚 讜讻谞"诇 (讘讗讜转 讗') 讜诇讗讜 讚讜拽讗 讘砖讻驻专讜 讘讘"讚. 注讻"讝 住讜讘专 砖讘讞讜诪专 讛讗讬住讜专 拽讬讬诐 讛讘讚诇 讘讬谉 诪讬 砖诇讗 讘讗 诇讘"讚 诇讛注讬讚 讻诇诇 诇讘讬谉 诪讬 砖讻驻专 讘注讚讜转讜 讘讘"讚. 讛专讬 讘砖讻驻专 讘注讚讜转讜 讘讘"讚 砖讜讘 讗讬谞讜 讬讻讜诇 诇讛注讬讚 - 讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚, 讜诇讻谉 谞讛讬 讚诪讬 砖讗讬谞讜 讘讗 讻诇诇 诇讘"讚 注讜讘专 讘讗讬住讜专 讚讗诐 诇讗 讬讙讬讚 讘砖讘 讜讗诇 转注砖讛 讗讱 讘讬讚讜 诇转拽谞讜 讗诐 讬讜讚讛 讜讬注讬讚 讗讞"讻. 讜讗讬诇讜 讛讻讜驻专 讘注讚讜转讜 讘驻谞讬 讘"讚 讬注讘讜专 注诇 讛讗讬住讜专 讚讗诐 诇讗 讬讙讬讚 讘拽讜诐 讜注砖讛 讜砖讜讘 讗讬谉 讘讬讚讜 诇转拽谞讜 - 诪讻讬讜谉 砖讛讙讬讚 砖讗讬谞讜 讬讜讚注 诇讜 注讚讜转 砖讜讘 讗讬谞讜 讞讜讝专 讜诪讙讬讚 砖讬讜讚注 诇讜 注讚讜转. 讛讗讬住讜专 讚讗诐 诇讗 讬讙讬讚 讞诇, 讗讬驻讜讗, 讻讗谉 讘讗讜驻谉 讛讞诪讜专 讘讬讜转专.
诪驻谞讬 讝讛 砖讬讟转 讛讞讻诪讬诐, 讜讻谉 驻住拽 讛专诪讘"诐, 砖讛注讚讬诐 讞讬讬讘讬诐 讘砖讘讛"注 专拽 讘砖讻驻专讜 讘讘"讚, 讻诇讜诪专 诪砖注讘专讜 讘讗讬住讜专 讚讗诐 诇讗 讬讙讬讚 讘拽讜诐 讜注砖讛 讚讛讬讬谞讜 讘讗讜驻谉 砖诇讗 谞讬转谉 砖讜讘 诇转拽谉 讗转 讛讗讬住讜专 讜讘讻讛"讙 砖注讘专讜 注诇讬讜 讘讗讜驻谉 讛讞诪讜专 讘讬讜转专, 砖讻谉 注讬拽专 讛诪讞讬讬讘 讚砖讘讛"注 讛讜讗 讛讗讬住讜专 讚讗诐 诇讗 讬讙讬讚 讘拽讜诐 讜注砖讛.
讜注讜讚 讬"诇 讘讚注转 讛专诪讘"诐 砖驻住拽 讗讬驻讜讗 讻讞讻诪讬诐, 讜讛讜讗 诪砖讜诐 砖住讜讘专 砖讛讗讬住讜专 砖诇 讗诐 诇讗 讬讙讬讚, 讛讗讜住专 讻讘讬砖转 注讚讜转 讘注诇诪讗, 讗讬谞讜 讛诪讞讬讬讘 砖诇 拽专讘谉 砖讘讜注讛. 讞讬讜讘 拽专讘谉 砖讘讜注讛 讞讬讜讘 诪讬讜讞讚 讛讜讗 讜讛诪讞讬讬讘讜 讞诇讜转 砖讘讜注讛 讘讬讞讚 注诐 讞诇讜转 讻驻讬专转 注讚讜转 讘讘讬"讚. 讜讟注诪讜 诪砖讜诐 砖讘驻专砖转 拽专讘谉 砖诇 砖讘讜注转 讛注讚讜转 讻转讜讘 "讜讛讜讗 注讚", 讜讗讬谞诐 谞拽专讗讬诐 讘砖诐 注讚 讗诇讗 讘讘讬"讚 - 讘诪拽讜诐 砖讗驻砖专 诇讛诐 诇讛注讬讚. 讚讜拽讗 讘驻谞讬 讘讬"讚 讞诇讜转 讚讬谉 讻驻讬专转 注讚讜转 讞诇讛 诪讚讛讜讬讬诐 砖诐 注讚讬诐 讜诇讗 诪讞讜抓 诇讘讬"讚 诪讗讞专 砖讗讬谞讜 诪拽讜诐 讛诪讜讻砖专 诇讛讙讚讛.
讜讘讻讱 谞讬转谉 诇讘讗专 转诪讬讛讛 讗讞专转 砖讘专诪讘"诐, 砖诪砖诪注讜转 诇砖讜谞讜 讘驻"讗 诪讛诇' 注讚讜转 (讛诇"讗) 砖讗祝 注讚 讗讞讚 注讜讘专 讘讗讬住讜专 讚讗诐 诇讗 讬讙讬讚 讗诐 讻讜讘砖 讗转 注讚讜转讜 讜讗讬谞讜 讘讗 诇讘讬"讚 诇讛注讬讚. 讜讬驻诇讗 砖讛讜讗 诇讻讗讜专讛 谞讙讚 讙诪专讗 诪驻讜专砖转 讘讘"拽 (讚祝 谞讛: - 谞讜., 讜注讬讬谉 讘讻住祝 诪砖谞讛) 讜讝"诇 讚讙诪专讗: 讗专讘注讛 讚讘专讬诐 讛注讜砖讛 讗讜转谉 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讜讻讜' 讜讛讬讜讚注 注讚讜转 诇讞讘讬专讜 讜讗讬谞讜 诪注讬讚 诇讜, 讘诪讗讬 注住拽讬谞谉 讗讬诇讬诪讗 讘讘讬 转专讬 驻砖讬讟讗 讚讗讜专讬讬转讗 讛讬讗, 讗诐 诇讗 讬讙讬讚 讜谞砖讗 注讜谞讜, 讗诇讗 讘讞讚 注讻"诇, 讜讗讬转讗 诇讻讗讜专讛 讘住讜讙讬讗 砖注讚 讗讞讚 讗讬谞讜 注讜讘专 讘讗讬住讜专 讚讗诐 诇讗 讬讙讬讚 - 讜砖诇讗 讻讛诇讻转 讛专诪讘"诐.
讜谞专讗讛 讚讛谞讛 讛专诪讘"诐 讻转讘 讘驻"讬 诪讛诇' 砖讘讜注讜转 (讛诇"讛) 砖注讚 讗讞讚 驻讟讜专 诪砖讘讜注转 讛注讚讜转 诪讗讞专 砖讗讬谉 注讚讜转讜 诪讞讬讬讘转 诪诪讜谉. 讜讗注"驻 砖讗讬谉 讻驻讬专转 注讚 讗' 讞诇讜转 讚讬谉 讻驻讬专讛 讻讚讬 诇讞讬讬讘讜 讘讞讬讜讘 讛诪讬讜讞讚 砖诇 砖讘讜讛"注, 砖讛专讬 讗讬谉 注讚讜转讜 诪讞讬讬讘转 诪诪讜谉, 注讻"讝 讻讘讬砖转 注讚讜转讜 讗住讜专讛 诪讛讗讬住讜专 砖诇 讗诐 诇讗 讬讙讬讚. 讻讬 讛讗讬住讜专 砖诇 讻讘讬砖转 讛注讚讜转 讜讛讞诇讜转 砖诐 砖诇 讻驻讬专转 讛注讚讜转 讘谞讜讙注 诇砖讘讜讛"注 诪讛讜讜讬诐 砖谞讬 讚讬谞讬诐 诪讬讜讞讚讬诐.
讜讘讻谉 讛诇讻转 讛专诪讘"诐 诪转讜专爪转 - 讻讬 驻住拽 砖注讚 讗讞讚 砖讻讘砖 讗转 注讚讜转讜 注讘专 讘诇讗讜 讚讗诐 诇讗 讬讙讬讚, 讘专诐 注讻"讝 讗讬谞讜 讞讬讬讘 讘讚讬谉 砖讘讜讛"注 讻讬 讗讬谉 砖讬讬讱 讘讜 讞诇讜转 讛讚讬谉 砖诇 讻驻讬专转 注讚讜转 讘讘讬"讚. 讜诇驻讟讜专 讝讛 讚注讚 讗' 讛转讻讜讜谞讛 讛讙诪' 讘讘"拽 - "讗讬诇讬诪讗 讘讘讬 转专讬 讜讻讜' 讗诐 诇讗 讬讙讬讚 讜讻讜' 讗诇讗 讘讞讚" - 讻诇讜诪专 讘讘讬 转专讬 讞诇讛 讞诇讜转 讚讬谉 砖诇 讻驻讬专转 讛注讚讜转 讛诪讞讬讬讘转 讘拽专讘谉 砖讘讜注讛, 讜讗讬诇讜 讘讞讚 讗讬谉 讞诇讜转 讚讬谉 砖诇 讻驻讬专转 讛注讚讜转. 讜讞诇讜转 砖诐 讻驻讬专讛 讝讜 讜讞讬讜讘 拽专讘谉 砖讘讜讛"注 拽讜专讗转 讛讙诪' "讗诐 诇讗 讬讙讬讚" - 讗讱 诇讗 讛转讻讜讜谞讛 讛讙诪专讗 讻诇诇 诇讗讬住讜专 砖诇 讻讘讬砖转 讛注讚讜转 注"驻 讛讗讬住讜专 砖诇 讗诐 诇讗 讬讙讬讚, 讻讬 讗祝 注讚 讗' 砖讻讘砖 讗转 注讚讜转讜 注讘专 讘讗讬住讜专 讛讝讛 讜讻讘驻住拽 讛专诪讘"诐.
讜专讗讬讬讛 砖讛讚讬谉 讚讗诐 诇讗 讬讙讬讚 讘谞讜讙注 诇讗讬住讜专 砖诇 讻讘讬砖转 注讚讜转 讜讚讬谉 讚讗诐 诇讗 讬讙讬讚 砖诇 讻驻讬专转 讛注讚讜转 讘讘讬"讚 讛诪讞讬讬讘转 拽专讘谉 砖讘讜注讛 诪讛讜讜讬诐 砖谞讬 讚讬谞讬诐 砖讜谞讬诐 讬砖 诇讛讘讬讗 诪讛诪砖谞讛 讘住谞讛讚专讬谉 (讚祝 诇讝:) 讛诪讟讬诇讛 讗转 讛讗讬住讜专 砖诇 讗诐 诇讗 讬讙讬讚 注诇 注讚讬 谞驻砖讜转 讛讻讜讘砖讬诐 讗转 注讚讜转诐, 讜讛讗 注讚讬 谞驻砖讜转 讗讬谞诐 讘讻诇诇 驻专砖转 讞讬讜讘 砖讘讜注转 讛注讚讜转, 讗诇讗 砖讛讗讬住讜专 砖诇 讗诐 诇讗 讬讙讬讚 讛讗讜住专 讻讘讬砖转 讛注讚讜转 讗讬谞讜 砖讬讬讱 诇讞讬讜讘 砖讘讜注转 讛注讚讜转 讛转诇讜讬 讘讞诇讜转 讚讬谉 砖诇 讻驻讬专转 讛注讚讜转 讘驻谞讬 讘讬"讚.
讜讛谞讛 讗诐 谞转驻讜住 砖讗祝 讛专诪讘"诐 诪讞讝讬拽 讘砖讬讟转 讛转讜诪讬诐 - 砖讘诪讜砖讘注 诪驻讬 讗讞专讬诐 诇讬讻讗 讗讬住讜专 讚砖讘讜注转 砖拽专 (砖诇讗 讻讛讙专"讞, 注讬' 诇诪注诇讛 讗讜转 讘') 转讜住讘专 讛讬讟讘 讚注转讜 砖诇 专讘讬 诪讗讬专. 讘诪讜砖讘注 诪驻讬 注爪诪讜 住讜讘专 专"诪 砖讛诪讞讬讬讘 讚砖讘讛"注 讛讜讗 砖讘讜注转 砖拽专 讜诇讻谉 诪讞讬讬讘 讗祝 讘诇讬 讻驻讬专讛 讘讘"讚. 讜讗讬诇讜 讘诪讜砖讘注 诪驻讬 讗讞专讬诐 诇讬讻讗 讞诇讜转 砖讘讜注转 砖拽专, 讜诇讻谉 注讬拽专 讛诪讞讬讬讘 讛讜讗 讛讗讬住讜专 讚讗诐 诇讗 讬讙讬讚 讜讘讗讜驻谉 讛讞诪讜专 讘讬讜转专 讚讛讬讬谞讜 讘拽讜诐 讜注砖讛 - 注"讬 讻驻讬专讛 讘讘"讚.
讘专诐 讗诐 谞驻专砖 讗转 讛专诪讘"诐 讻讙专"讞 讝爪"诇 砖讗祝 讘诪讜砖讘注 诪驻讬 讗讞专讬诐 讞诇讛 砖讘讜注转 砖拽专, 注诇讬谞讜 诇讬讬砖讘 诇诪讛 诪讘讞讬谉 专"诪 讘讬谉 诪讜砖讘注 诪驻讬 注爪诪讜 诇诪讜砖讘注 诪驻讬 讗讞专讬诐 讘谞讜讙注 诇讻驻讬专讛 讘讘"讚.
讜讬转讻谉 砖讚讬谞讜 转诇讜讬 讗讬驻讜讗 讘讝讻讜转 讛讛砖讘注讛 砖诇 讛转讜讘注 - 讝讗转 讗讜诪专转 讝讻讜转 讛讛砖讘注讛 拽讬讬诪转 讚讜拽讗 讘讗讜驻谉 砖讛注讚 谞诪爪讗 讘讘讬"讚 讜讬讻讜诇 诇讛注讬讚 讜讗讝 讝讻讜转 转讘讬注讛 诪讬讜讞讚转 诇转讜讘注 诇转讘讜注 诪诪谞讜 砖讬注讬讚 讜诇讗 讬讻驻讜专 讘讘"讚 讘拽讜诐 讜注砖讛 讛讬讻谉 砖讞诇 讛讚讬谉 砖诇 讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚. 讘讗讜驻谉 讝讛 讘诇讘讚 谞讬转谉 诇转讘讜注 讜诇讛砖讘讬注 讗转 讛注讚 讘注"讻. 讗讜诇诐 讻砖讻驻专 讛注讚 诪讞讜抓 诇讘"讚 讗"讗 诇讛砖讘讬注讜 讛讜讗讬诇 讜注讚讬讬谉 讘讬讚讜 诇讘讜讗 诇讘"讚 讜诇讛注讬讚 讜讗讬谉 讻驻讬专转讜 讻驻讬专讛 诪讜讞诇讟转 讜住讜驻讬转. 讝讻讜转 转讘讬注转 讛讛砖讘注讛 讻讚讬 诇讛砖讘讬注讜 讘注"讻 讞诇讛 讘驻谞讬 讘讬"讚 讘诇讘讚 讜诇讗 诪讞讜抓 诇讘"讚.
住诪讜讻讬诐 诇讻讱 - 砖讛讛砖讘注讛 转诇讜讬讛 讘讻驻讬专讛 - 讬砖 诪诪讛 砖驻住拽 讛专诪讘"诐 (驻"讟 诪讛诇' 砖讘讜注讜转 讛诇"讗) 砖讛讛砖讘注讛 注爪诪讛 爪"诇 讘驻谞讬 讘"讚, 讜诇讻讗讜专讛 讚讬谞讜 转诪讜讛. 讜讘讬讗专 讛讙专"诪 讝爪"诇 砖讚讬谉 讛讛砖讘注讛 转诇讜讬 讘讻驻讬专讛 砖讻谉 讛讛砖讘注讛 诪爪讟专驻转 诇讻驻讬专讛 讜讛讜讬讛 讻讻驻讬专讛 讗专讬讻转讗. 讜诪讗讞专 砖讛讻驻讬专讛 注爪诪讛 讚讜拽讗 讘讘"讚 - 砖讛讜讗 讻驻讬专讛 住讜驻讬转 砖讗讬谞讜 讬讻讜诇 注讜讚 诇讞讝讜专 讜诇讛注讬讚 - 讗祝 注爪诐 讛讛砖讘注讛 爪"诇 讘驻谞讬 讘"讚.58
讜注讜讚 诪拽讜专 诇爪讬专讜祝 讛砖讘讜注讛 诇讻驻讬专讛 诪诪讛 砖讻转讘 讛专诪讘"诐 讘驻"讝 诪讛诇' 砖讘讜注讜转 (讛诇"讗) 讜讝"诇 讛转讜讘注 讞讘讬专讜 讘诪诪讜谉 砖讗诐 讛讜讚讛 讘讜 讬讛讬讛 讞讬讬讘 诇砖诇诐 讜讻驻专 讜谞砖讘注 讗讜 砖讛砖讘讬注讜 讛转讜讘注 讜讻驻专 讛专讬 讝讛 讛谞转讘注 讛讜讗 讞讬讬讘 讘砖讘讜注转 讛驻拽讚讜谉 讗注"驻 砖诇讗 注谞讛 讗诪谉 砖讘砖讘讜注转 讛驻拽讚讜谉 讗讞讚 讛谞砖讘注 诪驻讬 注爪诪讜 讜讗讞讚 砖讛砖讘讬注讜 讗讞专 讜讻驻专 讗注"驻 砖诇讗 注谞讛 讗诪谉 讞讬讬讘 砖讻驻讬专转讜 讗讞专 砖讛砖讘讬注讜 讛转讜讘注 讻注谞讬讬转 讗诪谉 注讻"诇, 驻砖讟讜转 讚讘专讬 讛专诪讘"诐 诪讜专讛 砖讻驻讬专转 讛驻拽讚讜谉 诪砖诪砖转 讻注谞讬讬转 讗诪谉 讜诇讻谉 讞讬讬讘. 讜讬驻诇讗 砖讛专讬 讗讬谉 讻讜讜谞转讜 砖诇 讛讻讜驻专 诇拽讘诇 注诇 注爪诪讜 讗转 讛砖讘注转 讛转讜讘注讜 讜讻讬爪讚 砖讬讬讱 诇讚诪讜转讜 诇诪讬 砖注谞讛 讗诪谉 砖讗讻谉 讘专爪讜谞讜 诇拽讘诇 讗转 讛砖讘讜注讛 注诇 注爪诪讜.
讜讘讬讗专 讛讙专"诪 讝爪"诇 砖讬砖 诇转讜讘注 讛讝讻讜转 诇讛砖讘讬注 讗转 讛谞转讘注 讘砖讘讜注转 讛注讚讜转 讜砖讘讜注转 讛驻拽讚讜谉 讙诐 讘注诇 讻专讞讜 讜讗祝 讘诇讬 拽讘诇转 讛砖讘讜注讛 诪爪讚 讛谞转讘注. 讗讱 讛专诪讘"诐 住讜讘专 砖讛谞转讘注 讞讬讬讘 诇讻驻讜专 讗讞专讬 讛砖讘讜注讛 - 讜诇讗 诇砖转讜拽 - 砖讻谉 专拽 注"讬 诪注砖讛 讻驻讬专讛 讞诇讛 讛砖讘讜注讛. 讛爪讬专讜祝 讘讬谉 讛砖讘讜注讛 讜讘讬谉 讛讻驻讬专讛 拽讜讘注 讗转 讚讬谉 诪讜砖讘注 诪驻讬 讗讞专讬诐, 讜诪砖讜诐 讻讱 讚讜拽讗 讻驻讬专讛 讗讞专讬 讛砖讘讜注讛 诪讞讬讬讘转 讜诇讗 讻驻讬专讛 砖拽讚诪讛 诇砖讘讜注讛 讜诇讗 砖转讬拽讛 讛讜讗讬诇 讜讗讬谞讛 诪爪讟专驻转 诇砖讘讜注讛. 讜讚讘专讬 讛专诪讘"诐 砖讛讻驻讬专讛 讻注谞讬讬转 讗诪谉 诪讜讘谞讬诐, 讗讬驻讜讗, 砖讛讻驻讬专讛 诪爪讟专驻转 诇砖讘讜注讛 讻讚讬 诇讞讬讬讘.
讜讬转讻谉 谞"诪 讘谞讜讙注 诇诪讬 砖讻转讘 讗转 讛讻驻讬专讛 讜诇讗 讛讜爪讬讗讛 讘砖驻转讬讜 (讗诐 住讜讘专讬诐 讻转讬讘讛 诇讗讜 讻讚讬讘讜专 讚诪讬, 注讬讬谉 讘讗讞专讜谞讬诐). 讗诇讬讘讗 讚讛讙专"诪 讝爪"诇 讬砖 爪讬专讜祝 讘讬谉 讛讻驻讬专讛 讜讘讬谉 讛讛砖讘注讛 讜诇讻谉 讬转讻谉 砖讻诪讜 砖讛讛砖讘注讛 讝拽讜拽讛 诇讘讬讟讜讬 砖驻转讬诐 讜诇诪注砖讛 讛驻诇讗讛 讛讜讗 讛讚讬谉 讛讻驻讬专讛. 讻转讬讘转 讛讻驻讬专讛 讗讬谞讛 诪讞讬讬讘转 讻讬 讗讬谞讛 诪注砖讛 讛驻诇讗讛, 讜讛砖讘讜注讛 讜讛讻驻讬专讛 讛诪讞讬讬讘讜转 讞讚讗 诪讬诇转讗 讛谉.
讛

讗诇讬讘讗 讚专"诪 讘讗讜驻谉 砖注讚 谞砖讘注 诪驻讬 注爪诪讜 讜讻驻专 讘注讚讜转 诪讞讜抓 诇讘"讚 讜讗讞"讻 讘讗 诇讘"讚 讜讛讜讚讛 讜讛注讬讚 讞诇讜拽讬诐 讛专"讬 诪讬讙"砖 讜讛专诪讘"谉 讗诐 讞讬讬讘 讘拽专讘谉 砖讘讛"注. 讛专"讬 诪讬讙"砖 (讚祝 诇讘., 讚"讛 讛讗 讚转谞谉) 讻转讘 讜讝"诇 讛讬诇讻讱 诇专"诪 讚住讘专 诪讜砖讘注 诪驻讬 注爪诪讜 讞讜抓 诇讘"讚 讞讬讬讘 诪讬讞讬讬讘 讜诇讗 诪讛谞讬 诇讬讛 讛讜讚讗转讜 讗讞专 讻讱 讘讘讬转 讚讬谉 注讻"诇. 讛专诪讘"谉, 诇注讜诪转 讝讛, 讻' (讚祝 诇讗: 讘讚"讛 讜讛讗 讚转谞谉) 讜讝"诇 讚注讚 讻讗谉 诇讗 诪讬讞讬讬讘 专' 诪讗讬专 讗诇讗 讘砖诇讗 讘讗讜 诇讘"讚 讗讘诇 讘讗讜 讜讛讜讚讜 驻讟讜专讬谉 讜讻讜' 讚讛讗 讻驻讬专转 讚讘专讬诐 讘注诇诪讗 讛讜讗 砖讛专讬 讻驻专讜 讘诪拽讜诐 砖讗讬谉 讛注讚讜转 诪讜注讬诇 诇讜 讜讛注讬讚讜 讘诪拽讜诐 讛爪专讬讱 讜讻讜' 注讻"诇.
讜谞专讗讛 砖讞诇讜拽讬诐 讘讝讛: 讗诇讬讘讗 讚讛专"讬 诪讬讙"砖, 住讜讘专 专"诪 砖讘诪讜砖讘注 诪驻讬 注爪诪讜 讬砖 专拽 诪讞讬讬讘 砖诇 砖讘讜注转 砖拽专 讜诇驻讬讻讱 讞讬讬讘 讛注讚 讗驻讬诇讜 讻砖讬注讬讚 讗讞"讻 讘讘"讚, 讜讗讬诇讜 诇讛专诪讘"谉 讛讗讬住讜专 讚讗诐 诇讗 讬讙讬讚 诪爪讟专祝 讗诇讬讘讗 讚专"诪 诇诪讞讬讬讘 砖诇 砖讘讜注转 砖拽专. 讘讛转讗诐 诇讻讱 讗诐 讛注讚 住讜讻"住 诪讜讚讛 讜诪注讬讚 驻讟讜专 讻讬 讗祝 砖谞砖讘注 诇砖拽专 讛专讬 驻拽注 讛讗讬住讜专 讚讗诐 诇讗 讬讙讬讚. 诇讚注转 讛专诪讘"谉 讛诪讞讬讬讘 诇专"诪 讘诪讜砖讘注 诪驻讬 注爪诪讜 砖讜谞讛 诪讛诪讞讬讬讘 讘诪讜砖讘注 诪驻讬 讗讞专讬诐. 讘诪讜砖讘注 诪驻讬 注爪诪讜 注讘专 讛注讚 讘讗讬住讜专 讚砖拽专 讜讻讚讬 诇讛转讞讬讬讘 讚讬 讘讗讬住讜专 讚讗诐 诇讗 讬讙讬讚 拽诇 讜讘砖讘 讜讗诇 转注砖讛 讚讛讬讬谞讜 讘砖讻驻专 诪讞讜抓 诇讘"讚 讜讗讬谞讜 讘讗 诇讛注讬讚 讻诇诇. 讜讗讬诇讜 讘诪讜砖讘注 诪驻讬 讗讞专讬诐 讛讜讗讬诇 讜讞住专 砖拽专 讛注讚 诪转讞讬讬讘 讚讜拽讗 讻砖讬讻驻讜专 讘拽讜诐 讜注砖讛 讘讘"讚 讜讻砖讬讘讟诇 讗转 讛讗驻砖专讜转 砖讬注讬讚 诇注讜诇诐 - 诪讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 - 讜讬注讘讜专 讘讗诐 诇讗 讬讙讬讚 讘讗讜驻谉 讛讞诪讜专 讘讬讜转专 讜讻谞"诇.
(讘专诐 讬转讻谉 诇讘讗专 讗转 诪讞诇讜拽转诐 讗讞专转 讜砖讞讜诇拽讬诐 讗诐 讛诪讞讬讬讘 讛讜讗 诪注砖讛 讻驻讬专转 讛注讚讜转 讘砖注转讜 讗讜 讻讘讬砖转 讛注讚讜转, 砖讗诐 讘讗讬谉 诇讛注讬讚 诇讘住讜祝 驻拽注 讛诪讞讬讬讘 砖诇 讻讘讬砖转 讛注讚讜转 讗诇讗 砖谞砖讗专 诪讞讬讬讘 砖诇 诪注砖讛 讻驻讬专转 讛注讚讜转 讘砖注转讜. 讜注讬讬谉 讘专讬讟讘"讗 诇诪住' 讻转讜讘讜转 讚祝 讬讞: 讜诇诪注诇讛 讗讜转 讘').
讗祝 诇注谞讬谉 砖讘讜注转 讛驻拽讚讜谉 讞诇讜拽讬诐 专"诪 讜讛讞讻诪讬诐 (诇拽诪谉 讚祝 诇讜.) 砖诇驻讬 专讘讬 诪讗讬专 讚讬谞讛 讻讚讬谉 砖讘讛"注, 讜讗讬诇讜 讛讞讻诪讬诐 诪讘讞讬谞讬诐 讘讬谉 砖讘讛"注 诇砖讘讛"驻 讻讬 讘砖讘讛"驻 讞讬讬讘 讛诪讜砖讘注 讗祝 诪砖讜诐 讻驻讬专转讜 诪讞讜抓 诇讘"讚. 讜谞专讗讛 砖砖讬讟转 专"诪 诪讜住讘专转 讘砖讘讜注转 讛驻拽讚讜谉 讻注讬谉 讘砖讘讜注转 讛注讚讜转, 砖讘诪讜砖讘注 诪驻讬 注爪诪讜 讛诪讞讬讬讘 讛讜讗 讛砖拽专 砖讘砖讘讜注讛 讜诇讻谉 诪转讞讬讬讘 诪讞讜抓 诇讘"讚, 讗讘诇 讘诪讜砖讘注 诪驻讬 讗讞专讬诐 讛诪讞讬讬讘 讗讬谞讜 讛砖拽专 讻讬 讗诐 讞诇讜转 讚讬谉 讛讙讝讬诇讛. 诇讚注转讜 讚讜拽讗 讘驻谞讬 讘"讚 诪讛讜讛 讛讻驻讬专讛 讙讝讬诇讛 讜诇讗 诪讞讜抓 诇讘"讚. 诇驻讬 讛讞讻诪讬诐, 诇注讜诪转 讝讗转, 讻诇 讻驻讬专转 讛驻拽讚讜谉 讗讞专讬 砖讘讜注讛 讙讝讬诇讛 讛讜讗 讜讗驻讬诇讜 诪讞讜抓 诇讘"讚, 砖讻谉 讛讙讝讬诇讛 讛讬讗 讛诪讞讬讬讘转. 讘讻讱 谞讘讚诇转 砖讘讛"注 诪砖讘讛"驻. 讘砖讘讛"注 讻驻讬专讛 讘驻谞讬 讘"讚 讘诇讘讚 诪讞讬讬讘转 讻讬 诪讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 讜讻谞"诇, 讜讗讬诇讜 讻驻讬专转 讛驻拽讚讜谉 诪讛讜讛 讙讝讬诇讛 讘讻诇 诪拽讜诐 讜讗驻讬诇讜 讞讜抓 诇讘"讚, 讜诪砖讜诐 讻讱 诪讞讬讬讘转 讻驻讬专转 讛驻拽讚讜谉 讘讻诇 诪拽讜诐 讘讬谉 讘讘"讚 讜讘讬谉 砖诇讗 讘讘"讚.
讜讛谞讛 讛讻讜驻专 讘驻拽讚讜谉 讘注诇诪讗 讘诇讬 砖讘讜注讛 谞注砖讛 注诇讬讜 讙讝诇谉 讚讜拽讗 讘砖讻驻专 讘驻谞讬 讘"讚 (专诪讘"诐 驻"讙 诪讛诇' 讙讝讬诇讛 讛诇讬"讚) 讜诇讗 诪讞讜抓 诇讘"讚 讻讬 讬讻讜诇 诇讟注讜谉 讗讬砖转诪讜讟讬 拽讗 诪讬砖转诪讬讟. 讘专诐 讛讞讻诪讬诐 住讜讘专讬诐 砖讗讞专 讛砖讘讜注讛 谞注砖讛 讛讻讜驻专 讙讝诇谉 讘砖讻驻专 讜讗祝 讞讜抓 诇讘"讚 讻讬 讛砖讘讜注讛 诪住诇拽转 讗转 讟注谞转 讗讬砖转诪讜讟讬 拽讗 诪讬砖转诪讬讟.
讜讬注讜讬讬谉 讘专诪讘"诐 (驻"讗 诪讛诇' 砖讘讜注讜转 讛诇"讞) 砖诪讘讬讗 诇讗讜 诪讬讜讞讚 诇诪讬 砖谞砖讘注 讜讻驻专 讘诪诪讜谉 讞讘讬专讜 诇砖拽专 诪讛拽专讗 "诇讗 转砖拽专讜 讗讬砖 讘注诪讬转讜". 讜诪住转讘专 砖诇讗讜 讝讛 讞诇 讗驻讬诇讜 讘诪讜砖讘注 诪驻讬 讗讞专讬诐, 讜讻谉 诪砖诪注讜转 讛专诪讘"诐. 讜讬转讻谉, 讗讬驻讜讗, 砖砖讜谞讛 诪讜砖讘注 诪驻讬 讗讞专讬诐 讘驻拽讚讜谉 诪诪讜砖讘注 诪驻讬 讗讞专讬诐 讘注讚讜转. 讛讛砖讘注讛 讘砖讘讜注转 讛驻拽讚讜谉 诪讞讬诇讛 砖讘讜注讛 注诇 讛讻讜驻专 诇讻诇 讚讬谞讬讛, 讜讗祝 诪讞讬讬讘 砖诇 砖拽专 讘砖讘讜注讛 讞诇 讘诪讜砖讘注 诪驻讬 讗讞专讬诐 讘砖讘讜注转 讛驻拽讚讜谉 讻诪讜 讘诪驻讬 注爪诪讜. 讘讛转讗诐 诇讻讱, 讗讬谉 讛讞讻诪讬诐 诪爪专讬讻讬诐 讻驻讬专转 讛诪讜砖讘注 诪驻讬 讗讞专讬诐 讘驻拽讚讜谉 讘讘"讚 砖讻谉 讬砖 诪讞讬讬讘 砖诇 砖拽专 讘砖讘讜注讛. 讜讗讬诇讜 讘砖讘讜注转 讛注讚讜转 讛讛砖讘注讛 诪驻讬 讗讞专讬诐 讗讬谞讛 诪讞讬诇讛 砖讘讜注讛 诇讻诇 讚讬谞讬讛 注诇 讛注讚 讜讘讻谉 讞住专 诪讞讬讬讘 砖诇 砖拽专 讘砖讘讜注讛. 诇驻讬讻讱 诪转讞讬讬讘 讛注讚 专拽 讻砖讻驻专 讗转 注讚讜转讜 讘讘"讚, 讻讬 注讬拽专 讛诪讞讬讬讘 讛讜讗 讛讻驻讬专讛 讜诪讟注诐 讗诐 诇讗 讬讙讬讚 讜讻谞"诇.
诇诪注诇讛 (讻讛:) 讚谞讛 讛讙诪专讗 讗诐 砖讘讜注转 讛注讚讜转 讘讻诇诇 砖讘讜注转 讘讬讟讜讬 讚注诇诪讗 讗讜 诇讗, 讜讬砖 诇转诇讜转 讛讚讬讜谉 讛讛讜讗 讘讞拽讬专讛 讚讬讚谉 讛讗诐 讛诪讞讬讬讘 砖诇 砖讘讜讛"注 讛讜讗 讛砖拽专 讘砖讘讜注讛 讗讜"讚 讛讻驻讬专讛. 讗诪谞诐 谞讬转谉 诇讞诇拽 讘讬谉 讛住讜讙讬讜转 讻讬 讛住讜讙讬讗 砖诐 诪转讬讬讞住转 诇诇讗讜 讚砖讘讜注转 砖拽专 讜诇驻专砖转 拽专讘谉 砖讘讜注讛, 讗讜诇诐 讛住讜讙讬讗 讚讬讚谉 诪转注住拽转 讘诪讞讬讬讘 讚砖讘讜注转 讛注讚讜转 讜讘驻专砖转 砖讘讜讛"注 注爪诪讛. 诇诪注谉 讛住讘专讛 诪拽讬驻讛 砖诇 讛注谞讬谉 谞注转讬拽 讻讗谉 讛砖讬注讜专讬诐 砖谞讗诪专讜 注诇 讛住讜讙讬讗 砖诐.
讜

砖讘讜注讜转 (讻讛:) 讙诪'. 讛讚专 讘讬讛 讗讘讬讬 诪讛讛讬讗. 讬砖 讘讘讬讗讜专 讛住讜讙讬讗 讻诪讛 砖讬讟讜转 专讗砖讜谞讬诐:
砖讬讟转 讘注诇 讛诪讗讜专:
讝"诇 讛讚专 讘讬讛 讗讘讬讬 诪讛讛讬讗 讻诇讜' 讻讬讜谉 讚讞讬讜讘讬 诪讞讬讬讘 讘讗讬谞讬 讬讜讚注 诇讗 讗讬讻驻转 诇谉 讗诐 讛讜讗 讞讬讬讘 诪砖讜诐 砖讘讜注转 讛注讚讜转 讗讜 诪砖讜诐 砖讘讜注转 讘讟讜讬 讗诇讗 讻讬讜谉 讚诪"诪 讞讬讜讘讬 诪讞讬讬讘 讗祝 讘讗谞讬 讬讜讚注 谞诪讬 诪讞讬讬讘 讘砖讘讜注转 讘讟讜讬 讚讛讗 诪"诪 讗讬转讗 讘诇讗讜 讜讛谉 注讻"诇.
讬砖 诇讞拽讜专 讘谞讜讙注 诇讞讬讜讘 砖讘讜注转 讛注讚讜转 - 讛讗诐 讛讜讗 讞讬讜讘 讞讚砖 砖讗讬谞讜 讗讜转讜 讛讞讬讜讘 砖诇 砖讘讜注转 讘讬讟讜讬 讗讜"讚 讛讜讗 讗讜转讜 讛讞讬讜讘 砖诇 砖讘讜注转 讘讬讟讜讬, 讗诇讗 砖讬砖 诇讛 讚讬谞讬诐 诪讬讜讞讚讬诐 讻讙讜谉 诇讞讬讬讘 讘诪讝讬讚 讻诪讜 砖讜讙讙 讜讻讜'. 讜谞专讗讛 砖诇讘注讛"诪 讞拽讬专讛 讝讜 诪住讘讬专讛 讗转 讛诪讞诇讜拽转 讘讬谉 讗讘讬讬 诇专讘讗. 讗诇讬讘讗 讚专讘讗, 诪讛讜讛 砖讘讜注转 讛注讚讜转 讞讬讜讘 讞讚砖 砖讗讬谞讜 讘讻诇诇 砖讘讜注转 讘讟讜讬. 讜诇讗 讬转讻谉, 讗讬驻讜讗, 砖砖讘讜注转 讗谞讬 讬讜讚注 诇讱 注讚讜转 "讗讬转讗 讘诇讗讜 讜讛谉" - 砖讻谉 砖讘讜注转 讗讬谞谞讬 讬讜讚注 诇讱 注讚讜转 讛讬讗 诪讞讬讬讘 讞讚砖 诇讙诪专讬 - 砖诇 砖讘讜注转 讛注讚讜转. 讜讗讬诇讜 讗讘讬讬 住讜讘专 砖注爪诐 讛诪讞讬讬讘 砖诇 砖讘讜注转 讛注讚讜转 讛讜讗 讗讜转讜 讛诪讞讬讬讘 砖诇 砖讘讜注转 讘讟讜讬 讜诇讻谉 砖讘讜注转 讗谞讬 讬讜讚注 诇讱 注讚讜转 讗讬转讗 讘诇讗讜 讜讛谉. 讜诪讜讘谉 讚讘专讬 讘注讛"诪 "诇讗 讗讬讻驻转 诇谉 讜讻讜'" 讛讬讬谞讜 砖讗讬谉 讛驻专砖 讘讬谉 讛诪讞讬讬讘讬诐 讻讬 讙讜祝 讛诪讞讬讬讘 砖诇 砖讘讜注转 讛注讚讜转 讛讜讗 砖讘讜注转 讘讬讟讜讬 注爪诪讛.
砖讬讟转 讛专诪讘"谉 讘诪诇讞诪讜转 讛':
讝"诇 讚讻讬 讗诪专 讗讘讬讬 讚诇讬转讬讛 讘讗讬谞讬 讬讜讚注 诇讱 注讚讜转 诇讗 诪爪讬转 讗诪专转 诪砖讜诐 讚讻转讬讘 诇讗讞转 讚诪讛讛讜讗 诪砖诪注 讚讜讚讗讬 讗讬转讗 诇砖讘讜注转 讘讟讜讬 讘讗讬谞讬 讬讜讚注 诇讱 讗诇讗 砖砖转讬 砖讘讜注讜转 讛诇诇讜 讗讬谞讜 讞讬讬讘 讗诇讗 讗讞转 注诇 砖转讬讛谉 讜诇注讜诇诐 讗讬转讗 讜讻讜' 诇诪讬诪专讗 讚住讘专 讗讘讬讬 讗讬转讗 诇砖讘讜注讛 讘注讜诇诐 讻诇讜诪专 诇砖讘讜注转 讘讟讜讬 讘讻诇诇 讛注讚讜转 讗诇讗 砖讗讬谞讜 讞讬讬讘 讗诇讗 注诇 讗讞转 讗驻讬' 讘讘"讚 讜讻讜'. 讛专诪讘"谉 住讜讘专 砖诇讚注转 讗讘讬讬 讬砖 砖谞讬 诪讞讬讬讘讬诐 讘讻诇 砖讘讜注转 注讚讜转: 诪讞讬讬讘 诪讬讜讞讚 砖诇 砖讘讜注转 讛注讚讜转 讜诪讞讬讬讘 讘注诇诪讗 砖诇 砖讘讜注转 讘讟讜讬. 讙讝讛"讻 诇讗讞转 诪讞讚砖转 砖诪讘讬讗 专拽 拽专讘谉 讗讞讚 讘注讘讜专 砖谞讬 讛讞讬讜讘讬诐 讜拽专讘谉 讝讛 诪讻驻专 注诇 砖谞讬讛诐, 讜讘讛转讗诐 诇讻讱 砖讘讜注转 讗谞讬 讬讜讚注 诇讱 注讚讜转 讗讬转讗 讘诇讗讜 讜讛谉, 专讘讗, 诇注讜诪转讜, 住讜讘专 砖砖讘讜注转 讛注讚讜转 诪讛讜讛 讞讬讜讘 诪讬讜讞讚 讘诇讘讚 讜诇驻讬讻讱 砖讘讜注转 讗谞讬 讬讜讚注 诇讱 注讚讜转 诇讬转讗 讘诇讗讜 讜讛谉.
讜注诇讬谞讜 诇爪讬讬谉 砖讘谞讜讙注 诇砖讬讟转 专讘讗 拽讬讬诪转 诪讞诇讜拽转 讘讬谉 专砖"讬 讜讛专诪讘"谉 (注讬讬谉 诇讛诇谉). 讗诇讬讘讗 讚专砖"讬 讗祝 砖讘讜注转 驻住讜诇讬 注讚讜转 诪讜驻拽注转 诪讞讬讜讘 砖讘讜注转 讘讬讟讜讬. 讜讗讬诇讜 诇驻讬 讛专诪讘"谉 (讚讜"拽 讘诇砖讜谞讜 讘诪诇讞诪讜转) 砖讘讜注转 驻住讜诇讬 讛注讚讜转 砖讗讬谞谞讜 讬讜讚注讬谉 诇讱 注讚讜转 诪讞讬讬讘转 讘讘讬讟讜讬. 讛专诪讘"谉 诪住讻讬诐 诇专砖"讬 砖讛谞砖讘注 砖讘讜注转 砖讗讬谞讬 讬讜讚注 诇讱 注讚讜转 诪讞讜抓 诇讘"讚 驻讟讜专. 讜讘讞讬讚讜砖讬讜 讻' 讜讝"诇 讗讘诇 拽专讜讘 讜驻住讜诇 讜讻谉 讛讻讜驻专 讘讘"讚 讜讞讝专 讜谞砖讘注 讻讬讜谉 砖讗讬谞谉 专讗讜讬谉 诇讛注讬讚 讗讬谞谉 讘讻诇诇 注讚讜转 讜讞讬讬讘讬谉 讘讘讬讟讜讬 注讻"诇. 讘讬讗讜专 讚讘专讬讜 - 讘驻住讜诇讬 注讚讜转 诇讬讻讗 讗驻讬诇讜 诪注砖讛 砖讘讜注转 讛注讚讜转 砖讛专讬 讗讬谞诐 专讗讜讬诐 诇讛注讬讚 讜诇讻谉 讗讬谞谉 诪讜驻拽注讬谉 诪讞讬讜讘 砖讘讜注转 讘讬讟讜讬. 诪讗讬讚讱 讛谞砖讘注 讞讜抓 诇讘"讚 讛驻讟讜专 诪讞讬讜讘 砖讘讜注转 讛注讚讜转, 注讻"讝 砖讘讜注转讜 谞讞砖讘转 诇诪注砖讛 砖讘讜注转 讛注讚讜转 讜诇讻谉 诪讜驻拽注转 讛讬讗 诪讞讬讜讘 砖讘讜注转 讘讬讟讜讬.
砖讬讟转 专砖"讬: (讻讛: 讚"讛 住讘专 讗讬转讗 诇砖讘讜注讛 讘注讜诇诐) 讝"诇 讻诇讜诪专 讗讬转讗 诇砖诐 砖讘讜注转 讘讟讜讬 讘讗讬谞讬 讬讜讚注 诇讱 注讚讜转 讜讻讜' 讜谞"诪 讛讬讻讗 讚讗讬转讬讛 诇讘讬讟讜讬 讜诇讬转讬讛 诇注讚讜转 讻讙讜谉 讘驻住讜诇讬谉 诇注讚讜转 讗讜 砖诇讗 讘讘"讚 讚诇讬讻讗 诇诪讬驻讟专讬讛 诪诇讗讞转 诪讬讞讬讬讘 诪砖讜诐 讘讬讟讜讬 注讻"诇. 讗诇讬讘讗 讚专砖"讬 讘讬谉 诇讗讘讬讬 讘讬谉 诇专讘讗 讻砖诪爪讜讬 讛诪讞讬讬讘 讛诪讬讜讞讚 砖诇 砖讘讜注转 讛注讚讜转 讻讙讜谉 讘讻砖专讬诐 讜诇驻谞讬 讘"讚 诇讗 讞诇 讛诪讞讬讬讘 砖诇 砖讘讜注转 讘讟讜讬. 讛诪讞诇讜拽转 讘讬谞讬讛诐 诪爪讜诪爪诪转 讛讬讗 诇砖讘讜注转 讛驻住讜诇讬诐 讗讜 砖诇讗 讘讘"讚. 诇讚注转 讗讘讬讬 讘讗讜驻谞讬诐 讗诇讛 讞诇 讛讞讬讜讘 砖诇 砖讘讜注转 讘讟讜讬. 讗讜诇诐 诇专讘讗 讛注谞讬谉 砖诇 讗讬谞讬 讬讜讚注 诇讱 注讚讜转 诪讜驻拽注 诪砖讘讜注转 讘讟讜讬 讜讗祝 讘驻住讜诇讬诐 讜砖诇讗 讘讘"讚 诇讬讻讗 讞诇讜转 讞讬讜讘 砖诇 砖讘讜注转 讘讟讜讬. 注拽讘 讻讱 砖讘讜注转 讗谞讬 讬讜讚注 诇讱 注讚讜转 诇讬转讗 讘诇讗讜 讜讛谉 砖讻谉 讛谞砖讘注 讗讬谞讬 讬讜讚注 诇讱 注讚讜转 讗讬谞讜 讞讬讬讘 讘砖讘讜注转 讘讟讜讬 讘讻诇 讗讜驻谉. 讗讻谉 讗诇讬讘讗 讚讗讘讬讬 讗讬转讗 讘诇讗讜 讜讛谉 砖讛专讬 讞讬讜讘 讘讟讜讬 讞诇 讻砖谞砖讘注 诪讞讜抓 诇讘"讚 讗讜 讘驻住讜诇讬诐 砖讗讬谞讬 讬讜讚注 诇讱 注讚讜转. 诪驻专砖"讬 讻讗谉 注讜诇讛 讞讬讚讜砖 讙讚讜诇 - 砖"诇讗讜 讜讛谉" 转诇讜讬 讘诇砖讜谉 讛砖讘讜注讛 讘诇讘讚 讜诇讗 讘讗讜驻谉 讛诪讬讜讞讚 讘讜 谞砖讘注. 诪砖讜诐 讻讱 讻砖专 砖谞砖讘注 讘讘"讚 砖讗谞讬 讬讜讚注 诇讱 注讚讜转 讞讬讬讘 讻讬 讗讬转讗 讘"诇讗讜 讜讛谉" 讚讛讬讬谞讜 讘讗讜驻谉 砖讬砖讘注 诪讞讜抓 诇讘"讚 砖讗讬谞讬 讬讜讚注 诇讱 注讚讜转. 讜注"讝 讞讜诇拽讬诐 讘注讛"诪 讜讛专诪讘"谉 讻讬 诇讚注转诐 "诇讗讜 讜讛谉" 转诇讜讬 讘讗讜驻谉 讛诪讬讜讞讚 讘讜 谞砖讘注 讻讙讜谉 讻砖专 讘驻谞讬 讘"讚 讜诇讗讜 讚讜拽讗 讘诇砖讜谉 讛砖讘讜注讛.
讘专诐 砖讬讟转 专砖"讬 诪转讘讗专转 讘讗讜驻谉 讗讞专. 谞讬转谉 诇讜诪专 砖讗祝 诇专砖"讬 讘诪拽讜诐 砖讞诇 讞讬讜讘 砖讘讜注转 讛注讚讜转 讞诇讛 讗祝 讞诇讜转 砖诇 砖讘讜注转 讘讬讟讜讬. (讜诇讗 讻谞"诇 砖住讜讘专 砖讘诪拽讜诐 砖砖讘讜注转 讛注讚讜转 讞诇讛 诪讜驻拽注转 砖讘讜注转 讘讬讟讜讬) 讗讱 专砖"讬 讬驻专砖 讙讝讛"讻 诇讗讞转 讜诇讗 诇砖转讬诐 诪诪注讟转 砖讗讬谉 砖讘讜注转 讘讬讟讜讬 诪讞讬讬讘转 拽专讘谉 讘诪拽讜诐 砖砖讘讜注转 讛注讚讜转 诪讞讬讬讘转讜. 诇驻讬 讙讬砖讛 讝讜, 讬讜讚讛 讛专诪讘"谉 诇专砖"讬 砖砖讘讜注转 讘讬讟讜讬 讞诇讛 讘讬讞讚 注诐 砖讘讜注转 讛注讚讜转 讗诇讗 砖诇讚注转讜, 讘讗 讛拽专讘谉 诇讻驻专 注诇 砖转讬讛谉 - 讜讝讛 讘谞讬讙讜讚 诇讚注转 专砖"讬 砖讛拽专讘谉 讘讗 专拽 注诇 砖讘讜注转 讛注讚讜转 讜诇讗 注诇 砖讘讜注转 讛讘讬讟讜讬. 诇讗讜专 讘讬讗讜专 讝讛 讛诪讞诇讜拽转 讘谞讜讙注 诇诇讗讜 讜讛谉 讛讬讗 讻讬 诇讛专诪讘"谉 讚讬谉 诇讗讜 讜讛谉 讚讜专砖 讞讬讜讘 拽专讘谉 讘驻讜注诇, 讜诪砖讜诐 讻讱 讗诇讬讘讗 讚讗讘讬讬 砖讘讜注转 砖讗讬谞讬 讬讜讚注 诇讱 注讚讜转 诪讛讜讛 诇讗讜 诇砖讘讜注转 砖讗谞讬 讬讜讚注 诇讱 注讚讜转 讻讬 讛拽专讘谉 讘砖讘讜注转 砖讗讬谞讬 讬讜讚注 诇讱 注讚讜转 注诇 砖转讬讛谉 讘讗 - 讘讬谉 注诇 砖讘讜注转 讛注讚讜转 讜讘讬谉 注诇 砖讘讜注转 讛讘讬讟讜讬. 讜讗讬诇讜 专砖"讬 住讜讘专 砖讞诇讜转 讚讬谉 砖讘讜注转 讘讬讟讜讬 诪讜注讬诇讛 诇诇讗讜 讜讛谉 讗祝 讘诇讬 讞讬讜讘 拽专讘谉 砖讘讜注讛 讘驻讜注诇. 讜讛拽专讘谉 注拽讘 砖讘讜注转 讛注讚讜转 诇讘讚讛 讘讗 讜诇讗 诪讞诪转 讞诇讜转 砖讘讜注转 讘讬讟讜讬.59
驻住拽 讛专诪讘"诐 (驻"讟 诪讛诇' 砖讘讜注讜转 讛诇' 讬"讚, 讬"讞) 讝"诇 讻诇 诪拽讜诐 砖讗诪专谞讜 驻讟讜专 驻讟讜专 诪砖讘讜注转 讛注讚讜转 讗讘诇 讞讬讬讘 讘砖讘讜注转 讘讬讟讜讬 讜讛讜讗 砖谞砖讘注 讗讜 砖注谞讛 讗诪谉 讗诐 讛砖讘讬注讜 讗讞专 砖讛专讬 谞砖讘注 注诇 砖拽专. 讗讘诇 讛诪讞讜讬讬讘 讘砖讘讜注转 讛注讚讜转 讗注"驻 砖讛讜讗 谞砖讘注 注诇 砖拽专 讜讗注"驻 砖讛讜讗 诪讝讬讚 讗讬谞讜 讞讬讬讘 诪砖讜诐 砖讘讜注转 讘讬讟讜讬 讗诇讗 诪砖讜诐 砖讘讜注转 讛注讚讜转 讘诇讘讚. 砖讛专讬 讛讻转讜讘 讛讜爪讬讗 砖讘讜注转 讛注讚讜转 诪讻诇诇 砖讘讜注转 讘讬讟讜讬 诇讞讬讬讘 讛诪讝讬讚 讘讛 讻砖讜讙讙 讘拽专讘谉 讗讘诇 诇讗 讘诪诇拽讜转, 砖谞讗诪专 诇讗讞转 诪讗诇讛 讘诪讬谉 讗讞讚 诪诪讬谞讬 砖讘讜注讜转 讗转讛 诪讞讬讬讘 讛谞砖讘注 讜讗讬 讗转讛 诪讞讬讬讘讜 讘砖谞讬 诪讬谞讬谉 注讚 砖讬讛讬讛 讞讬讬讘 讘讚讬谉 砖讘讜注转 讛注讚讜转 讜讘讚讬谉 砖讘讜注转 讘讬讟讜讬 讻讜' 讛谞砖讘注 诇讞讘讬专讜 砖讛讜讗 讬讜讚注 诇讜 注讚讜转 讜谞诪爪讗 砖讗讬谞讜 讬讜讚注 诇讜 注讚讜转 讛专讬 讝讛 驻讟讜专 讜讗讬谉 讻讗谉 诇讗 砖讘讜注转 讛注讚讜转 讜诇讗 砖讘讜注转 讘讬讟讜讬 诪驻谞讬 砖砖讘讜注转 讘讬讟讜讬 讗讬谞讛 讗诇讗 讘讚讘专 砖讬砖 讘讜 诇讗讜 讜讛谉, 讜讗诐 讬讗诪专 砖讘讜注讛 砖讗讬谞讬 讬讜讚注 诇讱 注讚讜转 讗讬谉 讝讛 砖讘讜注转 讘讬讟讜讬 讗诇讗 砖讘讜注转 讛注讚讜转 讛讜讗讬诇 讜诇讗讜 讝讛 砖讬砖 讘讛 讗讬谞讛 砖讘讜注转 讘讬讟讜讬 讻讱 讛谉 砖讘讛 砖讛讜讗 讛谞砖讘注 砖讬讜讚注 诇讜 注讚讜转 讗讬谞讜 砖讘讜注转 讘讬讟讜讬 注讻"诇. 讜讘讻住祝 诪砖谞讛 (砖诐 讛诇' 讬"讞) 转诪讛 注诇 讛驻住拽 砖诇讜 讻讬 "专讘谞讜 讻诪讝讻讬 砖讟专讗 诇讘讬 转专讬". (注"砖 讜注讬' 讘诇讞诐 诪砖谞讛 诇讛诇讻讛 讬"讚). 讜谞专讗讛 砖讛专诪讘"诐 驻讜住拽 讻专讘讗 讜诇讗 讻讗讘讬讬. 讛专诪讘"诐 住讜讘专 砖诇砖讬讟转 专讘讗 讻砖讬砖 讞讬讜讘 砖讘讜注转 讛注讚讜转 讻讙讜谉 讘讻砖专讬诐 讜诇驻谞讬 讘"讚 驻拽注 讛讞讬讜讘 砖诇 砖讘讜注转 讘讬讟讜讬. 讗诪谞诐 讻砖讗讬谉 讞诇讜转 讞讬讜讘 砖讘讜注转 讛注讚讜转 讻讙讜谉 讘驻住讜诇讬诐 讜诪讞讜抓 诇讘"讚 讞诇 讛讞讬讜讘 砖诇 砖讘讜注转 讘讬讟讜讬. 讜讗讬诇讜 诇驻讬 讗讘讬讬 诪讛讜讛 砖讘讜注转 讛注讚讜转 讗讜转讜 讞讬讜讘 讘注爪诐 砖诇 讘讬讟讜讬 讘讻诇 讗讜驻谉 讗祝 讘讻砖专讬诐 讜诇驻谞讬 讘"讚 (讗诇讗 注诐 讚讬谞讬诐 诪讬讜讞讚讬诐) 讜讻谞"诇 讗诇讬讘讗 讚讘注讛"诪.
讛专诪讘"诐 诪讘讬讗 砖诪谉 讛讻转讜讘 诇讗讞转 诪讗诇讛 讗谞讜 诇诪讚讬诐 砖讛诪讝讬讚 讘砖讘讜注转 讛注讚讜转 驻讟讜专 诪诪诇拽讜转 讜讞讬讬讘 讘拽专讘谉 讻诪讜 讛砖讜讙讙 讘讛, 砖讛砖讜讙讙 讞讬讬讘 讘讗讞转 讜诇讗 讘砖转讬诐. 诪讻讗谉 诪讜讻讞 砖驻住拽 讛专诪讘"诐 讻专讘讗, 砖讻谉 诪讚讬谉 砖诪讘讬讗讬谉 拽专讘谉 讗' 讘砖讜讙讙 诇讬讻讗 讛讻专讞 砖砖讘讜注转 讘讬讟讜讬 诪讜驻拽注转 讻讬 讬转讻谉 砖讛拽专讘谉 讛讗' 讘讗 注诇 砖谞讬 讛诪讞讬讬讘讬诐 砖诇 注讚讜转 讜讘讬讟讜讬 讘讬讞讚 (讜讻专诪讘"谉). 讗诇讬讘讗 讚专讘讗, 诇注讜诪转 讝讛, 讙讝讛"讻 讚"诇讗讞转" 诪诇诪讚转 砖讗讬谉 诇讜拽讬谉 讘诪讝讬讚, 讜诇诪讛 讗讬谞讜 诇讜拽讛, 讗讬驻讜讗, 诪砖讜诐 讘讬讟讜讬 讜注"讻 砖讗讬谞讛 砖讘讜注转 讘讬讟讜讬 讻诇诇, 讜注拽讘 讻讱 讛诪讝讬讚 讘砖讘讜注转 讛注讚讜转 驻讟讜专 诪诪诇拽讜转 讜讞讬讬讘 讚讜拽讗 讘拽专讘谉.
讜讛谞讛 讛转讜住' 诇拽诪谉 (诇讝. 讚"讛 讛讝讬讚 讘砖讘讜注转 讛驻拽讚讜谉 诪讛讜) 砖讜讗诇讬诐 诇诪讛 讚谞讛 讛讙诪专讗 (砖诐) 讘谞讜讙注 诇讛讝讬讚 讘砖讘讜注转 讛驻拽讚讜谉 讜讛转专讜 讘讜 讗诐 诇讜拽讛 讜诇讗 讘砖讘讜注转 讛注讚讜转, 注讬讬"砖. 讗诪谞诐 诇驻讬 讛专诪讘"诐 讛讟注诐 讛讜讗 砖讘砖讘讜注转 讛注讚讜转 讬砖 诇驻讬 专讘讗 讜讗诇讬讘讗 讚讛诇讻转讗 诪讬注讜讟 诪讬讜讞讚 "诇讗讞转" 诇驻讟讜专 诪诪诇拽讜转.
讚专讱 讗讙讘, 诪讛专讗讜讬 诇注讬讬谉, 诇驻讬 讗讜转诐 专讗砖讜谞讬诐 讛住讜讘专讬诐 砖诇讗讘讬讬 讘讻诇 砖讘讜注转 讛注讚讜转 讬砖 讙诐 讞诇讜转 砖讘讜注转 讘讬讟讜讬, 讛讗诐 讞诇讛 砖讘讜注转 讘讬讟讜讬 注诇 讛诪讜砖讘注 诪驻讬 讗讞专讬诐. 讜诪住转讘专 砖讬砖 讞诇讜转 砖讘讜注转 注讚讜转 讘诇讘讚 讜诇讗 砖诇 讘讬讟讜讬 砖讛专讬 诇讗 讛讜爪讬讗 砖讘讜注讛 诪驻讬讜 讗诇讗 砖诪讜砖讘注 诪驻讬 讗讞专讬诐. (讜注讬讬谉 诇诪注诇讛 讘砖讬注讜专讬诐)
讛专诪讘"诐 讘谞讬讙讜讚 诇专砖"讬 讛谞"诇, 驻讜住拽 砖"诇讗讜 讜讛谉" 转诇讜讬讬诐 讘讗讜驻谉 砖讘讜 谞砖讘注 讜诇讗 讘诇砖讜谉 讛砖讘讜注讛. 讘讛转讗诐 诇讻讱, 拽讜讘注 讛讜讗 砖讛谞砖讘注 诇驻谞讬 讘"讚 砖讗谞讬 讬讜讚注 诇讱 注讚讜转 驻讟讜专 讛讜讗讬诇 讜诇讬转讗 讘"诇讗讜 讜讛谉" 讻砖谞砖讘注 砖讗讬谞讬 讬讜讚注 讘讗讜驻谉 讝讛 诇驻谞讬 讘"讚. 讻讱 讗诇讬讘讗 讚专讘讗. 讜讗讬诇讜 诇驻讬 讗讘讬讬 讛谞砖讘注 讗谞讬 讬讜讚注 讘讘"讚 讞讬讬讘 砖讻谉 讗讬转讗 讘"诇讗讜 讜讛谉" 诪讗讞专 砖注爪诐 讛讞讬讜讘 砖诇 砖讘讜注转 讛注讚讜转 讘谞砖讘注 讗讬谞讬 讬讜讚注 诇讱 注讚讜转 讛讜讗 讛讞讬讜讘 砖诇 砖讘讜注转 讘讬讟讜讬 讜讻谞"诇 讗诇讬讘讗 讚讘注讛"诪.
讝

诇诪注诇讛 讛讜住讘专讜 讞讬诇讜拽讬 讚注讜转 讛专讗砖讜谞讬诐 讘讬住讜讚 讛诪讞讬讬讘 砖诇 砖讘讜注转 讛注讚讜转 - 讛讗诐 讛讜讗 诪讛讜讛 诪讞讬讬讘 讞讚砖 讗讜 砖讛讜讗 讗讜转讜 讛诪讞讬讬讘 砖诇 砖讘讜注转 讘讬讟讜讬. 讗讜转讛 讛讞拽讬专讛 谞讬转谞转 诇讛注诇讜转 讘谞讜讙注 诇砖讘讜注转 讛驻拽讚讜谉 - 讛讗诐 讛讜讗 诪讞讬讬讘 讞讚砖 讗讜"讚 诪讛讜讛 讗讜转讜 讛诪讞讬讬讘 砖诇 砖讘讜注转 讘讬讟讜讬 (注诐 讚讬谞讬诐 诪讬讜讞讚讬诐). 讚讜诪讛 砖讬砖 诇讛讜讻讬讞 砖砖讘讜注转 讛驻拽讚讜谉 诪讛讜讛 讞讬讜讘 诇注爪诪讜.
专讗讬讬讛 专讗砖讜谞讛: 讛诪砖拽专 讘砖讘讜注转 讛驻拽讚讜谉 诪讘讬讗 拽专讘谉 讗砖诐 讙讝讬诇讜转 讜诇讗 拽专讘谉 注讜诇讛 讜讬讜专讚 讻诪讜 讘砖讘讜注转 讘讬讟讜讬; 诪讜讻讞, 讗讬驻讜讗, 砖讞讬讜讘 讞讚砖 讛讜讗 讜诇讗 讗讜转讜 讛讞讬讜讘 砖诇 砖讘讜注转 讘讬讟讜讬. 专讗讬讬讛 砖谞讬讛 讬讜爪讗转 诪讚讘专讬 讛专诪讘"诐 讘驻"讗 诪讛诇' 砖讘讜注讜转 (讛诇"讞) 讜讝"诇 砖讘讜注转 讛驻拽讚讜谉 讻讬爪讚 讻诇 诪讬 砖讬砖 诪诪讜谉 讞讘讬专讜 讘讬讚讜 讜讻讜' 讜转讘注 诪诪谞讜 诪诪讜谉 砖讬砖 诇讜 讘讬讚讜 讜讻驻专 讘讜 讛专讬 讝讛 注讜讘专 讘诇讗 转注砖讛 砖谞讗诪专 诇讗 转讻讞砖讜 讝讜 讗讝讛专讛 诇讻驻讬专转 诪诪讜谉 讜讗讬谉 诇讜拽讬谉 注诇 诇讗讜 讝讛. 讜讗诐 谞砖讘注 诇讜 注诇 砖拽专 注诇 诪诪讜谉 砖讻驻专 讘讜 讛专讬 讝讛 注讜讘专 讘诇讗讜 讗讞专 讜注诇 讝讛 谞讗诪专 诇讗 转砖拽专讜 讗讬砖 讘注诪讬转讜 讝讜 讗讝讛专讛 诇讬砖讘注 注诇 讻驻讬专转 诪诪讜谉. 讜砖讘讜注讛 讝讜 讛讬讗 讛谞拽专讗转 砖讘讜注转 讛驻拽讚讜谉 注讻"诇. 讗诇讬讘讗 讚讛专诪讘"诐 拽讬讬诪讬诐 砖谞讬 诇讗讜讬诐 砖诇 讻驻讬专转 诪诪讜谉: 讗) 讻驻讬专转 诪诪讜谉 讘讘"讚 讘注诇诪讗 注诇讬讛 注讜讘专讬诐 讘"诇讗 转讻讞砖讜"; 讘) 讻驻讬专转 诪诪讜谉 讘讘"讚 注诐 砖讘讜注讛 砖注诇讬讛 注讜讘专讬诐 讘"诇讗 转砖拽专讜". 讛诇讗讜 砖诇 诇讗 转砖拽专讜 诪讛讜讛 讛讗讝讛专讛 讜讛诪讞讬讬讘 砖诇 砖讘讜注转 驻拽讚讜谉. 讜驻砖讜讟, 讗讬驻讜讗, 砖诇讚注转讜 诪讞讬讬讘 讞讚砖 讛讜讗 讜讗讬谞讜 讗讜转讜 讛诪讞讬讬讘 砖诇 砖讘讜注转 讘讬讟讜讬.
谞"诪 转讛讬讛 讻砖讗讞讚 谞砖讘注 砖讞讬讬讘 诇讞讘讬专讜 诪诪讜谉 讛讗诐 讛砖讘讜注讛 讗讬转讗 讘诇讗讜 讜讛谉 讻讬 讻砖谞砖讘注 砖讗讬谞讜 讞讬讬讘 诪诪讜谉 讛专讬 谞砖讘注 砖讘讜注转 讛驻拽讚讜谉 讜诇讗 砖讘讜注转 讘讬讟讜讬. 讜讝讛 转诇讜讬 讘讞拽讬专讛 讛谞"诇 讜讘讚讬讜谉 讘住讜讙讬讗 讚讗讘讬讬 讜专讘讗 讘谞讜讙注 诇砖讘讜注转 讛注讚讜转, 讜注讬讬谉 讘砖讬注讜专讬诐 诇诪注诇讛, 讜讚讜"拽.
砖诐. 专砖"讬 讚"讛 讗讜 砖讗诪专讜 诇讜. 讜讝"诇 讜讗诪专讜 讗诪谉 讞讬讬讘讬谉 讗讘诇 讗诐 砖转拽讜 讗讞专 讛砖讘讜注讛 讗讬谉 讻讗谉 拽讘诇转 砖讘讜注讛 注讻"诇. 讗诇讬讘讗 讚专砖"讬 砖转讬拽讛 讗讬谞讛 讻讻驻讬专讛 讜讗诐 砖转拽讜 讛注讚讬诐 讗讞专讬 讛讛砖讘注讛 驻讟讜专讬谉. 讜讻谉 讻转讘 诇拽诪谉 (诇讜. 讚"讛 讜讗诪专讛 讛讗砖讛 讗诪谉 讗诪谉) 讜讝"诇 诪讜砖讘注 诪驻讬 讗讞专讬诐 讗讬谉 讻讗谉 砖讛专讬 诇讗 讗诪专讛 讻诇讜诐 讗讞专 砖讘讜注讛 讜诇讗 讚诪讬讗 诇诪砖讘讬注谞讬 注诇讬讻诐 砖讛诐 讻讜驻专讬谉 讗讞专 砖讘讜注讛 讜注讜谞讬谉 注诇 讚讘专讬讜 讗讬谉 讗谞讜 讬讜讚注讬谉 诇讱 注讚讜转 注讻"诇. 诇专砖"讬 讚讜拽讗 讻驻讬专讛 讗讞专讬 讛砖讘注讛 诪讞讬讬讘转 讜诇讗 砖转讬拽讛. (讗诪谞诐 注讬讬谉 讘专砖"讬 讚祝 诇讗: 讚"讛 讛讜讗讬诇 讜讻讜' 砖诪住讜驻拽 讗诐 砖转讬拽讛 讚讬谞讛 讻讻驻讬专讛. 讜注讬讬谉 诇讛诇谉 讘砖讬注讜专讬诐 诇讚祝 诇讗: 诪讛 砖讛注诇讬谞讜 诇讬讬砖讘 讗转 讛住转讬专讛 砖讘驻专砖"讬).
讛专诪讘"诐 住讜讘专 讻专砖"讬 砖讚讜拽讗 讻驻讬专讛 诪讞讬讬讘转 讜诇讗 砖转讬拽讛, 讜讻驻讬 砖讻转讘 讘驻"讝 诪讛诇' 砖讘讜注讜转 (讛诇"讗) 讜讝"诇 讛转讜讘注 讞讘讬专讜 讘诪诪讜谉 砖讗诐 讛讜讚讛 讘讜 讬讛讬讛 讞讬讬讘 诇砖诇诐 讜讻驻专 讜谞砖讘注 讗讜 砖讛砖讘讬注讜 讛转讜讘注 讜讻驻专 讛专讬 讝讛 讛谞转讘注 讛讜讗 讞讬讬讘 讘砖讘讜注转 讛驻拽讚讜谉 讗注"驻 砖诇讗 注谞讛 讗诪谉 讜讻讜' 砖讻驻讬专转讜 讗讞专 砖讛砖讘讬注讜 讛转讜讘注 讻注谞讬讬转 讗诪谉 注讻"诇. 讗讬谉 讛谞转讘注 诪转讞讬讬讘 讗讗"讻 讻驻专 讗讞专 讛砖讘讜注讛 砖讻驻讬专转讜 讻注谞讬讬转 讗诪谉 讜诇讗 讘砖转拽.
讘专诐 讛专诪讘"谉 讘讞讬讚讜砖讬讜 诇砖讘讜注讜转 (诇讗:) 讚"讛 讗讜 砖讗诪专讜 诇讜 讜讻讜' 诪砖讬讙 注诇 专砖"讬 讜讝"诇 讜拽砖讛 诇讬 讗诐 讘砖注谞讜 讗讞"讻 讜拽讘诇讜 注诇讬讛诐 讛砖讘讜注讛 讗祝 讘讘讟讜讬 讻谉 讻讬讜谉 讚诪讜砖讘注 诪驻讬 注爪诪讜 诪拽专讬 砖讗讞讚 讛注讜谞讛 讗诪谉 讗讜 讛谉 讜讻讬讜爪讗 讘讜 讻诪讜爪讬讗 砖讘讜注讛 诪驻讬讜 讜讻讜' 注讻"诇. 讛专诪讘"谉 讗讬谞讜 诪拽讘诇 讗转 驻砖讟讜转 砖讬讟转 专砖"讬 讜讛专诪讘"诐 砖讛讻驻讬专讛 讻注谞讬讬转 讗诪谉. 讛谞讛 讚讬谉 讛诪讜砖讘注 诪驻讬 讗讞专讬诐 讞诇 讚讜拽讗 讘砖讘讛"注 讜驻拽讚讜谉 讜诇讗 讘砖讘讜注转 讘讬讟讜讬 讚注诇诪讗 讜讗讬诇讜 注谞讬讬转 讗诪谉 讞诇讛 讗祝 讘砖讘讜注转 讘讬讟讜讬 讚注诇诪讗. 讜注"讻 砖讛注讚讬诐 讘砖讘讛"注 讜讛谞转讘注 讘驻拽讚讜谉 讞讬讬讘讬诐 讗祝 讻砖诇讗 注谞讜 讗诪谉 讗讜 诇砖讜谉 砖诪砖诪注讜转讜 拽讘诇转 讛砖讘讜注讛, 讜讗驻讬诇讜 讻砖讛砖讘讬注诐 讘注诇 讻专讞诐. 讜诇讻谉 讞讬讬讘讬诐 讗祝 讘砖砖转拽讜, 讜讻转讘 讛专诪讘"谉 讜讝"诇 讜诇讬 谞专讗讛 讚诪讜砖讘注 诪驻讬 讗讞专讬诐 讗驻讬' 砖转拽讜 讜讻讜' 注讻"诇.
讜讛注诇讛 讛讙讗讜谉 专' 诪砖讛 讝爪"诇 讘砖讬讟转 专砖"讬 讜讛专诪讘"诐 砖讛诐 诪住讻讬诪讬诐 诇注爪诐 砖讬讟转 讛专诪讘"谉 砖诇转讜讘注 讬砖 讝讻讜转 诇讛砖讘讬注 讗转 讛谞转讘注讬诐 讘砖讘讜注讜转 讛注讚讜转 讜讛驻拽讚讜谉 讘注诇 讻专讞诐 讜讗祝 讘诇讬 拽讘诇转 讛讛砖讘注讛 诪爪讚 讛谞转讘注. 讗讱 讛诐 住讜讘专讬诐 砖注诇 讛谞转讘注 诇讻驻讜专 讗讞专讬 讛讛砖讘注讛 讜诇讗 诇砖转讜拽 砖讻谉 专拽 讻驻讬专讛 讗讞"讻 诪讗驻砖专转 讗转 讛砖讘讜注讛 诇讞讜诇. 讟注讜谉 爪讬专讜祝 讘讬谉 讛砖讘讜注讛 诇讻驻讬专讛 讻讚讬 诇讞讬讬讘 讗转 讛诪讜砖讘注 诪驻讬 讗讞专讬诐, 讜专拽 讻驻讬专讛 讗讞专讬 砖讘讜注讛 诪爪讟专驻转 诇砖讘讜注讛 讜诪讞讬讬讘转 讜诇讗 砖转讬拽讛 讗讞专讬 讛讛砖讘注讛. 讜诪讛 砖讛住讘讬专 讛专诪讘"诐 砖讛讻驻讬专讛 讻注谞讬讬转 讗诪谉 专"诇 砖讛讻驻讬专讛 诪爪讟专驻转 诇砖讘讜注讛 诇讞讬讬讘诐. 讛讻驻讬专讛 诪讻砖专转 讞诇讜转 讛讛砖讘注讛 讜讚讜诪讛 讗讬驻讜讗 诇讗诪谉 砖讙诐 讛讜讗 诪讻砖讬专 讞诇讜转 砖讘讜注讛. 讗讜诇诐 讗诪谉 讞诇 诪讚讬谉 讛诪讜砖讘注 诪驻讬 注爪诪讜 讜诪讜注讬诇 讗祝 讘砖讘讜注讜转 讘讬讟讜讬 讚注诇诪讗 讜讗讬诇讜 讻驻讬专讛 诪讜注诇转 讚讜拽讗 讘砖讘讜注讜转 讛注讚讜转 讜讛驻拽讚讜谉 砖讬砖 讘讛谉 讚讬谉 诪讜砖讘注 诪驻讬 讗讞专讬诐 讘注"讻 讜砖讬砖 讘讛谉 讞诇讜转 讚讬谉 讻驻讬专讛.
讜讛讜住讬祝 讛讙专"诪 讝爪"诇 诇讚讜谉 讘诇砖讜谉 讛诪砖谞讬讜转 讘驻专拽 砖讘讜注转 讛注讚讜转 砖讘诪讜砖讘注 诪驻讬 注爪诪讜 谞讜住讞转 讛砖讘讜注讛 讛讬讗 砖讗讬谉 讗谞讜 讬讜讚注讬谉 诇讱 注讚讜转, 讜讘诪讜砖讘注 诪驻讬 讗讞专讬诐, 诇注讜诪转 讝讗转, 讛谞讜住讞讗 讛讬讗 诪砖讘讬注讱 讗谞讬 讗诐 诇讗 转讘讜讗讜 讜转注讬讚讜谞讬 (诇讙.), 讻诇讜诪专 砖讛讛砖讘注讛 诪驻讬 讗讞专讬诐 讛讬讗 诇讛讘讗 讜讞诇讛 诇讞讬讬讘 讗转 讛讙讘专讗 诇注砖讜转 驻注讜诇讛 讜讗讬诇讜 讘诪讜砖讘注 诪驻讬 注爪诪讜 讛砖讘讜注讛 讛讬讗 诇砖注讘专. 谞专讗讛 讗讬驻讜讗, 砖讗讬谉 讘讬讚 讛转讜讘注 诇讛砖讘讬注 讗转 讛谞转讘注 讘砖讘讜注讛 诇砖注讘专 讻讬 砖讜专砖 讛讚讬谉 砖诇 砖讘讜注讛 诇砖注讘专 讛讜讗 讗诪讬转转 讗讜 砖拽专 讛砖讘讜注讛 讘注转 讛讛驻诇讗讛 讜讗讬谉 诇转讜讘注 讘注诇讜转 诇转讘讜注 砖讘讜注讛 讻讝讜 诪讛注讚讬诐. 讝讻讜转 转讘讬注转讜 诪讜讙讘诇转 诇讞讬讬讘 讗转 讛注讚讬诐 讘驻注讜诇讛 诇讛讘讗 砖讬讘讜讗讜 诇讘"讚 讜讬注讬讚讜 诇讟讜讘转讜, 讜讻谉 讘砖讘讜注转 讛驻拽讚讜谉 砖讬驻专注 诇讜 讞讜讘讜 讗讜 砖讬讞讝讬专 诇讜 驻拽讚讜谞讜 讜讛讜讗 驻注讜诇讛 诇讛讘讗. 讘讻讱 诪讜住讘专 讚讬谉 讛讻驻讬专讛 讗讞专讬 讛讛砖讘注讛 讻讬 讗讝 讻讜驻专 讛谞转讘注 讘讞讬讜讘讬诐 砖讞诇讜 注诇讬讜 诪讞诪转 讛砖讘讜注讛. 诪讗讬讚讱 讗诐 讻驻专 诇驻谞讬 讛砖讘讜注讛 讛专讬 诇讗 讻驻专 讘讞讬讜讘讬 砖讘讜注讛 讻讬 讗诐 注诇 讛注讘专, 讜讻驻讬专转 砖拽专 讗讬谞讛 诪住驻讬拽讛 诇讞讬讬讘讜 讘砖讘讜注转 讛注讚讜转 讗讜 驻拽讚讜谉 注"讬 讛砖讘注转 讗讞专讬诐.60
讘

讛专诪讘"谉 驻讬专砖 讗转 专砖"讬 讗讞专转 诪讛讙专"诪 讝爪"诇 讜讝"诇 讜讬"诇 讗讬谉 讗谞讜 讬讜讚注讬谉 诇讱 注讚讜转 诇讗讜 讻诪拽讘诇 砖讘讜注讛 讛讜讗 讜诇讗 讻讗讜诪专 讗讬谞讬 诪拽讘诇 讚讗诪讬 讜讞讬讬讘, 讗讘诇 砖讜转拽 讻讗讜诪专 讗讬谞讬 诪拽讘诇 讚讗诪讬 注讻"诇. 讛专诪讘"谉 诪讘讗专 砖讛谞转讘注 砖砖转拽 诪住专讘 诇砖讘讜注讛 讜讻讗讬诇讜 讗讜诪专 讗讬谞讬 诪拽讘诇 讗讜转讛 讚诪讬. 诇驻讬讻讱 驻讟讜专 讛讜讗 砖讗讬谉 砖讘讜注讛 讞诇讛 注诇讬讜 讘注诇 讻专讞讜 - 讜讗驻讬诇讜 讘砖讘讜注讜转 讛注讚讜转 讜讛驻拽讚讜谉.61 讗讱 讻砖讻驻专 讗讬谞讜 诪住专讘 诇砖讘讜注讛 讜诇讻谉 讞讬讬讘 讻讬 讗讬谉 讛讛砖讘注讛 讘注诇 讻专讞讜, 讜讗祝 讘砖讘讛"注 讜讘砖讘讛"驻 讗讬谉 砖讘讜注讛 讞诇讛 讘注"讻. 砖讘讛"注 讜砖讘讛"驻 砖讜谞讜转 讗讬驻讜讗 诪砖讘讜注转 讘讬讟讜讬 讻讬 讘砖讘讜注转 讘讬讟讜讬 讛讙讘专讗 爪专讬讱 诇注谞讜转 讗诪谉 讻讚讬 诇拽讘诇 注诇 注爪诪讜 讗转 讛砖讘讜注讛, 讜讘砖讘讛"注 讜讘砖讘讛"驻, 诇注讜诪转 讝讗转, 讗祝 讗诐 讛诪讜砖讘注 讗讬谞讜 诪拽讘诇 讜讗讬谞讜 诪住专讘 诇砖讘讜注讛 讻诇 讝诪谉 砖讗讬谞讛 讘注"讻, 讞诇讛 讛砖讘讜注讛. 诪砖讜诐 讻讱 讛讻讜驻专 诇讛砖讘注转 砖讘讛"注 讜讘砖讘讛"驻 讞讬讬讘 讜讗讬诇讜 讛砖讜转拽 砖诪住专讘 诇讛砖讘注讛 驻讟讜专, 讜讛讜讗 讞讬讚讜砖 注爪讜诐.
砖诐. 专砖"讬 讚"讛 讛讜讗讬诇 讜讻讜'. 讝"诇 讗讬诇讜 讻驻专讜 讘专讗砖讜谞讛 讛讜讗讬诇 讜讘讘"讚 讛诐 砖讜讘 诇讗 讛讬讜 专讗讜讬谉 诇讛注讬讚 砖讻讘专 讛讙讬讚讜 讜讻讜' 讛诇讻讱 讗注"讙 讚诇讗 讻驻专讜 讗诇讗 诇讘住讜祝 讻诇 讛砖讘讜注讜转 讛讬讜 诇讘讟诇讛 讞讜抓 诪谉 讛专讗砖讜谞讛 砖讗诐 砖转讬拽转谉 讘专讗砖讜谞讛 讻驻讬专讛 讛讬讗 砖讜讘 讗讬谞谉 专讗讜讬谉 诇讛砖讘讬注谉 讜讗诐 讗讬谞讛 讻驻讬专讛 讛专讬 诪讜砖讘注讬谉 讜注讜诪讚讬谉 讜诪讛 讝讛 砖讘讜注讛 注诇 砖讘讜注讛 讜注诇 讻专讞讱 讻讬 讻转讘 诇讗讞转 诇讞讬讬讘 注诇 讻诇 讗讞转 讜讗讞转 讗砖讘讜注讛 讞讜抓 诇讘"讚 讜讻驻专讜 讘讘"讚 讻转讘 讚砖讘讜注讜转 讚讞讜抓 诇讘"讚 讜讻讜' 诇讗 讬爪讗讜 诇讘讟诇讛 讜专讗讜讬讜转 诇讞诇拽 砖讛专讬 讗驻讬' 讻驻专讜 砖诐 讘专讗砖讜谞讛 讛讬讛 专讗讜讬 诇讞讝讜专 讜诇讛砖讘讬注谉 注讻"诇. 讻讘专 注诪讚谞讜 注诇 讛拽讜砖讬 讘专砖"讬 砖诇讻讗讜专讛 住讜转专 讚讘专讬讜 讻讬 诇注讬诇 (讘讚"讛 讗讜 砖讗诪专讜) 讻' 砖砖转讬拽讛 诇讗讜 讻讻驻讬专讛 讜讻讗谉 讻讗讬诇讜 诪住讜驻拽 讘讚讘专.
讜讛谞讛 讬砖 诇讞拽讜专 讘讚讬谉 讛诪砖谞讛 砖讻砖讛砖讘讬注谉 讞诪砖 驻注诪讬诐 讞讜抓 诇讘"讚 讜讘讗讜 诇讘"讚 讜讻驻专讜 砖讞讬讬讘讬谉 注诇 讻诇 讗讞转 讜讗讞转, 讛讗诐 讞讬讬讘讬谉 讞诪砖 讞讟讗讜转 诪驻谞讬 讛讞诪砖 砖讘讜注讜转 讘注爪诪谉 讗讜"讚 讛讻驻讬专讛 讛讗讞转 谞讞砖讘转 诇讘住讜祝 讻讗讬诇讜 讻驻专讜 讞诪砖 讻驻讬专讜转 谞驻专讚讜转. 讜谞专讗讛 砖讝讛讜 住驻拽讜 砖诇 专砖"讬 - 砖讛专讬 诪讚讜讘专 讘专砖"讬 讘讗讜驻谉 砖讛砖讘讬注谉 讞诪砖 驻注诪讬诐 讘讘"讚 讜讻驻专讜 讘住讜祝, 讜诇驻讬讻讱 讘讬讗专 专砖"讬 砖讗诐 讛讚讬谉 讚讞讬讬讘讬谉 讞诪砖 讻砖讛砖讘讬注谉 讞讜抓 诇讘"讚 讛讜讗 诪讞诪转 砖讛讻驻讬专讛 讛讗讞转 诇讘住讜祝 讛讜驻讻转 诇诪驻专注 诇讞诪砖 讻驻讬专讜转, 讘讝讛 讗讬 讗驻砖专 诇讜诪专 砖谞砖讘注讜 讘驻谞讬 讘"讚 砖讻谉 讛砖转讬拽讛 讗讞专讬 讛砖讘讜注讛 讛专讗砖讜谞讛 讛讜驻讻转 诇诪驻专注 诇讛讞砖讘 讻讻驻讬专讛 讜讻讬讜谉 砖讛讙讬讚讜 砖讜讘 讗讬谞诐 讞讜讝专讬诐 讜诪讙讬讚讬诐 讜驻讟讜专讬诐 注诇 砖讗专 讛砖讘讜注讜转. 诪讗讬讚讱, 讗诐 谞讗诪专 砖讗讬谉 讻讗谉 讞诪砖 讻驻讬专讜转 讗诇讗 砖讞诪砖 砖讘讜注讜转 诪讞讬讬讘讜转 注"讬 讻驻讬专讛 讗讞转 讗诐 讛砖讘讬注谉 讛' 驻注诪讬诐 讘驻谞讬 讘"讚 讛讚讬谉 讛讜讗 砖驻讟讜专讬诐. 专拽 讞讜抓 诇讘"讚 谞讬转谉 诇讞诇拽 讗转 讛砖讘讜注讜转 砖讬讞讬讬讘讜 讛专讘讛 讞讟讗讜转. 讘专诐 讻砖讛砖讘讬注谉 讛' 驻注诪讬诐 讘驻谞讬 讘"讚 讗讬谉 讛砖讘讜注讜转 谞讬转谞讜转 诇讞讬诇讜拽. 讻讬 讗讬诇讜 讻驻专讜 讗讞专讬 讛专讗砖讜谞讛 讛专讬 诇讗 讛讬讛 诪拽讜诐 诇讛砖讘讬注谉 注讜讚 驻注诪讬诐, 讜诇讻谉 讗讬谉 讛砖讘讜注讜转 诪转讞诇拽讜转 讜讻砖讘讜注讛 讗讞转 讛谉 讜诪讞讬讬讘讜转 专拽 讞讟讗转 讗讞转 讜讻驻讬 砖讘讬讗专 专砖"讬 讘驻谞讬诐.
讘讻讱 诪转讬讬砖讘 讛拽讜砖讬 砖讛注诇讬谞讜 讘专砖"讬 砖讛专讬 诇注讬诇 诪讬讬专讬 讘砖转讬拽讛 讙专讬讚讗 讘诇讬 讻驻讬专讛 诇讘住讜祝 讜注诇 讝讛 讻转讘 专砖"讬 砖讛讜讗 驻讟讜专, 讜讗讬诇讜 讻讗谉 诪讚讘专 专砖"讬 讘砖转讬拽讛 讜讻驻讬专讛 诇讘住讜祝 讜诇驻讬讻讱 诪住讜驻拽 讘讚讬谉 讜讻谞"诇.
讘专诐 注讚讬讬谉 注诇讬谞讜 诇讛转讘讜谞谉 诇驻"诪 砖讘讬讗专谞讜 讗诇讬讘讗 讚专砖"讬 砖讛讻驻讬专讛 诇讘住讜祝 讛讜驻讻转 讗转 讛砖转讬拽讛 讛专讗砖讜谞讛 诇讻驻讬专讛 讜砖讜讘 讗讬谞谉 专讗讜讬谉 诇讛砖讘讬注谉, 砖讛专讬 讘诪爪讬讗讜转 讘砖注转 诪注砖讛 讛讬讜 讬讻讜诇讬诐 讗讬驻讜讗 诇讞讝讜专 诇讛讜讚讜转 讜诇讛注讬讚 注讚 砖讻驻专讜 诇讘住讜祝 讜讘讻谉 诇诪讛 诇讗 讬转讞讬讬讘讜 讞诪砖 注诇 砖讻驻专讜 讘注讚讜转谉 讞诪砖 驻注诪讬诐.
讜谞专讗讛 砖专砖"讬 住讜讘专 砖讻驻讬专讛 讛诪讞讬讬讘转 讞诇讛 诪讚讬谉 讛讙讚转 注讚讜转 砖诪注讬讚讬诐 砖讗讬谞诐 讬讜讚注讬诐 注讚讜转. 讜住讜讘专 专砖"讬 砖讗"讗 诇讛讬讜转 砖转讬 讛讙讚讜转 注讚讜转 注诇 讗讜转讜 住讬驻讜专 讛诪注砖讛 诪讗讜转诐 讛注讚讬诐. 讜诪砖讜诐 讻讱 诪讗讞专 砖讛砖转讬拽讛 讛专讗砖讜谞讛 诪讛讜讜讛 诇诪驻专注 讛讙讚转 注讚讜转 讗讬谉 诇讞讬讬讘诐 注诇 讛砖转讬拽讜转 讛讗讞专讜谞讜转 讻讬 讚讜拽讗 讛砖转讬拽讛 讛专讗砖讜谞讛 诪讛讜讜讛 讞诇讜转 讻驻讬专讛 注诐 讚讬谉 讜砖诐 砖诇 讛讙讚转 注讚讜转 讜讗讬诇讜 讛砖转讬拽讜转 讛讗讞专讜谞讜转 讻驻讬专讜转 讘注诇诪讗 讛谉, 讗诪谞诐 讗讬谞谉 讻驻讬专讜转 砖讬砖 讘讛谉 讛讙讚转 注讚讜转, 讜诇讻谉 讗讬谞谉 诪讞讬讬讘讜转, 讜讚讜"拽 讛讬讟讘.
注讬讬谉 讘专"谉 (讘专讬"祝 讚驻讜住 讜讜讬诇谞讗 讚祝 讬"讚: 讚"讛 讗"专 砖诪注讜谉) 砖讞讜诇拽 讜住讜讘专 砖讗诪讬专转 "讗讬谉 讗谞讜 讬讜讚注讬诐" 讗讬谞讛 讞诇讜转 讚讬谉 砖诇 讛讙讚转 注讚讜转 讜砖诇讗 讻专砖"讬 讛住讜讘专 砖诪讛讜讛 讛讙讚转 注讚讜转. 讜讬诇"注 讗诇讬讘讗 讚专砖"讬 讛住讜讘专 砖诪讛讜讜讛 讗诪讬专转 "讗讬谉 讗谞讜 讬讜讚注讬诐" 讛讙讚转 注讚讜转 讛讬讗讱 诪拽讬讬诪讬谉 讘讛 讗转 讛讚讬谉 砖诇 讚专讬砖讛 讜讞拽讬专讛 - 讜讻讬 注诇 讗讬讝讛 讝诪谉 讗驻砖专 诇讚专砖诐 讜诇讞拽专诐. 讜注讜讚 爪"注 讗诇讬讘讗 讚专砖"讬 讛讗诐 注讚讬诐 砖讬讜讚注讬诐 注讚讜转 讜砖讛注讬讚讜 诇砖拽专 "讗讬谉 讗谞讜 讬讜讚注讬诐 诇讱 注讚讜转" 注讜讘专讬诐 讘诇讗讜 讚诇讗 转注谞讛 诪讗讞专 砖讗讬谞诐 诪注讬讚讬诐 诇讞讬讬讘 讗讜 诇驻讟讜专 讗诇讗 讻讚讬 诇讛砖诪讟 诪注讚讜转诐, 讜爪"注.
砖诐. 讙诪'. 讗诪专 砖诪讜讗诇 专讗讜讛讜 砖专抓 讗讞专讬讛谉 讗诪专讜 诇讜 讜讻讜'. 讬砖 诇讛住转驻拽 讗诐 诪讚讜讘专 讻讗谉 讘讗讜诪讚谞讗 讚诪讜讻讞 讙诪讜专 砖专讜爪讛 诇转讜讘注诐 诇讛注讬讚 讗诇讗 砖诇讗 讘讬讟讗 讗转 转讘讬注转讜 讘驻讬讜 讗讜 砖诇讗 讛讬转讛 讗讜诪讚谞讗 讘注转 砖专抓 讗讞专讬讛谉 讗讱 诇讗讞"讻 讛讜讘专专 诇诪驻专注 砖专抓 讗讞专讬讛谉 讻讚讬 诇转讜讘注谉 讜专拽 讘讗讜驻谉 讻讝讛 讗讬谞讜 诪讜注讬诇. 讜注讬讬谉 讘转讜住' 讙讬讟讬谉 (诇讘. 讚"讛 诪讛讜 讜讻讜') 讘谞讜讙注 诇讙讬诇讜讬 讚注转 讘讙讬讟讬谉, 讜讗讻诪"诇.
砖诐. 讙诪'. 砖讬诇讞 讘讬讚 注讘讚讜. 驻砖讟讜转 讛讙诪专讗 诪讜专讛 砖讘讛转讗诐 诇讚专砖转讜 砖诇 专"讗 (诇拽诪谉 诇讛.) 讗诐 诇讜 诇讗 讬讙讬讚 讜谞砖讗 注讜谞讜 讜讗诐 诇讗讞专 诇讗 讬讙讬讚 驻讟讜专, 驻住讜诇 讛砖诇讬讞 诇砖讘讜注转 讛注讚讜转. (讜讛专讬 注讘讚 讘专 砖诇讬讞讜转 讛讜讗 讘讻讛转"讻 讞讜抓 诪讘讙讬讟讬谉 讜讘拽讬讚讜砖讬谉 讜注讻"讝 驻住讜诇 诇转讘讬注转 砖讘讜讛"注) 讜讻谉 诪讘讜讗专 诇拽诪谉 讘讙诪专讗 (诇讙:) 砖讚讜拽讗 讘讘讗 讘讛专砖讗讛 讬讻讜诇 讗讞专 诇转讘讜注 砖讘讛"注, 讜讘转讜住' 砖诐 讚"讛 讘讘讗 讘讛专砖讗讛 讻转讘讜 讜讝"诇 讗注"讙 讚驻住拽讬谞谉 讘诪专讜讘讛 讚砖诇讬讞 砖讜讬讛 讜转谞谉 砖讬诇讞 讘讬讚 讘谞讜 讘讬讚 注讘讚讜 驻讟讜专 讛讜讗 注讚讬祝 砖讬砖 诇讜 讻讞 诇讛讜爪讬讗 诪诪讜谉 讻诪讜 诇讘注诇讬诐 注爪诪谉 注讻"诇, 讝讗转 讗讜诪专转, 砖诇诪讜专砖讛 讬砖 讚讬谉 讘注诇讬诐 讜讗讬谞讜 砖诇讬讞 讘注诇诪讗, 讗讘诇 砖诇讬讞 砖讗讬谞讜 诪讜专砖讛 讗讬谞讜 讬讻讜诇 诇讛讬讜转 转讜讘注 讘砖讘讛"注. 讻"讝 讘砖讘讛"注, 讜讗讬诇讜 砖讘讛"驻 诪讞讬讬讘转 讘诇讬 转讘讬注讛 讻诇诇 讜讻讚讻转讬讘 讜讻讞砖 讘注诪讬转讜 讻诇 讚讛讜 (讙诪' 讚祝 诇讘.).
讘专诐 驻住拽讬 讛专诪讘"诐 诪专讗讬诐 砖讬砖 诇讜 讚专讱 讗讞专转 讘驻讬专讜砖 讛讙诪专讗. 讘驻"讟 诪讛诇' 砖讘讜注讜转 (讛诇"讜) 讻转讘 讜讝"诇 讗讬谉 讛注讚讬诐 讞讬讬讘讬谉 讘砖讘讛"注 注讚 砖讬讻驻专讜 讜讬砖讘注讜 讗讞专 转讘讬注转 讘注诇 讚讬谉 注爪诪讜 讗讜 砖诇讜讞讜 注讻"诇. 讜讘谞讜讙注 诇砖讘讛"驻 驻住拽 讘驻"讝 砖诐 (讛诇"讜) 讜讝"诇 讗讞讚 讛谞砖讘注 诇讘注诇 讛诪诪讜谉 注爪诪讜 讗讜 诇砖诇讜讞讜 讛讘讗 讘讛专砖讗转讜 砖砖诇讜讞讜 砖诇 讗讚诐 讻诪讜转讜 注讻"诇. 讜驻住拽讬讜 爪注"讙, 注讬' 砖诐 讘诇讞诐 诪砖谞讛.
诇讻讗讜专讛, 诪讘讞讬谉 讛专诪讘"诐 讘讬谉 砖讘讛"注 诇讘讬谉 砖讘讛"驻 讻讬 讘砖讘讛"注 诪讞讬讬讘 讗祝 讘砖诇讬讞讜转 驻砖讜讟讛 讜讗讬诇讜 讘砖讘讛"驻 讚讜专砖 砖讛砖诇讬讞 讬讛讬讛 诪讜专砖讛. 讜谞专讗讛 砖诇讚注转讜 砖讘讛"注 讝拽讜拽讛 诇诪注砖讛 转讘讬注讛 讘注诇诪讗 讜诇讻讱 诪讜注诇转 砖诇讬讞讜转 驻砖讜讟讛. 讗讜诇诐 砖讘讜讛"驻 讝拽讜拽讛 诇讙讝讬诇讛 讘驻谞讬 讛讘注诇讬诐 - 讻讬 讗祝 砖讗讬谉 爪讜专讱 诇转讘讬注讛 讘砖讘讛"驻 讘讻"讝 专拽 讗诐 讻讞砖 讘驻谞讬 讛讘注诇讬诐 讜谞砖讘注 讘驻谞讬讛诐 诪讛讜讜讛 讙讝讬诇讛, 讜讻驻讬 讛诪讘讜讗专 讘住驻专 砖诇 讛讙专"讞 讝爪"诇 (驻讟"讝 诪讗讬砖讜转 讛诇"讛) 砖讞讬讜讘 砖讘讜注转 讛驻拽讚讜谉 转诇讜讬 讘讞诇讜转 讚讬谉 讙讝讬诇讛, (讜注讬讬谉 讘诇讞诐 诪砖谞讛 砖讙"讻 驻讬' 砖诇专诪讘"诐 砖讘讛"驻 讝拽讜拽讛 诇砖讘讜注讛 讘驻谞讬讜, 讗讱 讗讬谞讜 诪讘讞讬谉 讻诪讜谞讜 讘讬谉 砖讘讜注转 讛注讚讜转 诇砖讘讜注转 讛驻拽讚讜谉) 讜讙讝讬诇讛 诪转讛讜讛 讚讜拽讗 讘砖讻驻专 讘驻谞讬 讘注诇讬诐. 讘讛转讗诐 诇讻讱 讚讜专砖 砖转讛讬讛 讛砖讘讜注讛 诇砖诇讬讞 诪讜专砖讛 砖讛讜讗 讻讘注诇讬诐 讜诇讗 诇砖诇讬讞 讘注诇诪讗 砖讗讬谞讜 讻讘注诇讬诐. 讘砖讘讛"注, 诇注讜诪转 讝讗转, 诪讜注诇转 砖诇讬讞讜转 驻砖讜讟讛 砖讛专讬 讗讬谉 讘讛 讞诇讜转 讙讝讬诇讛 讻讬 讗诐 转讘讬注讛 讘注诇诪讗 讜诇砖诐 讻讱 诪讜注讬诇 讚讬谉 砖诇讜讞讜 砖诇 讗讚诐 讻诪讜转讜. 讜讗祝 讛砖讘注转 砖讘讜注转 讛注讚讜转 注爪诪讛 讗讬谞讛 讝拽讜拽讛 诇砖诇讬讞 诪讜专砖讛 讻讬 讛转讘讬注讛 讗讬谞讛 转讘讬注转 诪诪讜谉 讗诇讗 转讘讬注转 注讚讜转, 专拽 讘转讘讬注转 诪诪讜谉 讬讻讜诇 讛谞转讘注 诇驻住讜诇 砖诇讬讞 讘注诇诪讗 讘讟注谞转 "诇讗讜 讘注诇 讚讘专讬诐 讚讬讚讬 讗转", 讗讘诇 注讚讬诐 讗讬谉 讬讻讜诇讬诐 诇讟注讜谉 讻讱 诪讗讞专 砖讗讬谞讜 转讜讘注诐 转讘讬注转 诪诪讜谉 讗诇讗 转讘讬注转 讛讙讚转 注讚讜转. 讜诇砖诐 转讘讬注转 注讚讜转 讗祝 砖诇讬讞讜转 讚注诇诪讗 诪讜注诇转 讘诇讬 讛专砖讗讛. (讜诪讛 砖诪讘讜讗专 讘讙诪' 砖讛注讘讚 驻住讜诇 讛讬讬谞讜 诪砖讜诐 砖诇讗 诪讬谞讛讜 砖诇讬讞 讗讱 砖诇讞 讗讜转讜 住转诐 讘诇讬 诪讬谞讜讬 砖诇讬讞讜转, 讜讘讛转讗诐 诇讻讱 讛砖诪讬讟 讛专诪讘"诐 讗转 讚讬谉 讛注讘讚 诪讛诇讻讜转讬讜 讻讬 诪讗讞专 砖讗讬谞讜 砖诇讬讞 讻诇诇 驻砖讜讟 砖讛讜讗 驻住讜诇, 讜注讬讬谉 讘诇"诪) 讗诪谞诐 讻讚讬 诇讛讞讬诇 讞诇讜转 讙讝讬诇讛 讝拽讜拽讛 砖讘讜讛"驻 诇讻驻讬专讛 诪讜诇 讘注诇 讚讬谉 讜讛讜讗 注"讬 讻驻讬专讛 讘驻谞讬 诪讜专砖讛 讜诇讗 诇砖诇讬讞 讘注诇诪讗. 讜讻砖讛专诪讘"诐 讛讜住讬祝 讘谞讜讙注 诇诪讜专砖讛 讘砖讘讜讛"驻 "砖砖诇讜讞讜 砖诇 讗讚诐 讻诪讜转讜" 谞转讻讜讬谉 诇讜诪专 砖讛诪讜专砖讛 诪爪讟专祝 注诐 诪砖诇讞讜 诇讛讬讜转 讛讘注诇讬诐 讜诇砖讜讜讬讬讛 讛讻驻讬专讛 讘驻谞讬讜 诇讙讝讬诇讛, 讻讬 讗祝 注诇 驻讬 砖讛诪讜专砖讛 注爪诪讜 谞讞砖讘 讻讘注诇讬诐 诇转讘讬注转 讘讬转 讚讬谉 注讻"讝 讘诇讬 诪砖诇讞讜 讗讬谞讜 谞讞砖讘 讻谞讙讝诇, 讜诇驻讬讻讱 专拽 讬讞讚 注诐 讛讘注诇讬诐 讛专讗砖讜谞讬诐 讛讜驻讻转 讛讻驻讬专讛 诇诪讜专砖讛 诇讛讬讜转 讙讝讬诇讛, 讜讚讜"拽 讛讬讟讘.
讜讛谞讛 讛专诪讘"诐 讻转讘 讘专讬砖 讛诇' 注讚讜转 (驻"讗 讛诇"讗) 讜讝"诇 讛注讚 诪爪讜讜讛 诇讛注讬讚 讘讘讬转 讚讬谉 讘讻诇 注讚讜转 砖讬讜讚注 讜讻讜' 讜讛讜讗 砖讬转讘注谞讜 诇讛注讬讚 讘讚讬谞讬 诪诪讜谞讜转 讜讻讜' 注讻"诇, 诇讚注转讜 讛转讘讬注讛 诪注讻讘转 讘讗讬住讜专 讗诐 诇讗 讬讙讬讚 讜讗讬谞讛 讛诇讻讛 讘讞讬讜讘 砖讘讜注转 讛注讚讜转 讘诇讘讚. 讜讬讜爪讗, 讗讬驻讜讗, 砖讗讬谉 讛专诪讘"诐 讚讜专砖 讞诇讜转 砖诐 转讘讬注转 讘注诇 讚讬谉 讛诪讜注诇转 诇讚讬谞讬 诪诪讜谞讜转 讘注诇诪讗 - 讘讚讜诪讛 诇转讘讬注转 诪讜专砖讛 - 砖讗祝 转讘讬注转 砖诇讬讞 讘注诇诪讗 诪讜注诇转. 讗讱 砖讛专诪讘"诐 诪住转驻拽 讘诪注砖讛 转讘讬注讛 讘注诇诪讗 诪讟注诐 诪讬 砖讝拽讜拽 诇注讚讜转 讜诇砖诐 讻讱 讗祝 转讘讬注转 砖诇讜讞讜 砖诇 讗讚诐 讻诪讜转讜 诪讜注诇转.
讜注讬讬谉 讘讻住祝 诪砖谞讛 (砖诐) 砖讚谉 诪诪讛 砖注讚讬 谞驻砖讜转 讞讬讬讘讬诐 诇讛注讬讚 讘诇讬 转讘讬注讛. 讜讚讜诪讛 讚讘注讬谞谉 转讘讬注讛 讘讚"诪 讻讚讬 砖讘讬转 讚讬谉 讬砖讘 讜讬讚讜谉 砖讘诇讬 转讘讬注转 讛诪诪讜谉 讗讬谉 讞讬讜讘 注诇 讘讬"讚 诇讬砖讘 讜诇讚讜谉. 讜讻诪讜 砖讘讬"讚 驻讟讜专 讻诪讜"讻 讛注讚讬诐 驻讟讜专讬诐. 诪讗讬讚讱 讘谞驻砖讜转 讬砖 讞讬讜讘 注诇 讘"讚 诇讚讜谉 讛诪讞讜讬讬讘讬 诪讬转讛 讜诇注讜谞砖诐 讜讗祝 讘诇讬 转讘讬注讛 讜讻讚讻转讬讘 讜讘注专转 讛专注 诪拽专讘讱.
诪讗讬讚讱 讛转讜住' (讛谞"诇) 住讜讘专讬诐 砖讚讜拽讗 转讘讬注转 诪讜专砖讛 - 讛诪讛讜讜讛 转讘讬注转 讘注诇 讚讬谉 讙诪讜专 讘谞讜讙注 诇讟注谞讜转 讘讘"讚 - 诪讞讬讬讘 讘砖讘讜讛"注.62

讗诪谞诐 注诇 讛讘讬讗讜专 砖讛爪注谞讜 诇诪注诇讛 讘驻住拽 讛专诪讘"诐 讬拽砖讛 诪讚讘专讬 讛讙诪专讗 (讚祝 诇讙:) 砖讛讘讗 讘讛专砖讗讛 诪讞讬讬讘 砖讘讜注转 讛注讚讜转 讜诇驻讬 讘讬讗讜专谞讜 讛专诪讘"诐 驻住拽 砖砖诇讬讞 讘注诇诪讗 讘诇讬 讛专砖讗讛 诪讜注讬诇 讘砖讘讜讛"注 讜讛专砖讗讛 讛讬讗 讚讬谉 讘砖讘讜注转 讛驻拽讚讜谉 讘诇讘讚. 注讜"拽 注诇 讛讘讞谞转谞讜 讘讬谉 砖讘讜讛"注 诇讘讬谉 砖讘讜讛"驻 诪诪砖"讻 讛专"讬 诪讙讗"砖 (讘讚祝 诇讙: 讚"讛 转"专 讜讻讜') 讜讝"诇 讘砖讘讜注转 讛注讚讜转 讜讘驻拽讚讜谉 讜讻讜' 讗讬谉 讞讬讬讘讬谉 注讚 砖讬砖诪注讜 诪驻讬 讛转讜讘注, 讘砖讘讜讛"注 注讚 砖讬讗诪专 诇讛诐 讛转讜讘注 讘讜讗讜 讜讛注讬讚讜 讗讘诇 讗诐 谞砖讘注讜 拽讜讚诐 砖讬砖讗诇 讗讜转诐 诇讛注讬讚 驻讟讜专讬诐, 讜讘砖讘讜讛"驻 谞诪讬 讗讬谞讜 讞讬讬讘 注讚 砖讬转讘注 讗讜转讜 讜讬讗诪专 诇讜 转谉 诇讬 驻拽讚讜谉 砖讬砖 诇讬 讘讬讚讱, 讗讘诇 讗诐 谞砖讘注 拽讜讚诐 砖讬转讘注 讗讜转讜 驻讟讜专 讜讻讜' 注讻"诇, 讜讬驻诇讗 砖讛专讬 诪驻讜专砖 讙诪专讗 (讚祝 诇讘.) 砖砖讘讜讛"驻 诪讞讬讬讘转 讘诇讬 转讘讬注讛 讜讻讚讻转讬讘 讜讻讞砖 讻诇 讚讛讜, 讜讛讬讗讱 讛砖讜讜讛 讛专"讬 诪讙讗"砖 讗转 砖讘讜讛"驻 诇砖讘讜讛"注 讘讚讬谉 转讘讬注讛.
讜谞专讗讛 (讜讛讜讗 讻驻讬 讘讬讗讜专 讛转讜住' 讬讜"讟 注诇 讛诪砖谞讬讜转 驻"讛 诪砖谞讛 讘') 砖诇砖讬讟转 讛专诪讘"诐 讬砖 砖转讬 讛诇讻讜转: 讗) 讛诇讻讛 砖诇 转讘讬注转 讛转讜讘注, 讘) 讜讛诇讻讛 砖诇 讻驻讬专讛 讘驻谞讬 讛转讜讘注.
讛讛诇讻讛 砖诇 转讘讬注转 讛转讜讘注 讛讬讗 讛诇讻讛 诪讬讜讞讚转 讘讞讬讜讘 讛讙讚转 注讚讜转 讜讻驻讬 砖诇诪讚讬诐 诪拽专讗 讗诐 诇讜 诇讗 讬讙讬讚 讻诪讜 砖驻住拽 讛专诪讘"诐 讘专讬砖 讛诇讻讜转 注讚讜转. 讘诇讬 转讘讬注转 讘注诇 讚讬谉 讗讬谉 讛注讚 讞讬讬讘 诇讛注讬讚 讻诇诇. 讗诪谞诐 讛诇讻讛 讝讜 讗讬谞讛 砖讬讬讻转 诇驻拽讚讜谉 讻讬 讗祝 讘诇讬 转讘讬注讛 讞讬讬讘 讛谞驻拽讚 诇讛讞讝讬专 讗转 讛驻拽讚讜谉 讜讗住讜专 诇讛讞讝讬拽 讘讜 诇注爪诪讜. 讜诇讛诇讻讛 诪讬讜讞讚转 讛讝讜 砖诇 转讘讬注转 注讚讜转 讛注诇讛 讛专诪讘"诐 砖砖诇讬讞讜转 讘注诇诪讗 讘诇讬 讛专砖讗讛 诪讜注诇转. 讜讗讬诇讜 讘驻拽讚讜谉 讗讬谞讜 诪讞讬讬讘 转讘讬注讛 讜砖诇讬讞 诇转讘讬注讛 砖讻谉 注"驻 讙讝讛"讻 讜讻讞砖 讻诇 讚讛讜 讞诇 讞讬讜讘 砖讘讜讛"驻 讘诇讬 转讘讬注讛 讻诇诇 讜讻谞"诇.
诪讗讬讚讱 讛讛诇讻讛 砖诇 讻驻讬专讛 讘驻谞讬 讘注诇 讚讬谉 讘砖讘讜讛"驻 讜讘砖讘讜讛"注 砖讜讛. 讞诇讜转 讻驻讬专讛 讛诪讞讬讬讘转 讟注讜谞讛 诪注砖讛 讻驻讬专讛 讘驻谞讬 讘注诇 讛讚讬谉, 讜砖诇讗 讘驻谞讬讜 讞住专讛 讞诇讜转 砖诐 讻驻讬专讛 讛诪讞讬讬讘转. 讜谞"诇 砖诇讛诇讻讛 讝讜 砖诇 讻驻讬专讛 讘驻谞讬讜 讛转讻讜讜谉 讛专"讬 诪讙讗"砖 讻砖讛砖讜讛 讚讬谞讬 转讘讬注转 砖讘讜讛"驻 诇砖讘讜讛"注 - 讻诇讜诪专 砖讘砖转讬讛谉 讚讜拽讗 讻驻讬专讛 讘驻谞讬讜 砖诪讛 讻驻讬专讛. 讜诇讻谉 驻住拽 讛专诪讘"诐 砖讝拽讜拽讬诐 诇讻驻讬专讛 讘驻谞讬 诪讜专砖讛 讚讜拽讗 讜诇讗 诇砖诇讬讞 讘注诇诪讗. 诪讜专砖讛 注爪诪讜 谞讞砖讘 诇讘注诇 诪诪讜谉 讜专拽 讻驻讬专讛 讘驻谞讬讜 诪讛讜讜讛 讞诇讜转 讻驻讬专讛 讛诪讞讬讬讘转. 讬讜爪讗, 讗讬驻讜讗 砖讚讬谉 讛讛专砖讗讛 讗诇讬讘讗 讚讛专诪讘"诐 讞诇 讘讬谉 讘砖讘讜讛"驻 讘讬谉 讘砖讘讜讛"注 讜讛讬讬谞讜 讻讚讬 砖讬讞讜诇 砖诐 讻驻讬专讛 讘驻谞讬 讘注诇 诪诪讜谉. 讜讘讻谉 谞讬讞讗 讛讙诪专讗 (诇讙:) 讗祝 诇专诪讘"诐 讻讬 讛讛专砖讗讛 讚专讜砖讛 诇注谞讬谉 讚讬谉 讛讻驻讬专讛 讘驻谞讬 讘注诇 讛讚讬谉 讜诇讗 诇注谞讬谉 讛讚讬谉 砖诇 转讘讬注转 讛注讚讜转.
讗诪谞诐 讛专诪讘"诐 讛讘讬讗 讗转 讚讬谉 讛诪讜专砖讛 讘驻专拽 讝' 诇注谞讬谉 砖讘讜讛"驻, 讗讱 讛转讻讜讜谉 砖讚讬谉 讝讛 讬讞讜诇 讗祝 讘砖讘讜讛"注, 砖讻谉 讚讬谉 讛讜讗 讘讻驻讬专讛 讘驻谞讬 讘注诇 讛诪诪讜谉 讜讞诇 讘讬谉 讘砖讘讜注转 讛驻拽讚讜谉 讘讬谉 讘砖讘讜注转 讛注讚讜转. 讘驻"讟 诇注讜诪转 讝讗转, 拽讘注 讛诇讻讛 诪住讜讬诪转 讜谞讜住驻转 砖讞诇讛 讘砖讘讜讛"注 诇讘讚讛 讜讛讜讗 讚讬谉 砖诇 转讘讬注转 讛转讜讘注. 诇讙讘讬讛 诪讜注讬诇 讙诐 砖诇讬讞 讘注诇诪讗 讘诇讬 讛专砖讗讛 砖诇讗 讻讛诇讻转 讛讻驻讬专讛 讘驻谞讬讜 讛讝拽讜拽讛 诇砖诇讬讞 讛讘讗 讘讛专砖讗讛 讜诇讗 砖诇讬讞 讘注诇诪讗.
讜讛谞讛 讘讬专讜砖诇诪讬 诇诪住' 砖讘讜注讜转 (驻"讚 讛诇"讟) 谞讚专砖 拽专讗 讚讜砖诪注讛 拽讜诇 讗诇讛 诇讛爪专讬讱 注讚讬诐 砖讬砖诪注讜 转讘讬注讛 诪讛转讜讘注 讜注讜讚 讚专砖讜 诪讜讗诐 诇讗 讬讙讬讚 砖爪专讬讻讬诐 诇讬砖讘注 诇转讜讘注, 讜讝"诇 讛讬专讜砖诇诪讬 注讚 砖讬砖诪注讜 诪驻讬 讛转讜讘注 讜讬砖讘注讜 诇转讜讘注 注讻"诇. 讜谞专讗讛 砖讛转讻讜讜谞讛 诇砖转讬 讛讛诇讻讜转 讛谞"诇 - 诇讚讬谉 转讘讬注转 讛转讜讘注 讜诇讚讬谉 砖谞讬 砖诇 讻驻讬专讛 讘驻谞讬 讛转讜讘注, 讜讛讜讗 讛砖讘讜注讛 诇转讜讘注 - 讻讬 讛讻驻讬专讛 谞注砖讛 讘注转 讛砖讘讜注讛. (讜注讬讬谉 讘诪诇讘讬"诐 诇转讜专转 讻讛谞讬诐 讗讜转 专爪"讛 讛诪讘讗专 讗祝 讛讜讗 讻讱).
讜讛谞讛 讛专诪讘"诐 讻' 讘驻"讝 诪讛诇' 讙讝讬诇讛 (讛诇"讝) 讜讝"诇 讛谞砖讘注 诇注讻讜"诐 诪砖诇诐 讗转 讛拽专谉 讜讗讬谞讜 讞讬讬讘 讘讞讜诪砖 砖讻转讘 讜讻讞砖 讘注诪讬转讜 注讻"诇. 讜诇讻讗讜专讛 拽砖讛 诇诪讛 讛砖诪讬讟 讛专诪讘"诐 讛拽讚砖 诪驻讟讜专 砖讘讜讛"驻, 讜讛诇讗 讘讻诇 诪拽讜诐 砖谞转诪注讟 注讻讜"诐 谞转诪注讟 讗祝 讛拽讚砖 (讻讙讜谉 诇注谞讬谉 讞讬讜讘 讻驻诇, 诇注谞讬谉 砖诪讬专讛, 诇注谞讬谉 讞诪抓 讘驻住讞 讜讻讜'), 讜讻讗谉 讻转讘 讛专诪讘"诐 诪讬注讜讟 诇讛讜爪讬讗 注讻讜"诐 诪砖讘讜讛"驻 讜诇讗 讛讝讻讬专 诪讬注讜讟 讘谞讜讙注 诇讛拽讚砖. 讗诪谞诐 诇讗讜专 讛讗诪讜专 谞讬讞讗 砖讛专讬 拽讬讬诐 讚讬谉 砖诇 讻驻讬专讛 讘驻谞讬 讘注诇 讛诪诪讜谉 讘砖讘讜讛"驻 讜讘砖讘讜讛"注 讜讘讻谉 讛拽讚砖 诪诪讬诇讗 讬爪讗 诪讻诇诇 讛讞讬讜讘讬诐 讛讗诇讛, 诇驻讬 砖讞住专 讘讛拽讚砖 讙讘专讗 诇讻驻讜专 讘驻谞讬讜, 讜驻砖讜讟 砖驻讟讜专. 专拽 讘注讻讜"诐 讛讜讗讬诇 讜砖讬讬讻转 讻驻讬专讛 讘驻谞讬 讘注诇 讛诪诪讜谉 住讚"讗 砖诪讞讬讬讘 讘砖讘讜讛"驻 拽诪"诇 讛专诪讘"诐 注"驻 讛驻住讜拽 砖讗讬谞讜 诪讞讬讬讘 讗转 讛讻讜驻专 讘诪诪讜谞讜.
诪讚讘专讬 专砖"讬 (讚祝 诇讗: 讚"讛 砖讬诇讞 讘讬讚 注讘讚讜) 讜讝"诇 讛转讜讘注 讛砖讘讬注谉 讘讬讚 注讘讚讜 注讻"诇, 诪砖诪注 砖讛转讘讬注讛 讙讜驻讛 转转讻谉 讘讬讚 注讘讚 讜砖诇讬讞 讗讱 讛讛砖讘注讛 诇讗 讬讻讜诇讛 诇讛讬讜转 注"讬 讗讞专 讜砖诇讬讞. 讘讬讗讜专 讛讚讘专 讚讬谉 讛讜讗 讘讻驻讬专讛 砖爪专讬讻讛 诇讛讬讜转 讚讜拽讗 讘驻谞讬 讘注诇 讚讬谉 注爪诪讜 讜讛讬讬谞讜 诪讜专砖讛 讜诇讗 讘驻谞讬 砖诇讬讞 住转诐. 讛讛砖讘注讛 讚讛讬讬谞讜 讛讻驻讬专讛 诪讞讜讬讬讘转 诇讛讬讜转 讘驻谞讬 诪讜专砖讛, 讜讗讬诇讜 讛转讘讬注讛 诇讘讜讗 讜诇讛注讬讚 讬讻讜诇讛 诇讛转讛讜讜转 诪驻讬 砖诇讬讞 讘注诇诪讗 讜讻诪讜"砖 诇驻讬 讛专诪讘"诐.
43 诇诪注诇讛 讚祝 诇. 讘专砖讬诪讜转 讚"讛 砖讘讜注转 讛注讚讜转 谞讜讛讙转 讜讻讜' 讗讜转 讘' 讜讘讚祝 诇: 讚"讛 讜诪谞讬谉 诇讚讬讬谉 砖诇讗 讬砖讘 转诇诪讬讚 讜讻讜'.
44 讚讜拽 讛讬讟讘 讘讘讬讗讜专 讛讙讗讜谉 专讘谞讜 讬专讜讞诐 驻讬砖诇 驻专诇讗讜 诇住' 讛诪爪讜讜转 诇专住"讙 讞诇拽 讗' 注砖讛 讻"讚.
45 讜注"砖 讘砖讬讟讛 诪拽讜讘爪转. 讜讗诪专 诪讜"专 砖诪讚讛 诪讬讜讞讚转 讗爪诇 讞讻诪讬诐 诇讚讘专 专拽 讚讘专讬 讗诪转. 讜讻谉 讗讬转讗 讘诪驻讜专砖 讘专诪讘"诐 驻"讛 诪讛诇' 讚注讜转 (讛诇"讗, 讜讝') 讜讝"诇 讻砖诐 砖讛讞讻诐 谞讬讻专 讘讞讻诪转讜 讜讘讚注讜转讬讜 讜讛讜讗 诪讜讘讚诇 讘讛诐 诪砖讗专 讛注诐 讻讱 爪专讬讱 砖讬讛讬讛 谞讬讻专 讘诪注砖讬讜 讜讻讜' 讜诇讗 讬砖谞讛 讘讚讘讜专讜 讜诇讗 讬讜住讬祝 讜诇讗 讬讙专注 讗诇讗 讘讚讘专讬 砖诇讜诐 讜讻讬讜爪讗 讘讛谉, 讻诇诇讜 砖诇 讚讘专 讗讬谞讜 诪讚讘专 讗诇讗 讘讚讘专讬 讞讻诪讛 讗讜 讘讙诪讬诇讜转 讞住讚讬诐 讜讻讬讜爪讗 讘讛谉 讜讻讜' 注讻"诇.
讘专诐 爪"注 诪"砖 讞讻诐 诪砖讗专 讗谞砖讬诐, 讜讛专讬 讻诇谞讜 诪爪讜讜讬谉 诇诇讻转 讘讚专讻讬诐 讛讟讜讘讬诐 讜讛讬砖专讬诐 砖谞讗' 讜讛诇讻转 讘讚专讻讬讜 (专诪讘"诐 驻"讗 诪讛诇' 讚注讜转 讛诇' 讛' - 讝') 讜讞讜转诪讜 砖诇 讛拽讘"讛 讗诪转 讜讗"讻 讻诇 讘谉 讬砖专讗诇 诪讞讜讬讬讘 讗讬驻讜讗 诇讛讬讚诪讜转 诇讘讜专讗讜 讘诪讬讚转 讛讗诪转. 讜讬转讻谉 砖讛讞讜讘讛 诇讛讬讝讛专 讘讗诪讬转转 讚讘专讬讛诐 讬讜转专 讞诪讜专 讗爪诇 讞讻诪讬诐 诪砖讗专 讛注诐 讜讻诪讬诪专讗 砖诇 讗讘讟诇讬讜谉 (驻专拽 专讗砖讜谉 讚诪住' 讗讘讜转 诪砖谞讛 讬"讗): 讞讻诪讬诐 讛讝讛专讜 讘讚讘专讬讻诐 砖诪讗 转讞讜讘讜 讞讜讘转 讙诇讜转 讜转讙诇讜 诇诪拽讜诐 诪讬诐 讛专注讬诐 讜讬砖转讜 讛转诇诪讬讚讬诐 讛讘讗讬诐 讗讞专讬讻诐 讜讬诪讜转讜 讜谞诪爪讗 砖诐 砖诪讬诐 诪转讞诇诇. 讜谞"诪 砖讛讞讻诐 讞讬讬讘 诇讞砖讜砖 诇砖讙讬讗讜转 转诇诪讬讚讬讜 讘讛讘谞转 讚讘专讬讜 诪砖讗"讻 讘砖讗专 讛注诐, 讜注讬讬"砖 讘诪驻专砖讬 讛诪砖谞讛. 讜讬"诇 砖讚讬谉 讛讜讗 讘诪住讜专转 讛转讜专讛 诪讞讻诐 诇转诇诪讬讚讬讜.
46 讜注讬讬谉 讘住' 讛转谞讬讗 砖注专 讛讬讬讞讜讚 讜讛讗诪讜谞讛 驻"讜.
47 讬砖 诇讚讜谉 讘谞讜讙注 诇诪诇讻讬 讬砖专讗诇 讛讗诐 讞诇 讚讬谉 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱. 注讬' 讘专诪讘"诐 驻"讗 诪讛诇' 诪诇讻讬诐 讛诇"讞 讝"诇 谞讘讬讗 砖讛注诪讬讚 诪诇讱 诪砖讗专 砖讘讟讬 讬砖专讗诇 讜讛讬讛 讗讜转讜 讛诪诇讱 讛讜诇讱 讘讚专讱 讛转讜专讛 讜讛诪爪讜讛 讜谞诇讞诐 诪诇讞诪讜转 讛' 讛专讬 讝讛 诪诇讱 讜讻诇 诪爪讜转 讛诪诇讻讜转 谞讜讛讙讜转 讘讜 讜讻讜' 注讻"诇 讜诪砖诪注 砖讝讛 专拽 讗诐 讛讜注诪讚 注诇 讬讚讬 谞讘讬讗 讜讻"讻 讘专讚讘"讝 砖诐 讜讝"诇 讜爪专讬讱 砖讬讛讗 讘爪讜讜讬 讛' 讜讻讜' 注讻"诇. 讜诇驻讬"讝 讬转讻谉 砖讛讗讬住讜专 讚专讘谞谉 诇讛注讬讚 讞诇 讘诪拽讜诐 砖拽诐 诪诇讱 讘讬砖专讗诇 讘诇讬 爪讜讜讬 诪驻讜专砖 诪讛'. 讜讻谉 讚讬谉 讬谞讗讬 讛诪诇讱 讘谞讜讙注 诇砖讜诐 转砖讬诐. 讘专诐 讛专诪讘"诐 讘驻"讙 诪讛诇' 讞谞讜讻讛 讛诇"讗 讻' 讘谞讜讙注 诇诪诇讻讜转 讘讬转 讛讞砖诪讜谞讗讬诐 讜讝"诇 讜讙讘专讜 讘谞讬 讞砖诪讜谞讗讬 讛讻讛谞讬诐 讛讙讚讜诇讬诐 讜讻讜' 讜讛注诪讬讚讜 诪诇讱 诪谉 讛讻讛谞讬诐 讜讞讝专讛 诪诇讻讜转 诇讬砖专讗诇 讬转专 注诇 诪讗转讬诐 砖谞讬诐 注讚 讛讞讜专讘谉 讛砖谞讬 注讻"诇, 诪讘讜讗专 砖诇讻诇 讛诪诇讻讬诐 诪讘讬转 讛讞砖诪讜谞讗讬诐 讻讜诇诇 讬谞讗讬 讛讬讛 讚讬谉 诪诇讱. 讜注讜讚 爪"注 砖讛专讬 讘讛诇' 诪诇讻讬诐 诪转谞讛 讛专诪讘"诐 砖讛诪诇讱 讬诇讱 讘讚专讱 讛转讜专讛 讜讛诪爪讜讛 讜讬谞讗讬 讛讬讛 爪讚讜拽讬 讜专砖注, 讜爪"注. 讜注讬讬谉 讘专诪讘"谉 注讛"转 (驻' 讜讬讞讬 诪"讟: 讬'), 讘专诪讘"诐 驻"讗 诪讛诇' 诪诇讻讬诐 讛诇"讝 讜讘住' 讗诪专讬 讞谉 (讻"讙 - 诇"讙).
讜注诇讬谞讜 诇注讬讬谉 讘注讜讚 讚讘专 讘谞讜讙注 诇讚讘专讬 诪专谉 专讘讬谞讜 讝爪"诇: 诪讻讬讜谉 砖诇诪讚谞讜 砖诪诇讱 驻住讜诇 诇讛注讬讚 诪讞诪转 讙讝讬讛"讻 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 诪住转讘专 砖讬砖 讗祝 讗讬住讜专 诇讛注讬讚 诪讞诪转 讘讝讬讜谞讜 讜讞讜讘转 讬专讗转讜. 讜讘讻谉 诪讛 讛讜注讬诇讜 讜讛讜住讬驻讜 讛讞讻诪讬诐 讘转拽谞转诐 讗讬住讜专 注讚讜转 讘诪诇讻讬 讬砖专讗诇 - 讛专讬 讗住讜专 诪"诪 诪讟注诐 讘讝讬讜谉. 讜讬转讻谉 砖讛讜住讬驻讜 讛讞讻诪讬诐 讞诇讜转 砖诐 讗讬住讜专 砖诇 讛讙讚转 讛注讚讜转 讘注爪诪讛 (讘讚讜诪讛 诇讗讬住讜专 讛转讜专讛 讘专砖注 诪诇讛注讬讚, 注讬讬谉 讘专诪讘"诐 讘讛诇' 注讚讜转 驻"讬 讛诇"讗) 讜讗讬诇讜 讛讗讬住讜专 砖诇 砖讜诐 转砖讬诐 讗讬谞讜 讗诇讗 讞诇讜转 讗讬住讜专 讘讝讬讜谉 讘注诇诪讗. 讜谞"诪 诇谞诪爪讗 讗' 诪讛谉 诪诇讱 讛讗诐 注讚讜转 讻诇 讛讻转 讘讟诇讛 砖诇讻诪讛 专讗砖讜谞讬诐 讛讚讬谉 砖诇 谞诪爪讗 讗' 诪讛谉 驻住讜诇 注讚讜转 讻讜诇诐 讘讟诇讛 讞诇 讚讜拽讗 讘讬讞讚 注诐 讞诇讜转 砖诐 讗讬住讜专 讛讙讚转 注讚讜转 (注讬讬谉 讘专讗"砖 驻"拽 讚诪讻讜转 讗讜转 讬"讗 讘砖诐 讛专讬"祝), 讜诇讻谉 讚讜拽讗 诪诇讱 讬砖专讗诇 驻讜住诇 讗转 砖讗专 讛讻转 诪讚专讘谞谉 砖讗住专讜 诇讛注讬讚 讜诇讗 讘讙诇诇 讛讗讬住讜专 诪讚讗讜专讬讬转讗 砖诇 讘讝讬讜谉. 讜诇驻讬"讝 讘谞诪爪讗 讗' 诪讛谉 诪诇讱 诪讘讬转 讚讜讚 注讚讜转 砖讗专 讛注讚讬诐 拽讬讬诪转.
48 讜讗诪专 专讘讬谞讜 砖讬转讻谉 砖讞诇讜转 讬专讜砖转 讛诪诇讻讜转 讞诇讛 专拽 诇讘谞讬 讛诪诇讱 讜诇讗 诇讬讜专砖讬诐 讗讞专讬诐 - 讜讻诪讜 砖诪讚讜讬讬拽 讘诇砖讜谉 讛专诪讘"诐 - 讜诇讗 讛讬讜 讘谞讬诐 诇讬讛讜砖注 讘谉 谞讜谉, 注讬讬谉 讘驻住讞讬诐 (讚祝 拽讬讟:).
49 讜讘讻讱 诪住讜诇拽转 转诪讬讛讛 注诇 讛讙诪' 讘讘"讘 (拽谞讟.) 讛驻讜住诇转 讗转 诪砖讛 讜讗讛专谉 诇注讚讜转, 讜诇讗讜 "诪砖讜诐 讚诇讗 诪讛讬诪谞讬 讗诇讗 讙讝讬专转 讛诪诇讱 讛讜讗", 讻诇讜诪专 砖驻住讜诇讬诐 诇注讚讜转 诪讚讬谉 拽专讜讘讬诐. 讜讛专讬 诪砖讛 专讘讬谞讜 讛讬讛 诪诇讱 讜讬驻住诇 诇注讚讜转 诪讚讬谉 诪诇讱. 讗诇讗 讻讚诪讘讜讗专 讘砖讬注讜专讬诐 驻住讜诇 讛诪诇讱 讞诇 讚讜拽讗 讻砖讛诪诇讱 砖讜专专 讘砖专专转 讛诪诇讻讜转 注"驻 驻专砖转 讛诪诇讱 "砖转讛讗 讗讬诪转讜 注诇讬讱" 讜讻讚诪讘讜讗专 讘住' 砖诪讜讗诇, 讜诪砖讛 专讘讬谞讜 谞讻转专 讘砖诐 诪诇讱 讜谞转拽讚砖 讘讛讜讚 诪诇讻讜转 讘讙讘专讗 讜讗讬诇讜 诇讗 砖专专 讘砖专专转 讛诪诇讻讜转, 讜注"驻 讚讬谉 诪诇讱 砖诇讜 讻砖专 讛讬讛 诇注讚讜转.
讜讬砖 诇注讬讬谉 诪讗讬诪转讬 讛讬讛 诇讜 诇诪砖讛 专讘谞讜 讚讬谉 诪诇讱. 讜讗讜诇讬 诇讗 讛讬讛 诇讜 讚讬谉 诪诇讱 讻讬 讗诐 讗讞专 讛拽诪转 讛诪砖讻谉 讜砖讬诪砖 讘讻讛讜谞讛 讜讛驻住讜诇 砖诇 诪砖讛 讜讗讛专谉 拽讚诐.
50 注讬' 讘驻讬"讚 诪讛诇' 讻诇讬 讛诪拽讚砖 (讛诇' 讬"讘). 讜讬诇"注 讘讚讬谉 讻"讙 砖谞转诪谞讛 讘专讬讘讜讬 讘讙讚讬诐 砖注讘专 讗诐 拽讚讜砖转讜 讘讟诇讛. 讜诪住转讘专 讗诪专 专讘讬谞讜 讝爪"诇 讛讻"诪 砖讗祝 拽讚讜砖转讜 诇讗 讘讟诇讛 诪讗讞专 砖拽讚讜砖转 讻"讙 诪讛讜讜讛 拽讚讜砖转 讛讙讜祝 讘讙讘专讗 砖讗讬谞讛 讘讟诇讛 诇注讜诇诐 讜讻讚讗讬转讗 讘谞讚专讬诐 (讚祝 讻讟.) 讜讝"诇 拽讚讜砖转 讛讙讜祝 诇讗 驻拽注讛 讘讻讚讬 注讻"诇.
51 注讬' 讘驻"讗 诪讛诇' 诪诇讻讬诐 讛诇"讝.
52 讜谞专讗讛 讘讘讬讗讜专 讛讚讘专 讻讬 砖专专转 讚讜讚 讘讘讞讬谞转 诪诇讱 住讜转专转 砖专专转 讛讚讬讬谞讬诐 讘讘讬转 讚讬谉 诪讗讞专 砖砖专专转诐 诪转谞讛诇转 注"驻 讚讬谉 讗讞专讬 专讘讬诐 诇讛讟讜转 讜讛诪诇讱 诪讜驻拽注 诪讚讬谉 专讜讘 注"驻 讙讝讛"讻 诇讗 转注谞讛 注诇 专讘. 讜讘讻讱 讬转讻谉 诇讛讘讬谉 讛讬讗讱 讛砖转转祝 讚讜讚 讘讚讬谉 谞讘诇 诇讞讬讬讘讜 讻诪讜专讚 讘诪诇讻讜转 讻讬 讘讚讬谉 诪讜专讚 讘诪诇讻讜转 砖专专转 讛诪诇讱 讙讜讘专转 注诇 砖专专转 讛讘讬"讚, 讜讛讘讬"讚 谞讻谞注讬诐 诇砖专专转讜, 注讬讬谉 讘转讜住' 讘住谞讛' (讬讟.) 讚"讛 讗讘诇 诪诇讻讬 讜讻讜'.
53 注讬讬谉 讘讘"讘 (讙: - 讚.) 讘砖讬讞讛 砖讛转谞讛诇讛 讘讬谉 讛讜专讚讜住 诇讘讬谉 讘讘讗 讘谉 讘讜讟讗 讝"诇 讗"诇 谞诇讟讬讬讛 诪专, 讗"诇 讻转讬讘 讙诐 讘诪讚注讱 诪诇讱 讗诇 转拽诇诇, 讗"诇 讛讗讬 诇讗讜 诪诇讱 讛讜讗, 讗"诇 讜诇讛讜讬 注砖讬专 讘注诇诪讗 讜讻转讬讘 讜讘讞讚专讬 诪砖讻讘讱 讗诇 转拽诇诇 注砖讬专, 讜诇讗 讬讛讗 讗诇讗 谞砖讬讗 讜讻转讬讘 讜谞砖讬讗 讘注诪讱 诇讗 转讗专, 讗"诇 讘注讜砖讛 诪注砖讛 注诪讱 讜讛讗讬 诇讗讜 注讜砖讛 诪注砖讛 注诪讱, 讗"诇 诪住转驻讬谞讗 诪讬谞讬讛 讜讻讜' 注讻"诇 讜讘驻砖讟讜转 讘讘讗 讘谉 讘讜讟讗 讛讬讛 诪住讜驻拽 讗诐 讛讬讛 诇讛讜专讚讜住 讚讬谉 诪诇讱 讻讬 诇讗 讛讬讛 诪拽专讘 讗讞讬讱, 讜诪讘讜讗专 住驻拽讜 讛讬讟讘 注"驻 讛砖讬注讜专讬诐 砖诇 专讘讬谞讜.
54 讗诪谞诐 诇驻讬"讝 讬诇"注 讘讚讬谉 诪诇讻讬 讬砖专讗诇 砖讗讬谞诐 谞诪砖讞讬谉 讘砖诪谉 讛诪砖讞讛 讗诇讗 讘砖诪谉 讗驻专住诪讜谉 (专诪讘"诐 驻"讗 诪讛诇' 诪诇讻讬诐 讛诇"讬), 讛讗诐 谞转拽讚砖讜 讘拽讚讜砖转 讛讙讜祝 讗讜 诇讗. 讘专诐 注讬讬谉 讘诇砖讜谞讜 砖诇 讚讜讚 讛诪诇讱 讻砖讚讬讘专 讗诇 讛谞注专 砖讛专讙 讗转 砖讗讜诇 讛诪诇讱 (砖诪讜讗诇 讘' 驻专拽 讗' 驻住讜拽 讬"讚) 讜讝"诇 讛驻住讜拽: 讜讬讗诪专 讗诇讬讜 讚讜讚 讗讬讱 诇讗 讬专讗转 诇砖诇讞 讬讚讱 诇砖讞转 讗转 诪砖讬讞 讛' 注讻"诇, 讞讝讬谞谉 讘注诇讬诇 砖砖讗讜诇 谞拽专讗 诪砖讬讞 讛' 讜讞诇 讘讜 拽讚讜砖转 诪砖讬讞讛 讜讗注"驻 砖讛讬讛 诪诪诇讻讬 讬砖专讗诇. 讘专诐 讗讬谉 讝讛 专讗讬讛 讻诇诇 讻讬 砖讗讜诇 谞诪砖讞 讘砖注转讜 诪砖诪谉 讛诪砖讞讛 讻诪砖"讻 讘驻住讜拽 砖讛讘讬讗 讛专诪讘"诐 (讘讛诇"讘) 讜讬拽讞 砖诪讜讗诇 讗转 驻讱 讛砖诪谉 讜讬爪拽 注诇 专讗砖讜 讜讬砖拽讛讜 (砖诪讜讗诇 讗' 驻专拽 讬' 驻住讜拽 讗'). 讜讗讬诇讜 砖讗专 诪诇讻讬 讬砖专讗诇 砖诪诇讻讜 讗讞专讬 讚讜讚 诇讗 谞诪砖讞讜 讘砖诪谉 讛诪砖讞讛.
55 讗诐 讗讬 - 拽谞讬谉 诪讚专讘谞谉 诪讜注讬诇 诇讚讗讜专讬讬转讗, 注讬讬谉 讘讗讞专讜谞讬诐 讜讗讻诪"诇.
56 讜注讬讬谉 讘住' 专砖讬诪讜转 砖讬注讜专讬诐 诇诪住' 砖讘讜注讜转 讜谞讚专讬诐 讞诇拽 讗' 讚祝 讜' 砖讛讘讗谞讜 讘讬讗讜专 讗讞专 讘驻住拽 讛专诪讘"诐 讛讝讛 讘砖诐 讛讙专"诪 讝爪"诇.
57 讜注讬讬"砖 讘讻"诪 讜讘诇"诪.
58 注讬讬谉 讘住' 专砖讬诪讜转 砖讬注讜专讬诐 砖讘讜注讜转 讜谞讚专讬诐 讞诇拽 讗' 讘注谞讬谉 讚讬谉 讗诪谉 讚祝 拽"讟 - 拽讬"讚 讜诇拽诪谉 讚祝 诪"讞 讜讚祝 拽"讟 - 拽"讬. 讗诪谞诐 注诇讬谞讜 诇讛讘讬谉 砖讘讬讗讜专 讛讙专"诪 讝爪"诇 诇讗讜 讚讜拽讗 诪讝讚讛讛 注诐 讛讙专"讞 讝爪"诇 讘谞讜讙注 诇诪讜砖讘注 诪驻讬 讗讞专讬诐 砖讘讬讗专 砖诪讞讬讬讘 诪讚讬谉 砖讘讜注转 砖拽专 讻讬 讗诇讬讘讗 讚讙专"诪 讝爪"诇 讛讛砖讘注讛 讗讬驻讜讗 诪爪讟专驻转 诇讻驻讬专讛 讜讛讜讬讛 讻驻讬专讛 讗专讬讻转讗 讜讗讬谞讛 讚讜诪讛 诇砖讘讜注转 讘讬讟讜讬 讘注诇诪讗.
59 讜讛专诪讘"谉 讻砖讬讟转讜 讘诪诇讞诪讜转 住驻"讙 砖讻讜诇诇 讗讬谞讜 诪讜注讬诇 诇拽专讘谉 讻讬 讗诐 诇诪诇拽讜转 讜讘讛转讗诐 诇讻讱 诇讬转讗 讘诇讗讜 讜讛谉 讘讻讜诇诇. 诪讜讻讞 砖住讜讘专 砖专拽 讘讞讬讜讘 拽专讘谉 讘驻讜注诇 谞讞砖讘 诇讗讬转讗 讘诇讗讜 讜讛谉, 讜讞诇讜转 砖讘讜注讛 讘注爪诪讛 讗讬谞讛 诪讜注诇转, 注讬讬谉 讘砖讬注讜专讬诐 (讻讚. 讚"讛 诪诇讞诪讜转 讛' 住驻"讙 讗讜转 讙).
60 注讬讬谉 讘专砖讬诪讜转 砖讬注讜专讬诐 诇诪住' 砖讘讜注讜转 讜谞讚专讬诐 讞诇拽 讗' 讘注谞讬谉 讚讬谉 讗诪谉 讚祝 拽"讬 - 拽讬"讚. 讜讻讝讛 讗祝 讻转讘 拽爪讜转 讛讞讜砖谉 住讬' 爪"讙 讗讜转 讙'. 讜注讬讬谉 诇拽诪谉 讚祝 拽"讟 - 拽讬"讙 讜诇注讬诇 讚祝 诪"讙.
61 讜讬砖 诇讛注讬专 诇诪讛 诇讗 谞讗诪专 砖砖转讬拽讛 讻讛讜讚讗讛 讚诪讬讗. 讜讬转讻谉 砖讚讬谉 诪讬讜讞讚 讘讛驻诇讗讛 砖讗讬谉 讗讜诪专讬诐 讘讛 砖转讬拽讛 讻讛讜讚讗讛 讚诪讬讗 - 讗诇讗 讗讚专讘讗 砖转讬拽讛 讻诪住专讘 讚诪讬讗 (诪驻讬 诪讜"专). 讜注"注 讘拽爪讜转 讛讞讜砖谉 住讬' 爪"讙 讗讜转 讙' 讜讘诪讞诇讜拽转 砖诪讘讬讗 讘讬谉 讛住诪"注 诇讘讬谉 讛砖"讱 (讘住讬' 讻"讞: 讘') 讗诐 诪讜砖讘注 诪驻讬 讗讞专讬诐 讘砖讘讜讛"注 讞诇 讘注"讻 砖诇 讛诪讜砖讘注 讗讜 诇讗.
62 讜讬转讻谉 讚诇砖讬讟转诐 讗讝诇讬 - 砖讗诇讬讘讗 讚讛转讜住' 讛转讘讬注讛 讚讬谉 讘讞讬讜讘 砖讘讜注转 讛注讚讜转, 讜诇讗 讘讞讬讜讘 讛讙讚转 注讚讜转 讜讘讗讬住讜专 讗诐 诇讗 讬讙讬讚, 讜诇讻谉 住讜讘专讬诐 砖讚讜拽讗 转讘讬注转 讘注诇 讚讬谉 讙诪讜专 诪讞讬讬讘转. 讜讗讬诇讜 讛专诪讘"诐 住讜讘专 砖讛转讘讬注讛 讚讬谉 讘讞讬讜讘 讛讙讚转 注讚讜转 讘讻诇诇 讜诇砖诐 讻讱 讗祝 转讘讬注讛 讘注诇诪讗 注"驻 砖诇讜讞讜 砖诇 讗讚诐 讻诪讜转讜 诪讜注诇转. 讜谞专讗讛 诇讛讜住讬祝 讚讗诇讬讘讗 讚讛专诪讘"诐 讚讬谉 讛讜讗 讘注讚讜转 诪诪讜谉 砖诪注讬讚讬诐 讚讜拽讗 讘砖讘讬诇 讘注诇 讚讬谉 讜诇讻谉 转讘讬注讛 讘注诇诪讗 诪住驻拽转 诇爪专祝 讗转 注讚讜转诐 诇讘注诇 讚讬谉, 讜讚讜"拽.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1992鈥�96), 讘讗讚讬讘讜转 住驻专讬讗, 讘专讬砖讬讜谉 CC BY-NC.

